
Însemnări pe marginea amintirilor tatălui meu 


Gavriil” A. Bezviconi, unul din veteranii Basarabiei 
de altă dată, a închis ochii la 30 april 1937, în vârstă 
de, 77 ani. Moartea sa a fost semnalată în cuvinte cal- 
de de Intreaga presă românească, 

Se ştie că, în ultimii trei ani a! vieţii, până când o 
boală grea nu i-a răpit posibilitatea de a lucra, bătra- 
nul şi-a scris amintirile. Creator al navigaţiei basarar 
bene, economist ale cărui articole afupra Basarabiei apă- 
reau to ziare acum o jumătate de secol, prieten cu toţi 
fruntaşii Basarabiei, martor alunor evenimente istorice, 


Gavriil Bezviconi avea multe de povestit urmaşilor. 


„Din trecutul nostru“ 
August—Septembre 1939 

Regiunea Dunării 
Drumul Poleacov 


Era pe la sfârșitul celei de-a şaptea decade a secolului trecut, 
pe vremea când Împăratul Alexandru II al Rusiei, propunându-şi 
să libereze de sub jugul Turciei popoarele chinuite ale penin- 
sulei Balcanice, a decretat mobilizarea trupelor din tot Sudul 
Rusiei și din Caucaz. S'a pus atunci imperios problema trans- 
portării rapide a unei armate uriașe spre Sud, spre Dunăre. 

Pe vremea aceea nu exista o ramură a căii ferate de sud- 
vest în direcţia Dunării. De aceea, in vederea evenimentelor ce 
aveau să se desfășoare, s'a impus crearea unei linii ferate spe- 
ciale, Din toate țările Europei au sosit ingineri și concesionari de 
căi ferate, cu oferte ispititoare. Licitaţia, făcută de ministerul de 
comunicaţii, cerea terminarea lucrării în cel mult opt luni, Linia 
trebuia construită dela gara căii ferate de sud-vest Tighina până 
la portul Reni pe Dunăre, întrebuințându-se—pe cât era cu pu- 
tinţă — material și lucrători localnici. Totuși, tuturor ofertelor străine 
le-a fost preferată aceea a unui antreprenor băştinaș, de origine 
evreească, consilierul comercial Solomon Poleacov, cunoscutul an- 
treprenor al liniei dela Țarskoe Selo. In spatele lui erau o mul- 
time de compatrioți: Brodski, Zarohovici, Balabanov, Iţeovici şi 
mulți alții, în frunte cu tânărul inginer Lazăr Poleacov, fiul lui 
S. Poleacov, şi banca acestuia dela Petersburg. S'au găsit şi ingi- 
neri „ruşi“ : Echsholtz, Mstihowski, Pszezdecki, Lapezinski, Kö- 
nigsohn, Kon și alţii. Astfel, linia ferată auxiliară Tighina-Reni a 
fost construită înainte de termen, după planul lui Poleacov, în 
ciuda importanţei ei, precum şi a rostului economic. 

S'au tăcut terasamente uriașe și costisitoare ; dealungul căii 
s'au depozitat șine ; în loc de gări, au fost ridicate gherete, Li- 
nia era șerpuitoare, ocolea târgurile și orașele care au refuzat să 
„subvenţioneze“ pe Poleacov personal. Această linie, deşi trecea 
prin stepă, nu era construită ca linia istorică a Împăratului Ni- 
colae I. de pildă, după traseul stabilit de Impărat printr'o linie 
dreaptă trasă cu rigla pe harta Rusiei, între Petersburg şi Mos- 
cova, ci după calculele lui Poleacov și Co., care luase o conce- 
siune cu kilometrul. Astfel, intre două gări care erau situate la 
o depărtare de 8 km. una de alta, în linie dreaptă, distanța pe 
cale ferată era de 27 km, cum ar fi, de pildă, între gările Tra- 
ian Val— Vulcănești ete, Concesionarii voiau să scoată un cât 

mai mare număr de kilometri; terasamente și materiale de con- 
strucie, Această linie ferată nefastă, aducând o avere fantastică 
firmei Poleacov, n'a făcut de fapt nici un bine Basarabiei, ci 
dimpotrivă, a încetinit progresul ei. După aceea, în cursul multor 
zeci de ani, această linie ferată a fost rectificată, reparată şi ame- 
najată, fiind şi astăzi una din cele mai proaste căi ferate. 


Judeţul Ismail 


Războiul Balcanic şi evacuarea ostașilor ruşi schilodiţi și a 
prizonierilor turci s'au terminat, Dar laurii nu i-au cules rușii, 
nici fraţii lor slavi liberaţi, nici aliaţii români. A triumfat diplo- 
maţia congresului dela Berlin, cumătria lui Bismarck cu Disraeli- 
Beaconsfield şi Andrássy, cu consimțământul filo-englezului Wad- 
dington; ei au trecut pe ultimul plan „pretenţiile“ prințului 
Gorciacov și ale Rusiei, care a avut atât de suferit, 

Prin tratatul de San Stefano, în ciuda protestelor la Berlin 
ale lui Mihail Kogâlniceanu şi lon Brătianu, Basarabia româ- 
nească de Sud-Vest, impreună cu gurile nordice ale deltei Dună- 
rii, a trecut în întregime la ruși, în schimbul Dobrogei, Acest 
ţinut a fost lăsat în părăsire, Căile de comunicaţie, regiunea Du-. 
nării care își păstrase vechea cultură băştinaşă moldovenească, 
precum şi cârmuirea pe temeiul legilor române, au fost uitate. 

In toamna anului 1878, guvernatorul Șebeco a preluat dela 
reprezentantul român Catargi Basarabia de Sud Vest, care, for- 
mând un județ nou, Ismail, continua să fie împărţită în prefec- 
turile Ismail, Bolgrad şi Cahul. Pe vremea când am cunoscut mai 
deaproape această regiune, ea era lipsită încă de orice fel de 
instituții ruse. Acest ținut era administrat, în numele guvernului 
rus, de guvernatori — „Pompadouri“ în retragere veniţi dela Pe- 
tersburg, la cari, în virtutea legilor locale românești, a trecut 
puterea regală, pe când ispravnicul Ismailului era acela care ho- 

"tăra soarta locuitorilor, Subprefecţii și pretorii erau dictatori și 
satrapi regionali, Nu existau regulamente pentru zemstvă, orașe 
sau plăși; le înlocuia regimul comunal românesc 

In judeţul Ismail lipsea şi clasa nobililor, Acest ţinut de 
stepă, Bugeac,! sau Basarabia propriu zisă, a fost ocupat în in- 
tregime, in cursul multor veacuri, de tătari nomazi; numai după 

1. Bugeac, tătăreşte, cclț“, e partea Moldovei ce se numea Basarabia Incă 


tnainte de 1812, după familia Domnitorilor Basarabi ai Munteniei, cari stăpâneau, 
pela sfârşitul sec. XIV, amândouă malurile deltei Dunarii. 

hrisoavele domneşti pământul se socotea că aparţine boierilor 
moldoveni. Ultimii tătari au fost colonizați in Crimeea, in 1806; 
dela ei a rămas doar un conglomerat turco-bulgar, găgăuzii, mic 
la număr. După alipirea Basarabiei la Rusia, în 1812, mulţi bo- 
ieri moldoveni, funcţionari şi militari ruși, fără nici un drept, au 
ocupat acolo latifundii din pământul statului. Altor proprietari 
mojiile le-au fost conferite de Impărat, în loc de pensie sau de- 
coraţii, la Petersburg, unde zece mii hectare de pământ valorau 
mai puţin decât. o tabacheră a Impăratului, Afară de distincție, 
prin această largă împărţire a moșiilor, se mai urmărea răspân- 
direa culturii la periferiile slab populate, statul neavând oameni 
şi mijloace pentru aplicarea măsurilor necesare prin organele lui, 

Toţi moșierii „locali“ trăiau în Moldova, Rusia sau Basara- 
bia de Nord, iar moşiile lor dela Sud aveau în loc de conacuri, 
bordee de-ale paznicilor ţigani. Judeţul Cetatea-Albă, colonizat 
deosebit de intens de guvern, datorită străduințelor familiei Pu- 
rişkevici a dat—spre sfârşitul sec, XIX—un amalgam al nobilimii 
locale tot atât de eterogen, ca şi populaţia însăşi In ce priveşte 
insă judeţul Ismail, după alipirea lui la România, în 1856, acolo 
s'a creiat o clasă de proprietari cu desăvârşire nouă, compusă 
din negustori, crescători de vite și agricultori. 


Ispravnicul Şulsa 

Intinsul judeţ Ismail, un ţinut minunat, avea—după 1878—un 
singur cârmuitor atotputernic, ispravnicul Vasile Vas. Şulga, şi 
mai cu seamă pe vestita-i soţie, care conducea —in mod confi- 
denţial—pe subprefecţi şi pretori. 

Ispravnicul Șulga era o fire blajină, Nimeni din subalternii 
sau colegii săi și nici un petiţionar nu l-a auzit strigând, nu l-a 
văzut pierzându-și stăpânirea de sine. Insuşirile lui principale erau: 
un tact rar, corectitudine în vorbire și in purtări, ascultarea cu 
răbdare a tuturor, Izbutea să satisfacă pe toţi şi nu numai cu 
făgădueli, dar și cu fapte. Nu lua mită sau „ajutoare“, afară de 
reţineri din fondurile comitetelor comunale şi şle zemstvei, sub 
formă de diurne grase de deplasare, şi nu se interesa de socie- 
tate, afară. de recepții speciale, când vizita, ca oaspe, pe cetăţenii 
de vază, El însuși dădea recepții modeste sau oficiale la casele 
subalternilor săi și rareori la cazinoul local, in cercul prietenilor 
intimi, cari îşi sărbăloreau ispravnicul binefăcător, Acolo le asculta 
păsurile şi aproape totdeauna satisfăcea pe prietenii cari l-au 

onorat, venind la petrecere. Ducea o viaţă liniștită şi cuviincioasă, 
fără baluri și sgomot la el acasă, fără onomastici cu cadouri. Doar 
după cum s'a stabilit mai târziu soția lui își scotea paguba de 
administratoare, primind toate darurile ori de unde veneau ele, 
mai ales dela pretorii subalterni, din obligaţiile semestriale, sau 
din diurnele de deplasare dela comitete. Și întrucât pretorii tră- 
iau după placul lor în binecuvântata Basarabie, se pricopseau și 
câştigau mii de ruble, ei își respectau în mod cinstit indatoririle 
față de soția şefului lor, achitându-i drepturile la termene fixe. 

De unde se iveau insă sursele unor astfel de venituri, care 
nu provocau nici plângeri, nici mustrări, în cursul zecilor de ani 
de guvernare de către „Pompadourii“ a bogatei Basarabii? 

Toţi moșierii, cămătarii, bancherii clandestini şi exportatorii 
din întinsele regiuni ocârmuite de administratorii aceștia ţineau 
bine minte Paştile, Crăciunul şi Anul Nou, onomastieile şefilor 
lor şi ale soțiilor acestora. Transporturi de vietăţi şi de diferite 
producte veneau din belşug. Nu erau excluse nici darurile de 
bani în numerar, iar în cazurile extraordinare se făceau „împru- 
muturi“, De aceea, în judeţul ispravnicului Şulga nici o întâm- 
plare n'avea urmări rele, mai ales aceea de care era vinovată o 
persoană care stăpânea latifundii de pământ, avea pescării sau 
bănci legale sau clandestine. O sursă deosebită de venit erau cei 
wfără de paşaport“, vagabonzii, de cele mai multe ori țărani cari 
nu-şi plăteau rămăşiţele de biruri şi, neavând din cauza aceasta 
acte de identitate, plecau să-și câștige pâinea în altă parte, Mun- 
ca lor era prețuită sub cea mai mică parte de omenie ; in schimb, 
patronii lor realizau câștiguri mari şi plăteau administratorilor 
diferența „pentru lipsa de vigilență“. Totuşi tâlhari în puterea 
cuvântului nu erau in judeţ. Ion Cojoc, poreclit „Căpitanul Gro- 
zescu", care a prădat fără milă tot Sudul Basarabiei și care avea 
in solda lui toată poliţia veche, a fost prins imediat după veni- 
rea lui Șulga. 

Ispravnicul Șulga și-a condus neintrerupt „eparhia”, cu ajuto- 
rul pretorilor iẹ subordine, treizeci de ani,! supraviețuind în acest 
timp pe mulţi guvernatori, cari nici nu-și puteau închipui județul 
Ismail fără... „Vasile Vasilievici“. Inaintea lui se înclinau toţi și-l 
pomeneau chiar la Petersburg, pentrucă erau puţini aceia cari 
puteau să îmbine într'un mod atât de cinstit și echitabil legile 


1, Succesorii săi: V, I. Şabelski, C. M. Hagicoli, care l-a prins pe vesti- 
tul tâlhar Kotovski, şi P. S. Corobkin, s'au perindat într'un timp mult mai scurt, 

românești cu dreptul rus, neintrodus încă oficial, Iar sferele înalte 
aveau despre județul Ismail mai puţine cunoștințe decât despre 
insulele Aleute. Toate lucrurile mergeau atât de bine, încât cin- 
stitul Șulga pleca în județ numai în cazuri extraordinare, de vreo . 
trei-patru ori pe an, la alegeri, la vreun cere de recrutare sau 
la Chişinău, în audienţă de prezentare la noul guvernator, pentru 
primire de instrucţiuni sau, mai exact, pentru aprobarea regulilor 
vechi și spre a i se mulțumi pentru iscusința cu care „îi da pace“ 
guvernatorului și... judeţului Ismail, 


Oraşul Ismail 


Oraşul Ismail s'a întins pe malul înalt al Dunării, cu un ori- 
zont albastru nemărginit, Celalt mal al Dunării e acoperit cu stu- 
făriș şi păduri, ce se ridică în depărtările Carpaţilor. 

Apropiindu-se cu vaporul de Ismail, cotim de câteva ori în 
fața oraşului, urmând zigzagurile canalului şi, în sfârşit, admirăm 
priveliştea minunată ce ni se deschide, a cetăţii distruse. După 
ce o ocolim pe aceasta, facem o cotitură bruscă şi acostăm la 
chei, în noul Ismail. Bisericile, cele două licee, vama şi alte elă- 
diri ne reamintesc un oraș european civilizat. Ismailul, împreună 
cu suburbiile, are 45000 locuitori. Oraşul e străbătut de străzi 
late — pavate şi e împărțit în careuri regulate, Ne surprinde cu- 
rățenia lui, liniştea patriarhală și frumusețea bulevardelor um- 
broase, care străbat orașul pe o distanță de trei kilometri. Ne 
intrebăia : dece Chișinăul și nu Ismailul a avut cinstea să devină 
capitala Basarabiei? La Ismail era sediul comandamentului brigăzii 
a V-a de grăniceri, iar dela 1911 acolo e reședința Vicarului 
eparhiei Chişinăului. Situat pe malul Dunării, oraş central al Ba- 
sarabiei de Sud, Ismailul, în cazul dacă s'ar fi desvoltat normal, 
ar fi putut să aibă un mare viitor. la urmă, schimbările dese ale 
hotarelor au redus cu mult importanța Ismailului ca port comer- 
cial, în comparaţie cu porturile româneşti Galaţi și Brăila Rușii 
însă au uitat, pur şi simplu, de acest oraș, rămas nu numai fără 
legătură de cale ferată, dar şi fără un drum oarecare, acceptabil. 

Cetatea Ismailului (mold. Smil) a fost vreme indelungată un 
puternic punct de reazem al turcilor in Balcanii de Nord Această 
cetate a devenit vestită în 1790, după asaltul generalisimului Su- 
vorov și, în sfârșit, a capitulat definitiv în anul 1809, când gene- 
ralul Tucicov a fost numit comandant al tuturor cetăților din 
Basarabia, Cu prilejul centenarului orașului Ismail, am scris des- 

pre această eminentă personalitate a Basarabiei, asupra căreia 
socot că e necesar să revin în amintirile mele, 

In Basarabia, Serghei Alexei Tucicov e aproape necunoscut, 
A fost unul din cei patru fraţi— generali, din cari doi au căzut 
la Borodino (1812). Tucicov s'a născut in 1767. Luând parte la 
războiul contra Turciei, a fost numit comandant al cetăților din 
Basarabia, precum şi al Galaţilor. și al Brăilei. In 1810, la 300 
stânjeni mai jos de cetatea Ismailului, generalul a intemeiat un 
oraș, care până la jumătatea veacului trecut se numea „Tucicov“. 
Pe locul fostului oraș, prin străduința bătrânului călugăr Teofan, 
a fost înființată o mânăstire cu trei biserici, din care una fusese 
refăcută dintr'o geamie turcească. Duşmănia cu atotputernicul 
general Aracceev a stricat cariera lui Tucicov. In anul 1812, a 
fost îndepărtat din funcţiune şi judecat pentru „jeluire de avere 
străină“, Abia după războiul ruso-ture din anii 1828-1829, sub 
Nicolae I, a fost numit din nou prefect al orașului Ismail, adică 
administrator al regiunii dunărene, care nu depindea nici măcar 
de guvernatorul Basarabiei. Numai după retragerea lui la pensie, 
în 1836, Basarabia a fost reunită sub puterea guvernatorului Feo- 
dorov, care a reorganizat toată provincia. Intemeetorul oraşului 
Ismail, ajuns senator, a murit la Moscova, în 1839. A fost un 
om luminat, care avea, afară de talentul de administrator, spirit 
de scriitor şi poet. 

Partea de Sud a Basarabiei ii datorează lui Tucicov îna- 
poierea şi colonizarea acolo a cazacilor transdanubieni, a caza- 
cilor lui Necrasov! şi a sectarilor? aşezaţi la gurile Dunării, în 
Dobrogea. Am fost de multe ori în mijlocul acestor ruși, mânaţi 
de dorul de libertate spre apele indepărtate dela Sud. N'am 
descriu, pentrucă nuvelele lui Vladimir Korolenco, pline de căl- 
dură şi duioşie, de un realism elegant și de o atât de lină înţe- 
legere a oamenilor și a vieţii, sunt încă vii în memoria tuturor. 





Korolenco la Sud 


Korolenco e foarte apropiat Basarabiei și, mai ales, Româ- 
niei, Acest lucru nu-l ține minte multă lume. De aceea, eu, care 
am cunoscut personal pe ilustrul scriitor, vreau să reinviez câte- 
va amintiri, 

1. Ignatie Necrasov, hatman al cazacilor rebeli dela Don, impreună cu 
Bulavin, în 1708, după potolirea răscoalei s'a stabilit în regiunea Cubani, apoi 
a trecut Dunărea, aşezându-se lânga limanul Razim. 


2, să Pelipiopi, numiţi aci Lipoveni, 

Mi se pare că Vladimir Korolenco a vizitat întâia oară 
Sudul Basarabiei şi Dobrogea pela sfârşitul secolului trecut. Pe 
vremea aceea nu-l cunoşteam. încă, dar, mai târziu, cu prilejul 
întâlnirilor, la Tulcea cu cumnatul său, doctorul Petre Alexan- 
drov, am -auzit multe despre marele scriitor. Korolenco insuși își 
descrie amintirile despre Sud in nuvelele: „Lângă liman“, „Ai 
noștri la Dunăre“, „Turcin şi noi”, „Nirvana“... Citindu-le şi re- 
citindu-le, după ce ai trăit toate acestea, nu le uiţi niciodată, 

Scriitorul nu-și numește cumnatul în nuvelele sale. Acesta 
și-a luat numele de Alexandrov după ce a venit in România. 
Adevăratul lui nume a fost Ivaniţki. Era de fel din Pscov Revo- 
luţionar, a trecut Dunărea, rătăcind printre pescari a căror că- 
petenie a fost Mai târziu, Alexandrov a devenit cel mai cunos- 
cut medic în tot ţinutul și era indumnezeit de “populaţie. Trata 
oamenii Gratuit și ajuta mereu pe toată lumea. Prin el a cunoscut 
Korolenco pe revoluționarii români, emigranţi ruşi şi basarabeni: 
pe criticul Gherea-Dobrogeanu; pe Victor Crăsescu (Crasiuc, + 
1917), cunoscut sub numele scriitorului Ștefan Basarabeanu ; pe 
fiul său, tot scriitor, Sergiu Cujbă,! naţionalist moldovean și coo- 
perator; pe cunoscutul literat şt socialist Zamfir C. Ralli-Arbure 
(1848-1933), pe -Constantin Stere (1865-1936), pe scriitorul naţio- 
nalist Gheorghe Vas. Madan și pe mulţi alții. 

In 1903, la două luni după progromul evreese, Korolencoa 
vizitat Chișinăul şi a scris faimoasa nuvelă „Casa Nr 13“, cam 
legendară, e drept, ca și schiţele scriitorului evreu Bialik, după 
svonurile care circulau în oraş pe vremea aceea. Mai târziu, 
l-am cunoscut personal pe Vladimir Korolenco, cu următorul 
prilej: fratele meu, Grigore -Andrei Bezviconi, prieten intim al 
scriitorului, pentru lecturile populare făcute în târgul Sorocinţi, 
din părţile Poltavei, a fost arestat pe neașteptate, la 18 decem- 
bre 1905, pe cale administrativă, Poporul cerea eliberarea popu- 
larului său staroste, dar, văzând că cererea lui nu este satisfă- 
cută, a „arestat“ la rândul său, la 19 decembre, pe pretor și pe 
ureadnic, Pe vremea aceea, la Poltava, îşi exercita dictâtura un 
încăpățânat fără seamăn, consilierul de stat Filonov, Acesta a in- 
treprins la Sorocinţi faimoasa „expediţie de pedepsire“, care a 
vărsat mult sânge nevinovat. 

La 12 ianuar 1906, Korolenco a luat apărarea fratelui meu 
şi a locuitorilor din Sorocinţi, publicând în ziarul „Poltavșcina“ 

1. A murit în 1937, la Chişinău, 

o scrisoare deschisă către Filonov. Această scrisoare a fost re- 
produsă de ziarul lòcal „Viaţa Basarabiei” (Nr. 22) din 25 ia- 
nuar 1906. Ea a avut, atunci, acelaș efect, ca și „J'accuse“ a 
lui Zola, Intors la Poltava, Filonov a fost împușcat cu un foc de 
revolver, tras din față, în stradă, ziua nămiaza mare, Fratelui 
meu şi lui Korolenco li s'au adus multe învinuiri fictive, Grigore 
Bezviconi a fost exilat in Basarabia, de unde a evadat, în scurt 
timp, în locurile natale, unde, în vremea când interveneam pen- 
tru el la Petersburg, a trăit ascuns în podul casei sale. Ca să-l 
scape dintr'o afacere atât de periculoasă, în care era să-i fie 
incriminat primul rol, Korolenco a scris mai târziu o serie de 
articole sub titlul general: „Tragedia din Sorocinţi“, in care a 
căutat să îndepărteze depe scenă pe fratele meu. 

După revoluţie. amândoi prietenii, cari se întâlneau deseori 
la Sorocinţi, s'au simţit foarte prost. Scriitorul, după cum se știe, 
a răcit, lipind pe ziduri afişe scrise de mână in care arată că 
nu recunoaşte Sovietele, şi a murit, iar Grigore Bezviconi a fost 
împușcat de oamenii generalului Denikin, în a cărui armată lup- 
tau doi fii ai săi! Sorocinţii n'au vrut să lase în târg detașa- 
mentele vagabonde ale lui Petliura, Mahno, Denikin și ale altora, 
care îi jefuiau zilnic, pentru care fapt a trebuit să răspundă 
„prezidentul“ fără voie al neferecitei „republici Sorocinţi“, sta- 
rostele Bezvico! 





Cazinoul din Ismail 


Dar, ajunge despre “tragedia din Sorocinţi. Să revenim la 
Ismail și la viața lui socială, comunală şi comercială, care se 
concentrase la cazinoul local. In toate zilele, în cele de lucru şi de 
sarbători, începând dela ora 9—10 dimineaţa, la cazinou era o 
activitate febrilă: se intocmeau proiecte financiare, se ţineau con- 
sfătuiri administrative, se incheiau contracte de arendare pentru 
sute de mii ruble, tranzacţii de pescărie, se făceau socoteli co- 
merciale, se vorbea despre sporirea exportului de caşcaval până 
la 20.000 puduri! anual sau a celui de rogoj până la 60 000 
ruble anual, se bârfea, iar uneori se hotărau și evenimente fa- 
miliare, 

Vastul cazinou se compune din numeroase săli şi cabinete 
şi din grădina învecinată cu bulevardele istorice, care trec prin 
tot orașul. Această clădire işi are povestea ei, A fost ridicată 


1, Un pud avea 16,58 kg. 

acum vreo sută de ani, restaurată de multe ori, mărită şi ame- 
najată. În vremea generalului Tucicov, aci, într'un „cerc al no- 
bilimii”, întreţinut de Helias de Foy, un evreu din Spania, se 
strângeau masonii din armata de Sud, o filială a lojii lui „Ovidiu“ 
din Chişinău. Cazinoul avea o conducere aproape autonomă, 
fondurile lui speciale, un capital uriaș de rulment, bibliotecă. 
Această instituţie era susținută, afară de cotizațiile permanente, 
şi de veniturile mari ale capitalului de bază. Subvenţiona școlile 
locale şi instituţiile de binefacere. 

Afară de viața socială intimă și de trâncănelile feminine, 
cazinoul a văzut între zidurile lui multe personalităţi istorice și 
evenimente de tranziție a Basarabiei de Sud, Dar el resfrângea, 
mai ales, schimburile societăţii ismailene de natură „financiară“, 
care se manifestau prin trecerea monedei de aur şi de hârtie 
dintr'un buzunar în altul, la jucătorii pătimaşi. „Erau acolo 
străini în trecere, exportatori, negustori greci, moldoveni flegma- 
tici, armeni, evrei... Toţi îşi puneau la încercare în cazinou firea 
şi patimile aprinse. Militarii, cu toate că aveau clubul lor şi o 
societate. aleasă, îşi dizolvau, amestecau și scontau. interesele la 
cazinoul internaţional şi pe bulevardele umbrite, in sunetele 
voioase ale fanfarelor. Viaţa se scurgea veselă! După cum spu- 
neau persoane cu experienţă care au trecut pe acolo, oraşul 
Ismail și societatea lui erau din cele mai vii și culte din toată 
regiunea, G 


Una din persoanele nelipsite dela cazinou, pe care trebue 
s'o pomenesc în primul loc, a fost polițaiul von Reren, 

Din punct de vedere administrativ, Ismailul era o unitate 
de sine stătătoare și nu depindea de ispravnicul Şulga Era 
condus, autoritar, de polițaiul von Reren. Fost căpitan de hu- 
sari, el a ajuns in acest post administrativ datorită prefixului 
„von“, a fost un mare „bon vivant“, bun camarad la un pahar 
de „Château d'Iquem“, totdeauna mulțumit de el şi de alții. Se 
distingea în special cu prileju! vizitelor superiorilor din capitala 
provinciei, îi plăcza trăsura lui şi, potrivit spiritului vremii, era 
un aprig antisemit. Sub vice-guvernatorul Ustrugov, a devenit 
funcţionar cu însărcinări speciale, apoi—consilier superior al 
administraţiei provinciale. A murit în retragere, în Ismailul iubit. 
A fost înmormântat în cimitirul local, unde multe monumente 
istorice se dărâmă, uitate, 

Oraşul Ismail a fost plin. de oameni remarcabili, despre 
cari s'ar fi putut scrie câteva romane. Să incerc să descriu in 
câteva cuvinte această galerie de prototipuri demne de pana 
lui Gogol și a lui Șcedrin, in majoritate oameni inimoși și sim- 
patici, deși nu totdeauna pozitivi. 

Gheorghe Vas. Şopov. Numai sub un admini- 
strator atât de liniștit cum a fost Şulga, puteau trăi în voe tipuri . 
cum a lost vestitul bancher şi cămătar Gheorghe Şopov. Supus 
şi patriot bulgar, și-a trăit cei 83 ani de viaţă in Ismail, nepără- 
sindu-l aproape niciodată. Şi-a închinat „activitatea“ multilaterală 
Basarabiei, în special judeţului, Ismail. Copil sărac, crescut cu 
mămăligă și ardei, Șopov a inchis ochii într'un palat, în belşug, 
după ce prinsese în mrejele polițelor, amenzilor și dobânzilor 
cămătăreşti multe sute de nenorociţi. 

Prima etapă a carierei lui Şopov a fost construirea liniei 
ferate „Poleacov“, la care, venit în opinci, împrumuta cu sume 
mici pe antreprenorii săraci şi pe căruțași. După aceia, a înce- 
put să dea bani cu imprumut, luând zălog diamante, ceasornice, 
inele ete. După câtva timp, Gheorghe Şopov a început să dea bani 
numai pe ipoteci mari pe case, mori cu aburi și moșii. Jumătate din 
casele Ismailului.au cunoscut tentaculele lui Şopov, şi zeci de 
averi s'au scurs în mâinile acestuia, Moşiile mari au trecut la 
nepoatele lui şi la gineri—fraţii Rodionov. Fratelui său, Matei, 
Şopov i-a construit însă la Reni fabrici mari de cherestea, orga- 
nizând exportul lemnului în străinătate, a zidit mori şi uzini, In 
cele din urmă a pus mâna pe tot cea clădit, intrebuințând 
toate mijloacele și transformându-și neamurile în slugi. Pe acest 
frate al său l-a dus la ștreang, Bietul bătrân venise la Ismail să 
ceară milă și ajutor dela Gheorghe, dar 'ratele milionar ii răs- 
punsese cu o frază stereotipă: „du-te și te spânzură“. Desnădăj- 
duit, Matei s'a dus la hotel şi și-a pus ştreangul de gât. Fiul 
său, Gheorghe Matei Șopov, crescut de unchiul Gheorghe in 
străinătate şi care l-a moştenit pe urmă, nu putuse să-și ajute 
părintele, pentrucă unchiul nu-i dădea bani 

Șopov a murit printre străini, Fiind bătrân, se ducea pela 
staţiunile balneare, fapt care a contribuit mult la menţinerea 
sănătăţii lui până la o vârstă foarte înaintată, Gheorghe Şopov 
avea 9 puduri și jumătate şi putea să călătorească numai cu 

vaporul şi cu vagoanele anume amenajate pentru èl. Presim- 
țindu-și sfârșitul, adusese la Ismail, pentru înmormântarea sa, un 
dric luxos, donându-l catedralei, Dar nu i-a fost ursit să se 
plimbe cu carul mortuar pregătit: după ce işi ingropase „stăpâna 
casei“, murise la Odessa, la hotelul „Petersburg“, unde fugise in 
timpul revoluţiei. Inainte de a muri, îşi lăsase averea, care se 
ridica la multe milioane ruble, instituţiilor de binefacere din 
Bulgaria și numai o parte din bunuri, moștenitorilor obidiţi, 
stârnind prin aceasta o serie de procese în care nenorociţii au 
băgat aproape întreaga moștenire primită. 

Familia Zahariade. Bunicul lor, Zaharia (1775—1852), 
a fost preot la Anhialos lângă Burgas, Cei cinci frați Zahariade, 
greci de origine, treceau—din cauze politice—când in supuşenia 
română, când în cea rusă. Copiii lor şi-au făcut studiile la dife- 
rite şcoli din România, Rusia și străinătate. Moșieri bogaţi şi 
culți, au avut moşii mari și case la Ismail. S'au ocupat pe o 
scară întinsă cu agricultura şi viticultura model, au avut cres- 
cătorii de animale de rasă, fiind premiaţi pela expoziții pentru 
vitele, caii și porcii expuşi. 

Toţi fraţii, foarte cum se cade şi corecți, au fost factori 
sociali importanți în regiunea de Sud. Unul din ei, Zaharia Alex, 
Zahariade, a fost preşedintele inamovibil al comitetului zem- 
stvei din Ismail, ziditorul şi epitropul liceului local; al doilea, 
loan (1851 — 1910)! a fost primarul Ismailului; al treilea, 

„Pavel (1857—1935), a fost profesor de embriologie în Franţa, iar 
al patrulea, Alexandru (1866—1931), atât prin studiile sale, cât 
şi prin modul cum a făcut agricultura și s'a ocupat cu creșterea 
vitelor, a fost un luminat moșier-agronom. Vinurile lui erau ves- 
tite departe. de hotarele Basarabiei. Sportsman remarcabil, foarte 
ospitalier, Alexandru Zahariade a făcut una din cele mai im- 
portante donaţii pentru crearea, în timpul ultimului război, a 
spitalului plutitor „Surioara“, iar pentru spitale a donat şase vaci 
de rasă tiroleză, ln 1918, minunatul conac al familiei Zahariade, 
Ciumai, a fost devastat și prefăcut in cenușă de bolșevici, viile 
distruse, iar pivnițele uriașe, conţinând cele mai bune vinuri din 
viță franceză, prădate. Insuşi Alexandru Zahariade, dintr'un 
purtător de cultură europeană a ajuns un modest agricultor, Din 
palat n'au rămas decât ruini, iar alte construcții s'au nivelat cu 
pământul, 


1, Fiul său, Alexandru, a murit în 1938, s 

Nu pót să nu vorbesc despre familiile acestor excelenți 
oameni și moşieri. Una din surorile lor, Haricleea, a fost mări- 
tată cu deputatul grec Castrioti, iar alta, Aspasia, cu cunoscutul 
chirurg grec Pavel loan. Soţiile fraţilor Zahariade au fost tot 
atât de ospitaliere și culte. Lor le datorese înflorirea şi cultura 
lor colonia grecească din Ismail și școlile locale, Ismailul avea o 
biserică grecească cu un cor admirabil, condus de Eugenia Za- 
hariade, soția lui Constantin,! absolventă a conservatorului din 
Viena. Toate concertele in scop de binefacere, seratele și balu- 
rile, organizate şi conduse de d-na Zahariade, au avut un rar 
succes artistic, Și, deși societatea greacă ducea o viață închisă 
in cercul său, totuși dădea multă atenţie intereselor obşteşti, 

loan | Tomov (1842-1926), un venerabil cetăţean, a 
fost negustor și agricultor. Copiii lui și-au făcut studiile superi- 
oare. Unul din fii, Vasile, era senator român; al doilea, loan, 
mare proprietar rural, joacă un rol important în gospodăria co- 
munală, iar al treilea, Gheorghe, moșier şi economist de seamă, 
încrezător in patrioţii basarabeni, a fost inecat de tâlhari, în tim- 
pul revoluţiei, pe când trecea Nistrul. Gospodăria fraţilor Tomov, 
care se compunea din trei moşii model, dădea un export însem- 
nat., Conştiinciozitatea lor şi capacitatea de credit erau cunos- 
cute atât bancherilor şi exportatorilor din Galaţi, cât şi celor 
din Odessa. 

Un tot atât de cunoscut cetăţean al Ismailului a fost Are fa 
Emanoil Tretiacenco (1843-1937), agricultor, comerciant 
şi deputat al Dumei Statului Işi făcuse studiile superioare lain- 
stitutul veterinar din Harcov Ucrainean de origine, om foarte 
drept, spunea totdeauna adevărul în față celor din jurul lui şi 
in special superiorilor săi, cari l-au considerat, pentru aceasta, 
ca pe un element cârcotaș. În schimb, toată lumea ţinea seamă 
şi se temea de el, La Duma din Petersburg, apăra cu stoicism 
interesele Basarabiei, dar de obicei vorbea puţin. Era un patriot 
conservator, foarte îndrăzneţ. La venirea bandelor bolşevice, el, 
împreună cu fiii săi minori şi cu argaţii numeroși, a ştiut să-şi 
apere ferma de lângă Ismail, trăgând cu armele de vânătoare. 
Din când in când, ieșea din apărare şi se lua la luptă corp la 
corp cu năvălitorii, A izbutit să reziste trei zile şi să-şi apere 
familia de o sută de rezerviști, cari tăbăriseră asupra conacului 
lui „Arela“ ca să-l devasteze, 

1 Fiul său, Alexandru, ne-a completat unele din datele de mai sus. 

Printre familiile fruntașilor din Ismail, trebue să menţionez 
pe Tulcianov, Teodor Pavel şi Dimitrie Teodor, cari au fost 
aleși primari ai Ismailului din tată in fiu, şi pe Pavel P. şi Caliopa 
P. Tulcianov, epitropii şcoalelor locale. 

Protoiereul loan Chirilov, parohul' catedralei 
Uriaș, cu o infăţișare de leu, îşi delecta enoriașii, cu talentul său 
de orator, aproape la fiecare slujbă  Demascator îndrăzneţ, în 
tinereţe cochet, pe când rostea o predică, ajungând la notele de 
sus ale patosului, știa să pozeze grațios, in tact, scoțând inainte 
când un picior când altul, incât doamnele din Ismail veneau la 
biserică să admire pe teolog, studiind gesturile lui in legătură cu 
dicţiunea. Acum, e foarte bătrân ;! totuşi, în predici, glasul ii 
sună tânăr și fulminant. Familia Chirilov e eterogenă din punct 
de vedere al educaţiei și profesiunii. Un văr al părintelui loan 
e exploatator de păduri, morar, negustor, apoi senator. Fratele 
preotului, Simeon, mecanic de vapor pe Dunăre, impotmolindu-se 
lângă -lacul Sasic, a știut să preţuiască bogăţiile regiunii şi a în- 
ceput să exploateze chefalii din lacurile situate dealungul țărmu- 
lui mării Negre: Sasic, Şagani ș. a. Al doilea, Teodor, a fost 
consilier comunal la Chișinău. 

Timotei Boris Davâdov. Imi aduc aminte cu plă- 
cere de acest om muncitor. Secretar al multor instituţii de bine- 
facere, şi membru permanent al zemstvei, nu odată a îndeplinit 
funcțiunea de primar al orașului, Cunoștea toate limbile din Bal- 
cani şi era apreciat de toți ocârmuitorii cari s'au perindat la 
conducerea Basarabiei Mereu tânăr şi vioi, de care toţi aveau 
nevoe, a murit în vârstă de 85 ani, lăsând amintirea unui om 
de o bunătate rară. 

D-rul loan Rodion Fetov, medicul primar al spi- 
talului central din Ismail. -Această instituţie lui iși datorează pros- 
peritatea sa. Populaţiei i-a făcut nenumărate servicii, ca medic și 
ca om. Medic priceput, cu o practică îndelungată, dezinteresat 
și sensibil la neyoile altora, n'avea pace nici ziua, nici noaptea, 
totdeauna fiind sata să se ducă la un bolnav, Infăţișarea lui sim- 
patică trăda inalte insușiri morale. Modest și cu bun simţ, ferin- 
du-se totdeauna de incidente, ajuta pe toată lumea și era ingă- 
duitor faţă de defectele altora. După ce a servit 30 ani spre 
binele Ismailului, a murit liniștit, fiind plâns de toată populaţia, 
care a condus la mormânt, cu durere, pe un om atât de bun. 


1, A murit ?n 1936, 

Doctorul Perceac, tot o somitate medicală, se deo- 
sebea mult de colegul său, atât cu firea, cât şi cu modul cum îşi 
trata pacienţii. Fetov era un adept al școalei vechi și un pedant 
știiaţificeşte convins. Perceac, ca mamoș, era diletant în ce pri- 
vește doamnele și a făcut nume în cercurile mondene. Unul din 
medici era stimat, altul... purtat pe brațe de doamne. D-rul Per- 
ceac le plătea cu aceleași sentimente. Tânăr, vesel, mulțumit de 
toţi, va trăi mulţi ani. Când ii va veni rândul de a se duce pe 
drumul strămoșilor, va fi condus la lăcaşul de veci, probabil, nu- 
mai de doamne, care vor plânge inima generoasă a doctorului, 


Lumea magistraților. Preşedintele tribunalului, 
Grigore Fortunat Puhalski. Evlavios și citit, legist 
convins, om drept în toate judecăţile şi viaţa sa, a fost apreciat 
de superiori, Mai târziu a fost mutat la curtea de apel din Kiev, 
unde a și murit, având rangul civil de general. | 

Procurorul Nicolae Hrisani Zaiţev. Om foarte in- 
teresant şi original. Procuror integru din vocaţie, critician rău al 
oricărui fel de delicte. Umorist delicat şi incorigibil, sublinia de- 
fectele şi greșelile altora, luându-i uşor peste picior. Pe localnici 
nu-i supăra însă. Dar dacă se întâlnea cu ei la tribunal, nu-i mai 
cruța, destăinuind defectele şi dovedind o asprime neobişnuită. 
Mic de stat, ca să pară mai înalt, purta joben. Nu purta decât 
mănuși albe. Era o nenorocire, dacă, în timpul vreunei plimbări, 
vreo cioară ii lăsa din sbor, un semn pe haine. Aceasta îi strica 
dispoziția pentru o zi întreagă, şi el se plângea tuturor oa- 
menilor pe cari ii întâlnea, arătându-le pata : — „Slavă Domnului 
că nu sboară vacile“, — își termina povestea procurorul, Lui Zai- 
tev nu-i plăceau polițaiul von Reren și trăsura lui luxoasă, Când 
i-a venit, la tribunal, să descopere un rău întâmplat din negli- 
jenţa polițaiului, pedepsea fără cruțare pe sergenţii de stradă, 
vinovaţi de furturile care se săvârşeau noaptea prin ferestrele 
deschise de prin casele locuitorilor. Nicolae Zaiţev a lichidat 
banda de tâlhari a lui Grozescu și pe mulți alți „cavaleri“ ai 
lumii interlope. Pe avocatul Kondraţki l-a acuzat, ca martor, de 
abuz de incredere în dauna clienţilor săi și aceasta numai din 
cauză că acela avea o patimă: vinul negru. Odată, în societatea 
a doi prieteni, Kondraţki băuse un butoiaș de vin cu o capaci- 
tate des, 11 căldări. 

Zaiţev visa mereu să fie inaintat și mutat intr'o capitală de 

provincie, pentru care fapt a intervenit de multe ori la șeful său, 
primul procuror al curţii de apel din Odessa, B., Iul. Witte, care 
îi promitea totdeauna să-i satisfacă cererea, şi-i fixa termenul 
mutării, dar nu se ţinea de cuvânt, băgându-l la cheltuială pe 
procuror, care dădea banchete de adio doamnelor cu care era 
intim. După cum se vorbea, Witte hotărise să-l lase în exil la 
Ismail, pentru răutatea lui și criticarea fără cruțare a șefilor 
nedemai (șia lui Witte însuşi), în societatea locală. Zaiţev a mai avut 
un coleg, substitut de procuror Smolenski, bâlbâit, care a 
murit fără să facă nimic deosebit în viaţă 

Lumea avocaţilor. Avocatul loan Fedot Fitov. 
Avocat bogat înzestrat, de aceeaşi statură cu Zaiţev, Umoriștii 
locali spuneau despre ei: „Să fi crescut mai mari, ar fi ajuns 
departe“, Fitov a rămas un avocat de provincie, deși era muzi- 
cian, poet şi sbura cu gândul departe-departe.,, 

Avocatul Leonard Osip Stol. Polonez de origine şi 
în viață până'n măduva oaselor , Amator de anecdote și vânător, 
Fiecare anecdotă picantă era precedată de un zâmbet şi ascul- 
tând povestirea, „gustam“ dinainte umorul său fin. Inainte de a 
începe, ne anunța: „Am să vă spun numai purul adevăr"... şi 
dă-i și dă 

Avocatul Kondraţki Işi primea onorariile în natură : 
vin, mezeluri, ovăz şi altele, Avea o vastă clientelă ţărănească, 
era un orator talentat și legist. Spre sfârșitul vieţii, s'a pus pe 
băutură și a murit de un atac de apoplexie. Nu degeaba vinurile 
de Basarabia erau vestite. Multor basarabeni li s'ar potrivi epi- 
taful poetului Miniaev : „Trecătorule, să nu împroști cu noroi 
acest mormânt! Mortul, căruia îi plăcea vinul negru, a murit de 
delirium tremens“. 





Dimitrie Ilie Bădărău, agricultor priceput, coseur 
instruit și plăcut. Membru al zemstvei, în perioada de tranziție 
a- făcut mult bine județului Ismail, Soţia sa a fost o intelectuală 
şi a lucrat pentru binele obştesc. Vărul lui Dimitrie Bădărău a 
fost arendaş de pescării şi prieten al țăranilor - pescari. A fost 
extrem de econom. Prefera afacerile sigure + pescăria şi agricul- 
tura făcută de alții. 


1 A murit în 1937. Fi 
Bucureşti, 

loachim Mihail Abramov (1835—1911), m ré pto- 
prietar de case şi intreprinderi comerciale, industriaș socotit. Işi 
conducea afacerile în mod exemplar. Și-a trimis copiii la școlile 
superioare, dar „activitatea” lor politică la Geneva și contactul cu 
emigranții ruşi i-au făcut multe griji. Cu fata lui Abramov s'a 
căsătorit tânărul milionar C Ghilis. 

Familia Marcarov, Carabet Marcar Marcarov 
(1868 - 1935), armean, fost ofiţer de artilerie, instruit, foarte inte- 
ligent, cu tact, dar foarte supărăcios, din care cauză multă lume 
îl socotea ciudat şi inaccesibil. Mare proprietar și agricultor in- 
dependent, a servit la zemstvă, îndeplinindu-şi indatoririle cinstit, 
cu pedantism chiar. Vorbind pe la întruniri, cu oarecare supe- 
rioritate față de mediul înconjurător, şi-a făcut duşmani, fără ca 
in acelaș timp să aibă prieteni. A rămas burlac şi n'a dus lipsă 
de nimic, Fiind mare proprietar, a primit cu durere reforma agrară, 
dar, totuşi, răbdător, Fratele său, Tigran (1866—1923), colabo- 
rator agricol la o mare moșie din judeţul Cahul, a făcut o gos- 
podărie intensivă şi a plantat vii, dar şi-a depus „armele”, pier- 
zând orice chef de lucru după reforma venită. Din cauza neferi- 
citelor evenimente din vremea din urmă, al treilea frate a sfârșit 
cu viața-într'un chip tragic. Bunicul fraţilor Marcarov, Carabet 
Marcarian (1816— 1892), ctitorul bisericii armenești din Ismail, a 
sosit in orașul acesta venind dela Constantinopol, fiind copil încă. 
Alt nepot al lui, Iacob Grig. Marearov (1861—1936), fost ofițer 
şi moșier, a îndeplinit funcțiunea de preşedinte al zemstvei din 
Bălţi, cunoscut filantrop şi constructor al bisericii armenești din 
acel oraş, 

Familia Dramaşcov, Scorobogatov şi a altor 
lipoveni. Erau dintre vechile familii de ruşi-lipoveni, stabiliți în 
Moldova încă depe vremea războaielor cu turcii, Au trăit liniștit, 
modest și cu frica lui Dumnezeu, aprinzând candele şi lumânări 
grele înaintea icoanelor şi făcându-şi averi nesupăraţi de nimeni. 
Vindeau icoane vechi, făceau negoț de piei, plasau lumânări de 
biserică, făcute din ceară amestecată cu parafină, și, mai ales, 
dădeau bani cu dobândă „dumnezeiască“, Fără să facă rău nimă- 
nui, strângeau banul din generaţie în generaţie, işi sporeau averea 
și nu făceau nici un fel de inovaţii. Bătrânii plecau în veșnicie, 
trecându-și averile de milioane unor moștenitori tot atât de mo- 
dești și agramaţi, cari le continuau afacerile. 

Dar a izbucnit marele război și o revoluţie care nici ea n'a 
fost mică. Oamenii agramaţi au început să se agite, și tineretul, 
condus de Sefferi, Abramovi și Maghidovici, a inceput să se 
transforme, S'a dus traiul de altă dată; a venit timpul tineretului! 
Au apărut automobile, oamenii au început să ducă o viață largă, 
plină de lux, studiată pe ecran şi apoi imitată cu prost gust; 
s'au ivit „eroi“, genii, cheflii; metodele bunicilor de a face avere 
au fost părăsite și toată lumea s'a întors pe dos. Sub influența 
soțiilor luminate, ba câteodată și a unor fete străine, tinerii au 
scontat rezervele de galbeni şi de bunuri strânse. Mai departe, 
totul a mers cum era de aşteptat: au venit cămătarii și băncile 
ipotecare, care primeau cu plăcere orice fel de polițe. Au venit 
credite, amanetări, întârzieri şi amenzi, și averile făcute de stră- 
buni au trecut în mâinile cămătarilor și a băncilor, Acest spec- 
tacol se putea observa nu numai în Basarabia de Sud, dar şi 
in toată provincia noastră. 

loan Arhip Afutin (1851—1927), lipovean rus, se 
trage dintr'o familie veche. A venit in Sudul! Basarabiei ca distri- 
buitor de icoane dela sf. munte Athos, de iconiţe şi de felurite 
obiecte antice de pe la mânăstiri, Originar din Rusia centrală, 
avea un capital care consta în vechi galbeni ruseşti, pe cari îi 
preschimba în bilete de bancă şi îi dădea cu dobândă, luând ga- 
ranţii sigure. Pentru neplata datoriilor la termen, moșiile ipotecate 
treceau în proprietatea lui. In acest fel, a devenit proprietar de 
întinse terenuri în apropierea oraşului Ismail. Moşiile lui le dădea 
în dijmă ţăranilor, pe debitorii incorecţi îi pedepsea cu amenzi 
mari, iar celor corecţi le dădea aldămașuri, mărindu-și proprie- 
tățile și rotunjindu-și moșiile. Și-a clădit un palat la Ismail, case 
şi prăvălii, dar a trăit modest și cu socoteală, ca un calic aproape. 
A dat o creștere aleasă celor trei fete ale sale şi le-a măritat. 
Când a venit noul regim politic, n'a vrut cu nici un preț să se 
supună decretului pentru preschimbarea rublelor vechi. Dormea 
pe un cufăr căptușit cu fier, păzind pe „țarii ruşi“ și a murit, 
săracul, lăsând o avere de milioane de ruble în hârtie. 

Amiralul Vesiolkin, vizitând Ismailul şi făcând cunoștință 
cu câţiva localnici, a spus: „Minunate antichități de provincie; 
îmi plac asemenea exemplare“. El a poltit toată asistența să-i 
întoarcă vizita la Reni, trimițând pentru excursioniști un vapor 
și primindu-i cum se cuvine unei gazde ospitaliere, 

Odinioară, ca şi Cetateu-Albă, punctul de reazem al gre- 
cilor, romanilor şi moldovenilor, o foarte puternică cetate la 
gurile Dunării, a fost cucerită de turci in 1584. Ca cetate Chilia 
a cedat în fața superiorității Ismailului, dar, ca port comercial, 
deservește o incomparabil mai mare regiune economică. Chilia, 
împreună cu suburbiile, are aproape 18000 locuitori, în majo- 
ritate moldoveni, ruși, evrei şi greci. Cetatea are o moschee, 
transformată în biserica Adormirea Maicii Domnului, ce există 
pe lângă alte două biserici, din care aceea cu hramul si. Nicolae, 
a fost zidită de Domnul Moldovei Vasile Lupu. 

Centru comercial al unei intinse regiuni agricole, din punct 
de vedere al exportului, Chilia e un port de clasa întâia. Cu 
străzi în cea mai mare parte nepavate, n'avea apeduct şi nu era 
luminat aproape deloc, Cele şase trăsuri pe care le avea oraşul 
abia se mai mișcau printre rândurile lungi de hambare pentru 
cereale, cu o capacitate de peste 4 milioane puduri. Afară de 
agricultură, populaţia se mai îndeletnicea cu pomicultura, grădi- 
năritul, pescăritul și exportul. Chilia exporta anual până la 5 
milioane puduri de cereale. Exportatorii principali sunt băncile 
evreești şi numeroșii lor agenţi, împrăștiați prin toate satele și 
cătunele din împrejurimi, Afară de cereale, se mai exportă lână, 
vin, fructe, zarzavaturi, produse de pescărie și lemn din Buco- 
vina, adus cu plutele acolo şi prelucrat in cherestea în fabricile 
locale, Chilia are cinci mori, trei fabrici de cherestea, două fabrici 
de olgoane, o tăbăcărie, trei fabrici de cărămidă şi câteva de 
ţigle. Afară de aceasta, acolo se fabrică rogojini de trestie. 

Cea mai importantă casă de comerţ e întreprinderea lui 
Gheorghe Anton Ghilis. Grec sărac, Ghilis a fost intâi 
funcţionar la agenţia unei companii de vapoare maritime din 
Tulcea. Odată, venind din Anglia, contesa Alexandra Val. Kancrin, 
măritată întâia oară cu contele Tolstoi, iar a doua oară cu Stan- 
hop, îşi căuta proprietăţile din Basarabia, situate în apropierea 
Chiliei, unde: moştenise pământ arabil, bălți și alte bunuri în 
suprafață de 20.000 ha. Funcţionarul Ghilis, cunoscând limbi 
străine, în calitate de cicerone, a însoţit pe contesă dela Tulcea 
la Chilia şi a știut să placă, așa că a devenit administratorul tu- 
turor moșiilor şi pescăriilor cucoanei care stătea in Anglia. Con- 
tesa nu-și socotea veniturile și, fiind epitropa şcoalei de fete din 


www.dacoromanica.ro 


= pi 2 


Chilia, venea acolo odată la 10 — 20 ani. In răstimp, Ghilis își 
administra și apăra posesiunile, neadmiţând la protectoarea sa 
pe samsari sau pe țărani, In cei 45 ani de administrare, a de- 
venit mare proprietar rural în Moldova şi proprietar de case la 
Galaţi şi Bucureşti. Niei fiilor săi, Constantin și Anton, însurat 
cu o bogâtaşă din bulgarii Deciu din Galaţi, nu le-a dat averi 
mici, Continua cu arenzi şi diferite întreprinderi, tot sporindu-și 
averea. 

ln imprejurimile Chiliei erau vestite moşiile fraţilor Filipov, 
Tulcianov și ale altora, Pe cei doi frați Filipov, lipoveni-ruși, 
i-a ruinat Nahman Duliţki, exportator evreu din Ismail, — Şopov 
în miniatură. In anii 1917 — 1918, la Chilia au fost concentrate 
vapoarele fugare şi şlepurile Expediţiei cu insărcinări speciale, 
încărcate cu material de război. O parte din aceste materiale a 
fost predată fără inventar guvernului român, iar,altă parte je- 
fuită în ciuda protestelor agentului Societăţii de navigaţie din 
Chilia, Paximade. 


Vilcovi! — Veneţia Basarabeană” 


Pescăriile. Lacurile sărate. Delta Dună- 
rii Ruşii. Aborigenii: Kiric Akim Erşov, fir- 
mele Sericov din Harcov, Vaşciokin, Cuzmin, 
Smirnov şș. a.. 


Basarabia de lângă Prut 
Oraşul Reni 


Oraşul Reni e aşezat pe Dunăre, la trei km. mai jos de 
confluența cu râul Prut. Port și orășel industrial, se află pe linia 
ferată Galaţi—Tighina, Are 15.000 locuitori, imprejurimi pitoreşti, 
trei biserici, două şcoli inferioare, primărie, un comitet de zem- 
stvă, poliție orăşănească, ce depinde in totul de ispravnicul 
Ismailului, Are o poliție a portului și o căpitănie a portului, 

Indeletnicirile principale ale populaţiei sunt: munca în port, 
agricultura, viticultura, pomicultura pe o întindere de peste 6000 ha., 
srădinătitul pe o întindere de peste 4.0 ha., pescăritul și expor- 


1. Acest nume provine dela cuvântul rusesc „vilca“— „furcă“, o denumire 
populară a deltei N'are nimic comun cu „volo“ sau „valc“ —lup, confuzia 
admițându-se de unii cărtucari'din cauza apropierii de Chilia, anticul Licostomo— 
„Sura lupului“, 

tul în străinătate a lemnului prelucrat in fabricile locale, Populaţia 
se compune din: moldoveni, ruşi (lipoveni), bulgari, greci, evrei, 
găgăuzi... Prin portul Reni se exportă in tranzit, în străinătate, 
pe râul Prut, până la 4 milioane puduri cereale, iar în porturile 
rusești până la 2 milioane puduri diverse măriuri și cereale, 
Afară de aceasta, prin Reni trec spre Odessa, pe cale directă, 
până la 4 milioane puduri de cereale, 

Viaţa comercială activă a orașului e concentrată dimineaţa 
in pieţe şi in port, iar seara la cazinou, cea mai frumoasă clă- 
dire din Reni Acolo se adună toți orășenii, adeseori cu familiile 
lor, vin exportatorii străini, Distracţiile societăţii orașului constau 
până in 1914 din băutură și trecerea banilor la „masa verde“, 
din buzunarele străine în cele proprii şi vice-versa. Balurile erau 
foarte rare. Doar incepând din 1915, sub amiralul Vesiolkin, s'a 
infiripat un jeatru permanent, o bibliotecă, sau făcut abona- 
mente la reviste, s'a înființat un teren de tenis, jocul la biliard, 
s'au dat serate, așa că o mai inteligentă petrecere a timpului a 
înlăturat încetul cu încetul hazardul tradițional. 

Portul Reni e punctul terminus, pe Dunăre, pentru vasele 
încărcate şi plutele care circulau pe Prut, venind din Bucovina. 
Vasele încărcate sunt indrumate in legătură cu înălțimea apei 
la barajele de nisip şi în legătură cu mersul revărsărilor râului, 
despre care fapt se trimit ştiri telegrafice dealungul Prutului dela 
stațiunile speciale înființate de administraţie, Plutele, uneori in- 
căreate cu saci cu grâne, obezi, şindrilă etc., sunt triate după 
sosirea in port: cerealele se incarcă în vase fluviale pentru străi- 
nătate, lemnul e trimis la fabricile locale de cherestea sau e 
îndrumat pe Dunăre, la vale, unde e transformat in lăzi şi trimis 
apoi la Batum, la rafineriile Nobel, Mantaşev ete, sau în Turcia 
şi Egipt. O parte de plute e indrumată spre fabricile din Ismail 
și Chilia, unde sunt prelucrate pentru nevoile țăranilor. 

Vasele maritime, la Reni fiind încărcate pentru străinătate, 
iau un caric care să le permită un pescaj de 14 pieioare,! po- 
trivit barei Dunării; caricul lor se completează la portul Sulina 
până la un pescai de 28 picioare. Cu toate lucrările în legătură 
cu operaţiile arătate, se ocupă populaţia locală, periodic, con- 
„sacrându-și timpul liber agriculturii și pescăritului în lacurile și 
bălțile din împrejurimi. Cel mai apropiat lac cu pește, Cahul, se 
întinde pe o lungime de 20 km. și o lățime de 4 km. Primăvara, 

1. 1 picior are 30,48 cm. ; 

unindu-și apa cu a Dunării, lacul primește o cantitate imensă de 
pește de toate speciile. Peștele e oprit de ingrădituri speciale şi 
prins de pescari în cursul sezonului de vară, Peștele prins cu 
ostia sau cu plasa, e pus la ghiaţă în coşuri speciale și trimis cu 
trenul prin toate oraşele Basarabiei de Sud, Parte din el e tri- 
mis cu vaporul la Odessa, Pentru consumul local, peştele se prinde 
numai cu undiţa sau cu coşurile anume făcute, In lacurile mari, 
arendate de pescari, loenitorii n'au voe să pescuiască, așa că de 
multe ori populaţia acestui paradis al peștelui rămâne fără peşte 
sau se aprovizionează din piaţă cu pește de contrabandă sustras 
de pescarii din serviciul arendașilor, Aceștia fac afaceri strălucite 
şi averi mari: M. S. Burt, fraţii Atanasiu, Marinov, Rodionov, 
Bădărău, Sachelari ete, Pescuitul e liber în Dunăre și în bàlți 
numai începând dela porturile Chilia şi Vileov, în perioadele 
admise de organele de control. Primăvara, in timpul când peştii 
depun icre, pescuitul e oprit. Un fenomen foarte interesant în 
viața peştilor: există un peşte care se numeşte „Marina“, foarte 
frumos și dulce la gust, dar foarte veninos. Au fost cazuri, când 
au murit familii întregi, din cauză că, găsind acest pește, striveau 
din nebăgare de seamă bășica fierii; fierea acestui pește e un 
venin ucigător. 


Comisiunea mixtă a Prutului 


Nu departe de Reni, spre susul Dunării, sunt situate două 
vămi! rusă şi, in faţa ei, română, unde se găseşte în permanenţă 
un membru al Comisiunii mixte a Prutului. El înregistrează to- 
najul vaselor şi eliberează certificate de liberă trecere, percepând 
taxa de tonaj. care, în treacăt fie zis, din cauza tăinuirii tona- 
jului vaselor, e arătată inexact. Nu există însă nici un control, 

Afară de taxele de tonaj, de aproape 5 milioane ruble anual, 
trei state, Rusia, România și Austro-Ungaria dau câte 15,000 
ruble. Toate aceste sume, aproape fără nici un fel de control: 
sunt cheltuite de administrația Comisiunii mixte, care își are 
sediul într'un palat din Galaţi, Această Comisiune se compune 
dintr'un reprezentant al Rusiei, consilierul de stat efectiv Ladâ- 
jenski, din inginerul austriac Demankouro, și un şef român, Ei 
întocmesc regulat devizuri, planuri în culori şi împart între ei un 
buget uriaș, fără să cheltuiască insă sumele destinate amenajării Pru- 
tului, Doar de vreo două ori pe an, Comisiunea se mulțumește să 

trimită pe Prut un vaporaş special, remorcând o plută mică, pe 
care se găsesc doi scafandrieri şi un cort-vilă pentru inginerul 
Buhchausen. Acesta din urmă petrece vara la „vila“ sa, vânând 
și stând pe mal luni întregi fără nici o treabă. Scafandrierii 
există numai pentru îndeplinirea serviciilor şefului și pentru 
„teatrul“ care e făcut la rarele vizite ale vreunui reprezentant 
trimis de un guvern interesat, în „inspecţie“. 

Râul se găsește într'o stare primitivă, iar banii adunaţi pentru 
întreținerea lui în stare navigabilă intră in buzunarele admini- 
strației, lată dece Prutul şi regiunea Prutului au fost părăsite 
zeci de ani: din cauza banchizelor, peste care se putea trece cu 
multă greutate, râul a fost intr'o stare nenavigabilă şi a fost 
ignorat ca o cale de transporturi eftine a Basarabiei, chiar com- 
parativ cu liniile ferate care lipseau sau erau atrofiate. Repre- 
zentanţii căilor de comunicație pe apă, obişnuiţi să chefuiască în 
călătoriile și plimbările lor pe vapoarele confortabile ale Dunării 
libere, se uitau cu teamă la apele turburi ale Prutului, care se 
vărsau, ca o coloană îngustă și murdară, în întinderea nemăr- 
ginitä a Dunării. Ei nu puteau să se hotărască să cerceteze și 
să studieze acest „râuşor de nimic“. Pe Prut călătoreau numai 
negustorii, urmărind un profit și, foarte rar, adminisratorii dile- 
tanţi ai căilor de comunicaţie pe apă 

Inainte de 1898, n'a fost o navigaţie permanentă pe Prut: 
intrau acolo numai în perioada de navigaţie, când se revărsa 
râul, de vreo trei ori pe an, sau pentru iernat și pentru încăr- 
carea completă, ca la primăvară să coboare spre porturile de 
Sud, Naviga mereu remorcherul Comisiunii. In general, vasele 
urcau râul fiind trase de boi, iar coborau, încărcate, cu ajutorul 
prăjinilor, In 1900, am cercetat tot cursul Prutului, precum și al 
Dunării, până la Belgrad, prezentând rapoartele respective la 
direcția Navigaţiei Ruse pe Dunăre. Urmarea acestor rapoarte a 
fost inființarea unei noui linii de navigaţie pe Prut, in lungime 
de 360 km.: Măcărești — Nemţeni — Pogănești — Leova — To- 
ceni — Leca — Fălciu — Flămânda — Goteşti — Cahul — Brânza— 
Văleni — Slobozia — Chiseliţa — Juriuleşti. La 19 mart 1900, 
am inaugurat solemn această linie, sosind cu primul vapor la 
Leova, De atunci, in cursul celor opt luni ale anului de navi- 
sație, se făceau curse regulate de vapoare şi șşlepuri cu pescaj 
mic ale Navigaţiei, 

Bogăţiile incalculabile ale Basarabiei, pe Prut, sunt ascunse 
de veacuri și n'au fost descrise in literatură. De aceea, sunt ne- 
cunoscute, neatinse și chiar ignorate: 

Incepând dela gura Prutului, când urci râul la bordul unui 
vapor nou, cu o viteză care nu trece de 4 km, pe oră, din cauza 
cursului repede, călătoria ţi se pare plictisitoare, chinuitoare și 
inutilă. Când mergi la vale însă, vaporul face până la 10 km, pe 
oră Din cauza numeroaselor cotituri ale râului, eşti nevoit să te 
întorci parcă pe loc, ceasuri întregi, apropiindu-te de satele situate 
pe maluri din patru părţi opuse, văzând totdeauna acelaș peisaj. 
Ca şi cum ai vrea să ocolești un cerc vrăjit, ești nevoit să te 
mişti într'un labirint de apă, căutând parcă ieșire: Apoi se des- 
chide o vastă intindere de apă, cu o circonferință de aproape 
30 km., situată între malul basarabean al Prutului şi până la 
Vechiul Regat. Acestea sunt lagune bogate în apă şi lacul Beliu, 
Acest lac se aprovizionează cu apă din Dunăre cu care se şi 
uneşte, având cantităţi enorme de peşte ce hrănește populaţia 
riverană, Intr'una din aceste lagune, numită Manta, pescăria 
arendată de cunoscutul moşier Sachelari, i-a adus un venit de 
peste 500,000 ruble pe an. Lacurile au și mult vânat Pe lacul 
Beliu sunt lebede, iar in stufărişurile întinse ale bălților se să- 
sese lupi, mistreți şi căprioare. Aceste bălți hrănesc populaţia 
riverană și furnizează materiale de construcţie, stuf pentru in- 
călzit pentru tot anul, apoi recolte îmbelșugate de peşte, vânat etc, 

+ Pe malul Prutului, pe o întindere de 90 km, se găsesc 
sate mari: Jurjulești, Chiseliţa, Slobozia, Văleni, Brânza, Culibaș, 
Vadu-lui-Isac, Manta, Chirgani şi, în sfârşit, oraşul Cahul. Lângă 
satele Manta și Chirgani se intind vastele moșii ale fraţilor 
Cara- Vasile, Celebidaki, Exarh, Tulcianov, fr. Muratov, Macri, 
Crăciunescu, Davidoglu, fr. Cricopol, Zamfirescu, fr. Cavalioti, 
Maris, Galino, Burt, Marazli etc. Urmează proprietăţile bulgari- 
lor: fr, Atanasiu, Stoianov, Marcov, ale grecilor: Maratea, Mutafa, 
Platanioti, Atanasulis, Cuţolinis, întinsele proprietăţi ale familiei 
Semigradov ete. In sfârșit, sunt aproape 60.000 ha de pământ 
aparținând mânăstirilor străine, Pământul moşierilor arătaţi mai 
sus e lucrat de însăşi proprietarii în diferite feluri, cu aplicarea 
culturilor moderne. Numai o parte se arendează țăranilor cu 
prețul de 10 25 ruble de hectar, iar dacă se lucrează in dijmă, 

atunci proprietarii iau partea lor din toată recolta ţăranului, ne- 
făcând excepţie pentru puii păsărilor sau ai animalelor, fapt care 
e o povară grea pentru muncitori. 


Moșierii 

Acum o sută și ceva de ani aproape toate pământurile 
dealungul Prutului aparţineau boierilor din vechea Moldovă, mai 
cu seamă spatarului Iancu Sturdza (Leova, Baimaclia, Taraclia, 
Țiganca ete.) și comisului Iancu Balș (Frumoasa, Pilinei, Greceni, 
Ciumai etc,), apoi spatarului Matei Râşcanu (Toceni, Manta, 
Vadu-lui-lsac ete.), spatarului C. Sturdza (Larga etc.), fraților- 
spatari Panait și Petrache Kazimir (Tartaul, Negrilești, Goteşti 
etc.), — moşieri dintre cari unii— după 1812 — s'au stabilit în 
Basatabia anexată la Rusia, iar alţii s'au retras cu totul în vechea 
Moldovă Incă cu câțiva ani mai înainte —după cum stabilește 
recensământul din 1817! — au venit aci, şi s'au așezat in locu- 
rile stăpânite, dar nelocuite de proprietari, ca simpli ciobani ai 
acestor mari boieri, câţiva unguri: Drăgoi, Flantz, Şărban şi alţii, 
cari s'au căsătorit aci, iar sub stăpânirea rusească s'au şi împro- 
prietărit. Exemplul lor, puţin mai târziu, l-au imitat grecii, ar- 
menii, bulgarii, cari au răscumpărat câte puţin moșiile marilor 
proprietari — succesori din Moldova, și le-au luat locul. 

Fraţii Atanasiu. Stăpâneau moșiile Vadu-lui-Isac, 
Gotești, Fălciu şi Toceni, în total câteva mii ha. de bălți, de 
pământ arabil „cernoziom“, vii şi păduri. Bulgari de origine, 
fraţii Atanasiu sunt fiii agricultorului Atanase Nicolae Atanasiu 
și s'au stabilit la început în regiunea Bolgrad. Acolo, a jucat 
odinioară un rol important in viaţa socială fratele mai mare, 
Nicolae Atanase Atanasiu (1841 — 1890) Urmează Ştefan 
Atanasiu (1847 — 1900), președintele indelungat al comitetului 
județean al zemstvei din Bolgrad, cu un spirit larg în gospo- 
dărie și agricultură. Proprietar a două moşii mari, a arendat 
mulți ani lacurile şi pescăriile liceului din localitate: Ialpug, Cu- 
hurlui, Chitai, Cahul etc. A făcut o avere uriașă și a lot 
cumpărat moşii. A fost bun economist, om modest și cumpătat, 
` dar uneori îi plăcea larg să petreacă, La cazinoul local, în cercul 
intim al rudelor și colaboratorilor, se insuflețea deodată, arunca 





1. Datele recensământului din 1817 le-a publicat I N. Halippa In 
vol. III al operelor Comisiei Savante Guberniale a Arhivelor din Basarabia 
(Chişinău. 1907). 

paharele din care a băut vin de Basarabia și trecea la şampanie, 
căutând să arate că e binefăcătorul lor. Inţelegând rolul şcoa- 
lelor superioare, şi-a trimis copiii la universitate. 

Fratele său, Constantin, moșier cu pământ mult și asociat 
in exploatarea pescăriilor, era inferior lui Ștefan din punct de 
vedere al culturii, dar il intrecea la băutură A fost un gospodar 
exemplar, a făcut avere și, prin munca sa pricepută și neconte- 
nită, a cumpărat cea mai bună moşie din regiunea Prutului, 
Leca-Toceni, câteva mii ha. de pământ „cernoziom“, păduri și 
pășuni cu lacuri în care trăiau lebede. Moşia cumpărată avea 
vii cu viţă franceză şi după ce, noul moșier a gustat vinurile 
proprii, n'a mai băut vin făcut din producătorii direcți. Odată, 
în sezonul vinului, Constantin Atanasiu a degustat atâtea vinuri, 
incât, aplecându-se ca să mai guste unul, s'a inecat într'o toci- 
toare, Cei trei fii ai lui, Nicolae, Liubomir și loan, şi-au sfârșit 
şi ei viața intrun mod nefericit, 

Moșiile fraţilor Atanasiu au fost gospodării agricole model, 
cu un inventar bogat, pluguri cu aburi, maşini, vii minunate, 
dane de acostare şi silozuri proprii, care dădeau în total, spre 
a fi transportate cu vasele flotei de Prut, circa 2% milioane pu- 
duri de cereale într'o perioadă de navigaţie Toţi moşierii tineri 
și-au făcut faima de purtători de cultură, creșteau oi cu lână 
fină, porci de rasă şi cai, înființau mori cu aburi. Aveau fabrici 
de uleiuri și ferme de vaci care produceau unt şi brânză pentru 
export, Țărăncile depe moșiile lor se ocupau cu lucrul manual, 
sub conducerea d-nei E. C. Atanasiu. Covoarele lor erau distinse 
pela expoziţii cu medalii de aur Cerealele depe moşiile familiei 
Atanasiu, prin calitatea lor şi lipsa de corpuri străine, erau 
cunoscute pe - iață și cumpărate de mori, fiind plătite cu preţuri 
mai bune decât produsele similare provenite dela alte moșii, iar 
lâna era cumpărată pentru Franţa cu un sezon sau două înainte. 
Acum, conacurile sunt devastate si părăsite, pămâniui sleit, iar 
clădirile, chiar dacă au fost cruţate în timpul revoluţiei, cum sunt 
acelea din Vadu-lui-lsac, n'au lăsat decât o amintire a măreției 
culturale din trecut. Astăzi, tot pământul se află în mâinile plu- 
sarilor țărani și în toată Basarabia de lângă Prut s'a întronat 
era gospodăriei ţărăneşti, . 

Fraţii Cavalioti, greci de origine proprietari a patru 
mari moşii situate la Prut: Costești, Țiganca, Ghiltoasa și Po- 
săneșşti. in total 12.000 ha. de pământ. Toţi au studii superioare 

Tatăl lor, Teodor Nicolae Cavalioti, venit din Grecia, a făcut 
comerț în stil mare. Se stabilise întâi la Odessa șia fost, expor- 
tator, făcând o importantă avere, Profitând de ocazii favorabile, 
a luat în arendă pământul compatrioților săi emigraţi din Basa- 
rabia, apoi l-a cumpărat, mai cu seamă dela căminarul Spiru, şi 
a inceput să-l dea în dijmă ţăranilor; a clădit pe mal debarca- 
dere și hambare proprii şi cumpăra grânele țăranilor, pe care le 
exporta în străinătate, Trăind in prietenie şi pace cu compatrioții 
săi din România şi cu armatorii, le comanda navlurile şi, îm- 
prumutând cu bani pe producătorii de cereale, şi-a dublat averea, 
A murit în 1904, in vârstă de ,68 ani, transmiţându-şi gospodăria 
unei generaţii tinere și experimentate, celor şase fii ai săi, cari 
se ocupau cu hambarele lor din porturile depe Prut, cumpărau 
şi ei cerealele țăranilor, continuând politica comercială a părin- 
telui lor. f 

Maratea. Ca și ceilalți greci din localitate, Maratea (mi 
se pare — Constantin) vindea pe vremuri lămâi şi nu dispunea 
de „avere. S'a întâmplat însă că la Bucureşti locuia o cucoană 
bătrână, născută din bulgarii Antaki din Galaţi şi văduvă a ban- 
cherului Miron Vlasto. Era proprietară a târguşorului Leova din 
Basarabia, — averea pentru cucoana Vlasto necunoscută, pe care 
ea a cedat-o eftin lui Maratea. Cumnatul bătrânei, Gheorghe 
Vlasto, bancher la Galaţi, era fără copii, incât l-a moștenit unicul 
ei fiu, doctor în drept la Paris, membru de tribunal, un om de 
treabă, dar care, ajungând multimilionar, nu s'a interesat nici el 
de târguşorul Leova. Astfel a şi rămas Maratea proprietar al unei 
remarcabile și vaste moşii, compusă din 8000 ha de cernoziom”, 
clădind apoi fabrici de cherestea şi o moară cu aburi și cu val- 
țuri, pe care o dădea in- arendă. Pornind cu arenzile moșiilor lui 
Marazii, Pilinei-Moldovan şi Moscovei, a mai cumpărat apoi in 
jud. Ialomiţa moşia Piu Pietrei. Bătrân venerabil, semănând cu 
Bismarck, tată bun de familie, pe când l-am cunoscut pe Mara- 
tea — nu se pricepea nici el în agricultură și nu-și dădea seamă 
de valoarea averii pe care o avea in Basarabia A incredințat 
administrarea moșiilor sale unui vechil expansiv, Gheorghe Pla- 
tunioti. Căsătorindu-se cu sora acestuia, Maratea n'a luat nici o 
măsură împotriva administrării ruinătoare a moşiilor de către 
ruda sa, Stând mereu în România, bătrânul avea o încredere 
oarbă în cumnatul său, înconjurat de o serie de compatrioți, şi 
anume: un casier, doi administratori, un morar, mecanici şi vreo 

şase vechili mici. Vastul personal mânca toate veniturile prove- 
nite din agricultură. 

Doborit de sistemul său de gospodărie, Gheorghe Platanioti 
a început să-și construiască o moară cu multe etaje pe moșia 
Pilinei, asigurând-o pe o sumă importantă. Inainte de a termina 
construcţia, a dat foc clădirii, dar n'a izbuti! să incaseze prima 
de asigurare, ÎIndeletnicirea de căpetenie a acestui om a fost 
jocul la masa verde, prin cluburi, mai ales la Chişinău, unde 
Platanioti, fiind singuratic şi ocupând palatul boierului Purcel, își 
petrecea zilele și nopţile la Cercul Nobilimii, Când Platanioti 
sosea la Chişinău, se schimba tot oraşul. Era mărit numărul slu- 
gilor, chelnerilor și al bucătarilor. Se iveau femei străine frumoase, 
cântărețe de șantan şi diferiți indivizi cu proecte. Viaţa se învi- 
ora, afacerile prosperau. Rulmentul prăvăliilor sporea, teatrele 
lucrau, localurile de distracţie, hotelurile, birjarii, toată lumea 
avea bani. Se cheltuiau zeci de mii de ruble. Aurul nu-l socotea 
lumea, ci-l măsura cu pabarele de vin. Hazardul ajungea la apogeu. 

Ca jucător, Platanioti nu era normal, Voinic, cu o patimă 
specific grecească, cu o cultură mică, văzându-l la joc ţi se făcea 
frică şi credeai că va avea o apoplexie. Inir'o seară, a avut 
mare noroc şi a câştigat 160.000 ruble. După ce şi-a ruinat par- 
tenerii, s'a dus la masă, ignorând banca mică ce continua. După 
ce a mâncat şi a plătit o socoteală de vreo 3 ruble, s'a apropiat 
din nou de masa de joc și, vrând să-și scoată cheltuelile de masă, 
s'a angajat la un joc mic. În aceeași noapte, acest joc mic a in- 
semnat pentru el o catastrofă. A dat tot câstigul și, seoțându-şi 
buzunarele afară, a mai rămas dator clubului o importantă sumă. 

Când afacerile lui au ajuns într'o situaţie catastrofală, con- 
tinuând, să administreze moșiile lui Maratea, a ipotecat la câteva 
bănci pământul și moara cu aburi, a vândut recolta anticipat 
fraţilor Atanasulis, cămătari din Galaţi, iar ela șters-o la Atena, 
unde a ajuns deputat in Parlament și moșier în Tesalia, Totuși, 
a sfârșit printr'un faliment și a dispărut în veșnicie Aceeaș 
soartă au avut-o şi fraţii Maratea. 

Grigore Gr. Marazli era proprietarul moșiilor Pilinei- 
Moldovan, Sariari sau Marazlievea, peste 6000 ha. arendate timp 
de vreo 30 ani de Mihail St. Burt, îmbogăţit și la pescăriile basa- 
rabene, fiul odobașului Stoian Burt venit din Sudul Balcaailor. 
Marazli locuia la Odessa, unde avea un cartier de case, a fost 
ani indelungaţi primar al oraşului și unde o stradă îi poartă nu- 

mele. Tradiţia Odessei acuza insă pe venerabilul primar, care a 
început viața ca un negustor foarte sărac, şi pe colaboratorul 
său Ralli, că pe vremuri au fost pirați în mările sudice și că, in 
orice caz, averea lor imensă avea un izvor necinstit. In 1880, 
Societatea de navigaţie a arendat casa mare a lui Ralli la Odessa, 
pe bulevardul de pe malul mării, din faţa primăriei. Într'o zi, o 
cameră a subsolului s'a prăbușit, deschizând subterane care con- 
duceau spre port, pe sub linia vamală. Această subterană de 
contrabandă era cărarea principală a bogăției lui Marazli și Ralli. 
Fiii lui St, Ralli, Petre și Pavel, sau impământenit și ei în 
Basarabia, dar n'au nimic comun cu vechea şi nobila familie Ralli. 

Grigore Marazii avea un văr neinsemnat, insurat la Ceta- 
tea-Albă, ai cărui trei fii au fost ultimii: reprezentanţi ai acestei 
familii. Insuși Marazli avea un roman îndelungat cu d-na M. F. 
Kitsch, pe care a luat-o însă de soţie prea târziu, Cronica scan- 
daloasă a Odessei vorbea mult pe seama lor, bătrâna trăind şi 
astăzi în străinătate, la Nice. Averea lui Marazli a moștenit-o 
nepotul său, A. S. Safonov. Un fideicomis în judeţul Cetatea-Albă 
a trecut baronului Gh. Vlad. Freedericksz- Marazli, ofițer al gărzii, 
fiul nepoatei lui Marazli, Zoia St. Safonov. Fratele mai mare al 
baronului, Vladimir, a declinat moştenirea condiționată cu ane- 
xarea numelui de Marazli. Dela Safonov, moşiile basarabene au 
trecut familiei Tolstoi, coboritoare din Maria St. Safonov, 
altă nepoată a lui Marazii, măritată cu It.-generalul Serghie Tol- 
stoi (f 1897). 


Ţin să amintesc la sfârșit, printre moșieri, pe frații Donca 
şi Tache Davidoglu, cari l-au moştenit la Reni pe unchiul 
lor multimilionar, bulgarul Varnali. Fiica lui Tache, s'a măritat cu 
Manole Cavadia (fratele poetului) din Brăila, iar Donca s'a sbu- 
ciumat o viață întreagă cu fiica sa adoptivă, măritată nefericit cu 
vice-consulul turc la Brăila, Elefteriade, fiul unui- medie al Sulta- 
nului Abdul Hamid, 

Moșia Larga din apropierea Cahulului, aparţinea pe vre- 
muri maiorului Gheorghe Paterache Succesorii maiorului 
au căzut în mâinile unui armean zgâreit și răutăcios, Pruncu, care, 
într'o noapte, — se zice —a trimis pe bandiți ca să sugrume pe 


1. O fiică a lor, Stefania, s'a măritat cu Alexandru VI. Bolotov (f 1938), 
guvernator la Permi, emigrant la Chişinău, autor al unor amintiri, călugăr In cele 
din urmă — Amvrose — la muntele Athos, 

bătrâna Paterache, urmând el ca proprietar al moșiei. Ultimul 
Puterache a murit ca un luncţionăraş beţiv la poliţia din Cahul, 
astfel încetând această familie româno-greacă, care încă în secolul 
XVIII s'a mutat în Rusia, unde tatăl maiorului Paterache, Con- 
stantin, a fost şi el It.-colonel, 

Moşierul Pruncu şi-a făcut aci averea şi s'a retras în 
judeţul Roman, unde l-a moștenit orgolioaşa lui fiică, Eliza ( 1934), 
soția ministrului plenipotenţiar al Persiei Nevrouz-Khan; faima 
ei provine dela testamentul prin care lasă ca succesori pe A, S. 
Principele Nicolae şi Academia Română. Un alt Pruncu, bun, dar 
foarte risipitor, loan (f 1888), în 1871 a fost senator de Cahul ` 
şi moșier la Baimaclia și Taraclia. El a colonizat Taraclia cu ger- 
mani, iar Baimaclia (6000 ha) o arenda bulgarului Țanco-Chileic, 
ciobanul vânzător de pieluţe (chielcică) de miel. loan Pruncu era 
cavaler în Bucovina. El a studiat la. colegiul Teresian din Viena, 
a avut și în Basarabia rude — un văr, pe prinţul loan Manuc- 
Bei din Hâncești, 

Moșia Larga a trecut apoi unor greci din Kefalonia, M a c ri; 
cari şi sub stăpânirea rusească au păstrat cetățenia română. La 
Costangalia s'a aşezat ca moșier Costache Galino, un fecior 
de casă al prinţului Ghica ; testamentul său a făcut mult bucluc, 
moştenindu-i un nepot, Alecu Galino din laşi, renumit prin che- 
furile lui și ruinat încă înainte de marele război. In fine, la Tri- 
feşti, pomenesc pe frații- arendași ai lui Marcarov, Mihalache 
şi Mitea Cafriță, patrioți greci. 

Când povestesc despre unii din aceşti moșieri bulgari, pro- 
veniţi din ciobani inculți şi ajunşi multimilionari, țin să pomenesc 
şi pe Burlacul Nicola din Bugeac, ale cărui turme erau 
nenumărate. Acum o sută de ani, Burlacul Nicola s'a gândit să 
plece în locuri sfinte, încredințându-și banii unui grec bătrân din 
Cetateu-Albă, Pashal. Când hoţul Tobultoc a aflat despre aceasta, 
casa lui Pashal a fost asediată de haiducii săi şi cu greu bătră- 
nul a scăpat, El s'a grăbit să inapoieze banii lui Nicola, care 
le-a încredințat atunci unui compatriot al său, Ştefan Russov 
(1778—1845), născut în târgul Arnautca din Rumelia și care avea 
în casa lui din Cetatea-Albă o pază bună — patru feciori voinici. 
Burlacul Nicola a plecat la lerusalem, iar la intoarcere, incendiind 
în tabăra în care a adormit. Banii săi au rămas la Russov, ne- 
potul căruia a ajuns bancher, proprietar mare de pământuri, de 

case la Odessa şi al unei galerii de tablouri. Mai pe toți acești 
moșieri, soarta i-a ridicat sus de tot din bogăţiile nesecate ale 
Basarabiei sudice, i 


Familia Cara Vasile şi D. C, Crăciunescu 


Afară de orașul care şi astăzi are o inlăţişare de sat, cuo 
populaţie de peste zece «mii de cetăţeni, in mare parte moldo- 
veni, ruși-lipoveni, greci, bulgari ş. a. Cara-Vasile aveau în 
proprietatea lor, în jurul orașului şi in mijlocul lagunelor depe 
malul Prutului, vreo 14 mii ha, de pământ, unde terenul cerno- 
ziomului, format de sedimentele râului, imașurile, stufărişurile, 
viile, livezile şi apele pline de peşti, alcătuiau o bogăţie mare: 

Pe vremuri, în localitate se afla un sat moldovenesc, Fru- 
moasa. Pe malul pârâului Cahul, în apropiere, Rumianţov, feld- 
mareșalul Ecaterinei Il, a sdrobit marea oştire turcească (1770). 
Pe câmpul de luptă s'au ridicat o coloană comemorativă și un 
obelisc; vorbind de vitejia lui S. Voronţov, părintele general- 
guvernatorului Novorosiei şi Basarabiei, M S. Voronţov. Moşia 
aparţinea, sub ruşi, şambelanului Iancu Balş, dela care a moș 
tenit-o nepotul său, lorgu Balş, renumitul mareşal al nobilimii. 
Guvernatorul Basarabiei, generalul P. | Feodorov, a cumpărat 
satul Frumoasa și peste patru mii ha. de pământ pentru soţia 
sa, Ecaterina Fedotovna, născută Miticov, mătuşa nobililor basa- 
rabeni din această familie, In 1840, spre a se imortaliza victoria 
lui Rumianţov, satul Frumoasa a primit numele de Cahul, iar 
dela soţia lui Feodorov, moşia a fost cumpărată de Dimitrie I 
Cara-Vasile (f 1890). 

Imi spunea „Cuconu Mitea” Cara-Vasile că tatăl său a fost 
un armator bogat in Epir, făcând negoţ cu Marsilia şi Odessa, 
Căsătorit cu Eliza Z. Plarino, nepoata unui dragoman rus, Dimitrie 
I. Cara-Vasile s'a mutat la început la Odessa, apoi la Ismail, 
așezându-se în cele din urmă la Cahul. El a lăsat o familie mare: 
doi fii și patru fiice, măritate cu fruntașii cei mai onorabili din 
localitate, 

Sofia, fiica lui D I. Cara-Vasile, s'a măritat cu Aristarh 
Anton Celebidaki, comisar regal român în războiul dela 1877—78, 

iar mai pe urmă — consul rus la Tulcea şi consul general la Flo- 
renţa, mort în 1917. A fost consilier de stat efectiv şi s'a inscris, 
ca şi Alecu Cara-Vasile, în cadrele nobilimii basarabene ; ceilalți 
moșieri mari din Sudul Basarabiei niciodată n'au făcut parte din 

nobilime, ca şi Celebidaki, moșieri neinsemnaţi, nepoți de frate 
ai consulului, care n'a lăsat urmași. 

Cealaltă fiică, Ana, s'a măritat cu Alexandru Exarh, urma- 
şul unui exarh al mânăstirilor Sf. Mormânt, trimis în Moldova 
ca să conducă averile inchinate acelor mânăstiri Tatăl lui Ale- 
xandru, Harizie Atanase Exarh (ý 1862), a cumpărat vreo 12.000 
ha. de pământ la Cupcui, Tătăraşeni etc. dela prinţul Ghica, 
dându-i în schimb, afară de bani, și o casă la Iași, situată în Pă- 
curari. Harizie Exarh s'a însurat cu o fată frumoasă, dar săracă, 
grecoaica Vacamei, a căreia soră a fost măritată cu arendașul 
albanez Alexandru Mimi, Din această căsătorie s'a şi născut 
Alexandru Exarh, care a studiat Ja colegiul Richelieu din Odessa, 
împreună cu Șt, Gonata, Nic. Donici, A. Casso şi alții, fiind unul 
din promotorii cercului moldovenesc din vechea Basarabie, strâns 
în jurul fraţilor Leonard. 

Trebue să amintesc aci că o soră a lui Mimi s'a măritat cu 
L Ciorescu, fondatorul şcolii agricole din Cricova de lângă Chi- 
şinău, iar fiul lui Mimi, Constantin Mimi (1869—1935), a fost 
preşedinte al zemstvei judeţene din Tighina, apoi, dela 1913, — 
al zemstvei provinciale din Basarabia. In această calitate, în fe- 
bruar 1917, a fost numit comisar suprem al Basarabiei, contri- 
buind şi la aprovizionarea frontului. L-am cunoscut atunci, fără 
să-l apreciez pe acest om linguşitor şi dedicat mărunțișurilor zilei, 
scăpând totdeauna esenţialul. In august 1918, Mimi a demisionat 
dela conducerea zemstvei; opt ani mai târziu, el s'a pocăit în 
ziare şi a ocupat un post important în conducerea Băncii Naţio- 
nale din Bucureşti, fără să dea vreun ajutor coniraţilor săi din 
Basarabia. Omul acesta şi-a făcut studiile juridice la Odessa, era 
bun de președinte al zemstvei la Tighina, unde l-a ridicat prede- 
cesorul său, Flor Mih, Rjondcovski (1838—1906), și i-a urinat 
cumnatul său, Eugen Esper Stepanov (ff 1932). 


Ultimele două fiice ale lui D. I. Cara-Vasile, Maria și Elena, 
s'au măritat: prima — cu D. C. Crăciunescu, iara doua —cu T. 
Tulcianov, cunoscutul primar al Ismailului. 

Dintre toți aceștia trebue să vorbese mai pe larg despre 
venerabilul Dimitrie Const. Crăciunescu, născut la 1 mart 1840 
la Chişinău și decedat la 13 mart 1908, la Cahul, la doi ani 


1. Nobil de viță veche din Iaroslavl, ofiţer liberal la Tiraspol, ieşit din 
armată şi aşezat la moşia soției sale, Ana Mimi. 

după moartea soţiei sale. Imi povestea că bunicul său, Trifon 
Crăciunescu, a trecut din Craiova în Moldova, unde — vorbese 
actele —a purtat gradul boieresc de medelnicer. Copiii lui Tri- 
fon, Radu — a fost nobil basarabean, iar Constantin ( 1844) — 
sărdar, a fost ridicat la boierie în 1843 de Mihail Sturdza-Vodă, 
Constantin s'a insurat cu Sultana Gh. Sirbu, sora poetului Ion 
Sirbu din Mașcăuţi, jud. Orhei. 

Dimitrie C, Crăciunescu a studiat la liceul regional din Chi- 
şinău, pe care l-a absolvit — distins cu medalia de argint — in 1857, 
impreună cu Nic, D. Codreanu, viitorul director al liceului real 
din Chișinău, Constantin I. Pisarjevski, primul preşedinte al zem- 
stvelor basarabene, Nicolae V. Leonard, din *Glodeni, care a 
crescut pe poporanistul tolstoian Nic. N. Alecsandri (1859—1931), 
dr. F. I. Peretiatcovici (f 1916), inspectorul sanitar al Basara- 
biei, Gh. Peretiatcovici, profesorul universitar la Odessa, V, Gore 
și loan Av. Ohanov (1838—1900), — mulţi din aceștia jucând un 
rol însemnat in cenaclul fruntașilor localnici al fraţilor Leonard. 
Acești frați, distinşi purtători de cultură, Pavel, din Speia, și 
Petre, din Boghiceni, cumnatul lor—Ștefan Gonata, membru onorar 
al Academiei Române, frații Feodosiu, Dicescu, Cristi, Donici, 
Casso, Exarh, Cotruţă, Gh. Gore, Hasnaș, Lazo și alţii au activat 
pe vremuri in mod intens pentru binele Basarabiei şi cu ei toţi 
D, C. Crăciunescu era în relaţii de amiciţie și corespondenţă, pe 
când Sudul Basarabiei era românesc (1856—78) şi mai târziu, 
El a intrat la liceu înainte de retrocedarea Sudului Basarabiei 
către Moldova, incât și-a continuat studiile, mai pe urmă, în Rusia, 
la facultatea juridică din Petersburg. După studii universitare 
în anii 1859—63, obţinând licența în drept, Crăciunescu a mai 
absolvit aceeaşi facultate la Paris și, întors acasă, s'a înscris în 
biroul tribunalului românesc din Cahul. Era și proprietar al mo- 
şiei Chirgani, de 6000 ha. de pământ, in acelaș judeţ, 

Sub români, D. C. Crăciunescu a fost prefect de judeţ şi 
deputat; a fost prieten cu mulți fruntași iluştri ai țării, dintre cari 
Mihail Kogâlniceanu ii scria deseori dela moșia sa — Ripi, dela 
1870 până după 1878, când judeţul Cahul a trecut iarăşi la Rusia, 
Aceste scrisori, în parte distruse în timpul revoluţiei, se păstrează 
şi astăzi la Al. D. Crăciunescu, fiul regretatului Dimitrie. Moşierii 
Gonata, Casso, Cristi, Cotruţă, Leonard, îi scriau mereu. O scri- 
soare a lui Şt, Gonata, din Zberoaia, dela „2631 Brumariu en 20 
zile“, vorbeşte textual; 


www.dacoromanica.ro 


E NE 


„Se spui me rogu lui Saşia Exarch ca elu este datoriu fără 
nici unu feliu de enterziere să-mi vină la resiedinția mea, mai 
alesu, „ca locuitor al ţării din nou cucerite“, elu este datoriu 
celu dintâiu se me viziteze, ca pre unu „cuceritor“. 

Corespondenţa întreagă să făcea in moldoveneşte, iar ironia 
„țării noui cucerite“ şi a „cuceritorului” — Gonata, e caracteris- 
tică spiritului lor. 

D. Crăciunescu a mai fost mentorul și chezașul bunului 
simţ în acel judeţ. Astfel, Episcopul Iosif al Huşilor, la 4 april 
1877, îi mulţumeşte pentru comunicarea despre cearta preoților 
din Leuşeni, 

Nu poate însă să fie o pagină mai elocventă pentru evi- 
denţierea însemnătăţii lui D. Crăciunescu în domeniul cultural 
sau cel politic, decât scrisoarea lui Iacob Negruzzi, viitorul pre- 
şedinte al Academiei Române : 

„laşii. 1 Ianuarie 1872, 
„lubite amice, 

„Odată cu felicitările de anul nou, te rogu să-mi faci o în- 
datorire, Îţi trimetu o listă de abonamente pentru „Convorbiri 
Literare". De la 1 Martie c. când incepe al şeselea anu al acestui 
jurnalu, vreu să-i dau proporţii mai mari: în locu de a apari 
de doue ori pe lună câte doue coli, am să scotu numai o sin- 
gură broşură in quarto pe lună de la cinci pănă la șepte coli, 
pentru ca materia să nu se tot întrerupă şi ca să potu tipări 
romanuri și în genere articole mai lungi. Preţul abonamentului 
remăne ănsă de unu galbenu (ori 12 fr.) pe anu. Știu că am 
să trebuescu a face jertfe materiale mai mari ăncă decât păn 
acuma, dar nu voiu nici decum să încetezu cu activitatea mea 
literară. Deaceea me adresezu la toţi amicii mei ca să-mi facă 
cât se poate de mulţi abonaţi în districtele lor, şi credu că ami- 
cu ca și pentru mine te va face să te ocupi întru câtva de această 
foaie, și să-mi trimiţi banii abonamentelor strinse cât mai curent. 

„La Bucureşei nu m'am pututu duce, de vreme ce D, Tell 
nu a voitu a-mi acorda unu concediu cât de scurtu. Și n'am 
voitu a împărtăși soarta lui Maiorescu și lonescu, Şcoala noastră 
nu poate remăne cu desăvirșire în mănele funcționarilor ! 

„Colegiul IV de Cahul n'a fostu pre fericitu astă dată pen- 
tru ideile noastre politice | 

„Bietul Mihail Greg. Konachi, de altfeliu amicul meu din 


1. In ghelimele, texte traduse din ruseşte. 

copilărie, dar l'a apucatu muștarul ambiţiei de nasu și se vede 
că vrea numai decât să fie mare omu politicu şi mare oratoru. 
Bată-lu, să-lu bată! Cât am căutat astă vară să-lu facu a în- 
țelege că nu sunt toţi oamenii geniuri universale, dar n'a voitu 
să me înţeleagă | 

„In genere Lascar Catargiu nu a pre avutu norocu cu cole- 
giulu lui al 4-a și în deosebite cu deputaţii aleși de elu! (Kona- 
chi, Lascar Costin, Gr, Ventura, Varnali, Plaghino, N. Blaremberg, 
Boiu, P. Retoridi, etc). Poate i'a prinde minte în alegeri viitoare, 

„Așteptămu unu răspunsu cât se poate mai curendu, te 
felicitezu încă odată de anul nou și te salutu cu amicie. lacob 
C. Negruzzi“, 

Dimitrie Crăciunescu era deputat român, când, în 1878, 

„ Basarabia de Sud a fost din nou înglobată în imperiul Rosienesc. 

El a fost trimis, din partea judeţului, să se prezinte Împăratului. 
Pe când ceilalți delegați găseau de cuviință şi tact, la întrebarea: 
cum trăiau inainte? — să răspundă Impăratului, că era rău, Cră- 
ciunescu, plin de demnitate, a răspuns: 

— „Bine, Maiestate!” 

Şi Impăratul, surâzând şi înțelegând linguşirea celorlalți, a 
adăogat : 

— „Veţi trăi bine şi de-acum înainte!“ 

Crăciunescu a fost ales preşedinte! al comitetului judeţean, 
în care calitate a funcţionat vreo 30 de ani; tocmai el a inter- 
„venit autoritar și a impus punctul său de vedere guvernului, ca 
in judeţele anexate în 1878, Ismail şi Cahul, întregul așezământ 
să rămână același, ca şi înainte: prefecţi, primari, legislaţie româ- 
nească etc, etc., nomenclatura uneori schimbându-se întrucâtva, 
dar fondul păstrându-se în totul. A fost în acest scop adesea în 
capitala Rusiei, prezentând nenumărate rapoarte. 


La împărţirea moștenirii, Alecu Cara-Vasile a obţinut orașul 
Cahul și făşia de pământ alăturată, iar celalt frate, Dimitrie, îm- 
preună cu surorile sale, — diferite părţi ale moșiilor. Ei toți au 
clădit case boierești; Alecu avea în apropierea orașului un conac 
mare şi vii, care produceau vinurile renumite: „Cahul-Froza”. 

Alecu Cara-Vasile (1846-1915), care a studiat la Ismail şi 
Athena, apoi— dreptul la Paris, s'a însurat cu fata moșierului 
Ceanguli, din jud. Orhei; sub români a fost deputat și el, iar 
sub ruşi a lost ales în Dumă. Era un om foarte inteligent, cu 

un caracter mai închis decât fratele său, cam sgârcit şi diplo- 
mat în viaţă. E 

„Cuconu Mitea“, Dimitrie Cara-Vasile, a fost sub români 
numai subprefect de judeţ. Se spune, că tot județul depindea 
de această familie, incât la alegerile parlamentare, bunul nostru 
„Cuconu Mitea“, locţiitor de prefect, se așeza și seria: 

„Noi, Dimitrie Cara-Vasile, alegem ca deputat pe...“ 

A studiat în Germania la Ballenstedt Berlin şi Viena, unde 
s'a şi căsătorit A trăit o viaţă lungă, de peste 75 ani, murind 
pe la 1926, după ce se ruinase, văzuse distrugerile revoluţionare 
și „favoarea“ reformei agrare, Avea o memorie formidabilă şi po- 
vestea cu un farmec deosebit despre toţi fruntașii politici şi ai 
științei din vechea Românie, În societate era căutat ca un coseur 
neintrecut, plin de spirit și foarte erudit, Se interesa de politică, 
voia să pătrundă toate tainele civilizaţiei apusene, pe care o cri- 
tica destul de vehement. Cu țăranii se purta cu o bunătate rară, 
fiind filantrop, şi ca un părinte pentru toţi nevoiaşi. Dar, nea- 
vând noroc la cărţi, își ipoteca și răsipoteca avutul, o mare parte 
a vieţii sale petrecând-o in „excursii” pe la bănci, plătind do- 
bândă şi iscălind polițe noui. A lăsat o familie mare şi simpatică. 


Navigaţia pe râul Prut 

Pe la 1911, D. Cara-Vasile a fost nevoit să vândă partea 
sa din moșia Cahul-Froza lui Gavriil Atanasulis, reprezentantul 
sindicatului asupritor al grecilor din Galaţi. Exploatarea lor a 
ajuns la culme către anul 1900. Clica fraţilor -bancheri Atana- 
sulis opera în Basarabia prin agenţii lor: Cavalioti, Cafriţă, Cu- 
ţolinis, Cricopol, Calamandi, Maris, Vizante şi alţii. Mai toți 
aceştia s'au așezat în ţinuturile Dunării și ale Prutului după 1880, 
îmbogăţindu-se prin sprijinul compatrioţilor imigrați mai demult, 
Numai dealungul Prutului basarabean fraţii Atanasulis aveau 10 
birouri şi vreo 50 agenţi, cari terorizau țara, monopolizând trans- 
porturile, prăvăliile şi cârciumile, unde, inşelând la cântar și 
mai ales cu mici credite, preluau apoi, astfel, cu prețuri de ni- 
mic, recolte îmbelşugate. Fără să aibă supușenia rusă, arendau 
moșiile imense prin intermediul unor persoane interpuse. Nu erau 
însă nici români „buni“, cum țineau să-și facă reclamă. La ivirea 
unui conflict cu guvernul român, mercantiliştii aceştia nu s'au 
jenat să părăsească Galaţii, transformându-se în „ruși“, şi să se 
inscrie cu 200 vase, pentru un timp oarecare, la portul Reni. 


www.dacoromanica.ro 


E AR) ae 


Exemplul grecilor a atras iacoace și pe evrei, bancheri din Odessa 
si Galaţi: Brodski, Galperin, Dreitus,. „ negustori din localitate : 
Șpinadel, Șaiter, Cleiman, Rapoport». mai ales pe agentul băncii 
Ruso- Asiatice, un oarecare Probst. Dela început insă, concurența 
evreilor era destul de slabă, zona lor de aşezare mărginindu-se, 
conform legii, numai la târguşoare, satele fiind exclusiv abando- 
nate pe mâna grecilor. 

Spre a limita extraordinara exploatare, în 1886, la Odessa, 
in concordanţă cu dorința guvernului rus, s'a înfiinţat de prin- 
tul Gheorghe E. Gagarin (1846-1905), nepotul diplomatului Al. 
Sc. Sturdza, o Societate pe acţiuni de Navigaţie pe Marea Neagră 
şi Dunăre, Acest aristocrat de o bunătate rară, insurat cu bogă- 
taşa Olga lacunșicov, a fondat mai de mult o casă de comerţ la 
Odessa, care menținea legătura cu România, Bulgaria, Serbia, 
Constantinopol și Batum, exportând din Kaucaz petrol. Dintre 
viitorii mei colaboratori amintesc în Bulgaria pe agentul principal 
Stamoniacov, tatăl diplomatului sovietic, iar în România — pe 
Belinov, bulgar de origine, mai pe urmă ministru. Totuși, ajuto- 
rarea exportului local era foarte slabă, iar un an neroditor (1893) 
a adus Societatea aproape la faliment A salvat-o subvenţia sta- 
tului, care a şi răscumpărat o bună parte de acțiuni. Dar curând 
acţiunile cu o valoare nominală de 250 ruble nu se mai cumpărau 
nici cu 40, Atunci, printr'o intervenţie prea particulară, ca s'o 
descriu aci, și pe care o redau în biografia mea, a izbucnit fai- 
mosul proces —Epopeia Mării Negre, care a descoperit cauzele 
insuccesului și a sguduit bazele putrede ale birocraţiei de pe 
vremuri. In 1903, Societatea a fost transformată în Navigaţia 
Rusă pe Dunăre de sub auspiciile ministerului de comerț și in- 
dustrie şi s'a reorganizat pe bază de stat, In 1905 a murit prin- 
tul Gagarin, lăsând milioanele sale Navigaţiei, care, cu toate în- 
ceputurile ei comerciale şi conducerea semi-autonomă, a trecut 
in 1907 cu totul la stat şi a obţinut un „Aşezământ“ special. 

Iată un exemplu de creştere şi extensiune a Navigaţiei pe 
Prut, acel râu, prin care in 1861 incerca să răsbată cel dintâi 
vaporaş— „Prinţul Vogorides“ şi unde astăzi gâsim o stare de lucruri 
mai apropiată de zilele acelea, decât de vremurile pe când con- 
duceam Navigaţia locală. In 1905, Navigaţia a exportat 500.000 
puduri de cereale cu 16 vase; în 1907, 2.300.000 puduri cu 35 
vase, iar în 1913 — peste 4.000.000 puduri, întrecând chiar pe 
greci, Succesele erau formidabile, chiar cu toate că, în anii rodi- 

tori, Basarabia, din apropierea Prutului navigabil şi a Dunării, 
exporta numai prin porturile României vreo 40.000.000 puduri 
de cereale O parte însemnată trecea şi pe calea ferată română, 
mai bine amenajată decât cea locală, dar și exportul fluvial era 
colosal. In 1908, exportul de cereale pe Prut era de 14.000.000 
puduri. Pe calea ferată română, tot de aici, au mai trecut 
4.000.000 puduri, Acest export provenea insă numai din regiunea 
Prutului dela Cahul in sus, căci regiunea de jos transporta pro- 
dusele sale din Reni. Din cauza aceasta, încă în 1908, numai pe 
Prut Navigaţia întreținea 60 şlepuri şi 4 vapoare, in locul uni- 
cului vaporaș — „Prutul“, care circula la inceput, 

Navigaţia pe Prut era totuşi cea mai grea de introdus și 
trebue să spun că un sprijin mare în înrădăcinarea întreprinde- 
rilor mele au dat prietenii mei culţi de seama fraţilor Cara- 
Vasile, D, C. Crăciunescu, fraţilor Zahariude ş, a. Acest râu, 
curgând, ca şi Ronul, într'un plan foarte inclinat, își reţine apele 
mulțumită zigzagurilor din luncă. Deși navigația e posibilă de 
fapt numai primăvara şi toamna, aceasta nu reduce însemnătatea 
ei, mai ales prin faptul că, în anotimpurile acestea, orice legătură 
între cătunele basarabene e ruptă, şoselele și calea ferată lipsind. 
Navisaţia își menţine intensitatea prin belșugul recoltelor. şi 
nivelul schimbător al apelor, a cărui scădere a adus, de pildă, 
pagube mari în toamna anului 1907, iar pentru transport se 
resimte mereu lipsa vaselor disponibile. Cerealele se încarcă în 
cursul anului, iar porumbul din recolta unui an vine spre încăr- 
care abia la primăvara anului următor. 

Invitat de mine, vestitul inginer Jervé a studiat problema 
navigației pe Prut, a proiectat adâncirea albiei acestui râu și 
crearea unei legături cu apele Moldovei centrale. Astăzi, valoarea 
unei asemenea căi, în Moldova reunită, e şi mai mare Pe vre- 
muri însă, se cereau totuși stăruințe pentru desvoltarea navigației 
cu diferite adoptări la mediu, cu vase speciale de' mică adâncime, 
mai ales lângă malul basarabean al Prutului, prost amenajat și 
necurățat lar în părțile acestea, milioane de puduri de cereale 
au putrezit in anii 1901 și 1907, din lipsa unor căi ferate satis- 
făcătoare, ca extensiune teritorială şi compunere măcar, 

Lupta cu încăpăţinarea omenească a fost însă şi mai grea, 
decât cu rezistenţa naturii. Astfel, după exploatatorii greci, au 
venit şi cei din Odessa, mai ales navigatorii Spozito, Kovalenco 
et Co. Cu ajutorul cuscrului său, Femelidi, primarul Cetăţii-Albe, 

Spozito a obţinut în acest oraș monopolul transporturilor în 
port pe vagoane mici, un fel de tramvai, Așa dar, transportul 
dela piaţă in port costa pe ţărani mai scump decât acei câţiva 
kilometri de acasă până în oraș, Am inființat atunci o escală de 
încărcare cu vreo 30 km. mai spre Nord, la Roșanscaia-Cosa, 
Țărănimea folosindu-se de această escală, orașul pustiit a fost 
nevoit să cedeze, revocând monopolul. Ca să se răzbune, Spo- 
zito a venit să concureze cu Navigaţia pe Prut (1908), dar această 
încercare avea să-l ducă la faliment, 


Comrat.! Moşierul Gh. I. Țanco-Chilcie 
(1853 — 1924); rămăşagul său cu Max Colibaba 
(1880 — 1934); clădirea liceului, Moşierii A. D. 
Galan (1848 — 1911) şi C P. Caliga. Pogăneștii. 
Nemţenii. Zberoaia; familia moșierului Gh. 
Șt. Gonata (1859 — 1928); tragedia dela 27 iulie 
1927. Şişcanii; fraţii Semigradov; Dimitrie Se- 
misradov (1810— 1932) şi sfârşitul său drama- 
tic, Moşia lui Acsiuc. Flota zemstvei și 
erahul „amiralului“ P. Leonard. O călătorie 
prin Nordul Basarabiei. Expoziţii agricole 
şi creatorul lor, C. C Kazimir Moşierii. 
Armenii.. 


Navigația pe Nistru și Dunăre; un port marítim,’ 


Fluviul Nistru. Navisaţia la Olăneşti, Pa- 
lanca, Roșanseaia-Cosa, Seimeni, Cetatea- 
Albă: Bugazul. Bazarianca. Navisaţia în delta 
Dunării și portui Jăbrieni. Moşierii din re- 
iunea Nistrului. Staţiunile balneo-elimate- 
rice Budachi, Sergheevca, Burnas și Tuzla. 


Basarabia agricolă și etnografică 


Agricultura, elementul lucrător, moşie- 
rii Capacitatea de muncă după clase socia- 


1. Despre bulgarii în Basarabia, o mare parte din acest material l-a fo- 
losit în schița sa d. D. N. Mincev: „Bulgarii din Basarabia de Sud“ — 
trecutul nostru“, Nr, 52 — 1938, Lucrare. dedicată mult regretatului Gavriil 
Bezviconi — „unul din binefăcătorii bulgarilor din Basarabia de Sud“. 

O mare parte din acest material l-am folosit to schița noastră: „Naviga- 
ţia basarabeană şi creatorul ei“ — „Din trecutul nostru“, Nr, 9-10, 1934. 

le şi naționalități Moldovenii. crainenii 
Coloniștii germani și bulgari. Grecii. Evreii, 
Acapararea economică. Proprietatea rurală, 
Raporturile dintre țărani și moșieri. Mica 
revoluţie din 1905. Reforma agrară a mini- 
strului Stolâpin. Reforma agrară de după 1917 
și urmările ei. Criza 








Averile mânăstirești 


Nu odată am avut prilejul să pomenesc în amintirile mele 
despre vastele moşii ale mânăstirilor, arătând că exploatarea 
acestor întinse terenuri din regiunea Prutului și, în general, in 
Basarabia, avea repercursiuni bolnăvicioase asupra vieţii econo- 
mice și situaţiei elementului rural. Aceste averi se impărțeau în 
trei categorii: răsăritene, moldoveneşti şi basarabene propriu zise, 
Prima categorie aparținea mânăstirilor dela Răsărit, iar ultimele 
două celor din Moldova şi Basarabia. 

Proveniența acestor posesiuni originale se raportează, mai ales, 
la secolele XV — XVII, când Domnitorii şi boierii Principatelor 
Române, adânc evlavioşi, găseau de datoria lor să facă do- 
naţiuni și să susţină sfintele lăcașuri, care erau în acelaș timp 
şi cetăți de apărare şi aziluri şi pepiniere de cultură. Pentru 
asigurarea epitropiei ierarhilor răsăriteni asupra mânăstirilor din 
Moldova, averile locale erau date sub tutela mânăstirilor: Sfân- 
tului Mormânt al Domnului, Athos, Sinai ete, care trebuiau să 
trimită acolo călugări luminaţi, pentru supraveghere. Dar, cu 
timpul, frumoasele iniţiative ale Domnilor moldoveni, s'au trans- 
format, sub unii din Domnii fanarioți, în asuprire greacă Călu- 
sării greci și compatrioţii lor pripăşiți pela mânăstiri își făceau 
interesele personale, exploatând cu răutate populaţia, Toate 
veniturile le trimiteau în Orient, nesocotind prescripţiile iniţiale 
pentru satisfacerea nevoilor locale, Prădau și înstrăinau averile 
mânăstirilor orientale şi moldoveneşti. Guvernul rus, care a 
căutat totdeauna să mențină măreția Bisericii Ortodoxe în Orient, 

A şi care, folosindu-se de acest pretext, a urmărit un amestec în 
afacerile interne ale Turciei muribunde, în ciuda răului care se 
petrecea, a răbdat vreme îndelungată pe „curatori“. Nici atunci 
când România vecină, sub domnia lui Cuza-Vodă, paralizând-o 

în parte, a pus capăt gospodăriei grecilor, Rusia n'a făcut re- 
forme radicale și abia io 1873 a înființat o administraţie de stat 
a averilor mânăstirești. Prin noua situaţie creată, ?/ din venituri 
reveneau proprietarilor, tot atât se cheltuia pentru nevoile locale, 
iar restul de 1/5 era reţinut pentru intreținerea administraţiei 
Totuşi, averile mânăstirești continuau a fi exploatate și a fi date 
in arendă moşierilor pe termene indelungate, de către noua 
administraţie, prin protecţia puternicilor zilei, pe un preț fabulos 
de mic, dela 1 rublă 50 copeici ha, iar arendașii greci dădeau, 
la rândul lor, acest pământ în arendă țăranilor realizând 10 — 25 
ruble de ha. Acești afaceriști intrau în înțelegere cu foştii călu- 
gări şi, la rândul lor, ajutau la exploatarea populaţiei. Văzând 
asemenea abuzuri, fruntaşii basarabeni, prinţul C. D. Moruzi, |. 
V. Cristi, baronul Stuart, C, D. Chiriac, P. V. Dicescu, M. V. 
Lazo, M. V. Purişkevici şi alții, protestau în zadar, Glasul lor se 
pierdea in pustiu și specula se făcea într'un ritm accelerat, 

In jurul averilor mânăstirești, inclusiv exploatarea prin 
arendare a codrilor, a căror cea mai mare parte a fost ditrusă 
în ultimii 100 ani, se mai făceau şi alte maşinaţiuni: arendări 
fictive. De altfel, înşişi împuterniciţii şi administratorii işi făceau 
cariera financiară pe contul lor personal. Lângă satul Pogănești, 
o arendăşiţă, frumoasa doamnă Antipa, protejată de însuşi ad- 
ministratorul averilor mânăstirești, N. N. Guriev, a luat in arendă 
o moşie întinsă cu conac, vie şi pădure, unde petrecea verile in 
societatea lui Guriev şi a fratelui ei, iar iarna pleca la Paris să 
cheltuiască banii câştigaţi Administratorii erau schimbaţi deseori, 
dar exploatarea rămânea cam aceeaş, Aceiași oameni işi conti- 
nuau opera, în vasta regiune a Prutului: Dunca, Maris, Cavalioti, 
Cuţolinis, Mutafa, Antipa, Galino și alţii, toți patrioţi greci, cari 
donau sume importante pentru nevoile patriei lor şi cari scriau 
pe mormântul lor, după exemplul lui C. I, Dunca (1917): „s'a 
născut şi a murit elin“. 

Dela 18 iulie 1908 şi până la 5 octombre 1909, am avut 
prilejuri să abordez, la reuniunile provinciale extraordinare, ches- 
tiunea exploatării averilor mânăstirești, A fost redactat un raport 
in legătură cu situaţia creiată şi elaborat un proiect pentru crearea 
unor credite eltine pentru agricultură, pe gaj de produse agri- 
cole, din fodurile mânăstireşti. A fost arătată posibilitatea 
construirii de silozuri universale în portul Reni şi, cu depozitele 
de cereale de stat depe râul Prut, trebuia creială o misiţie 

pentru vânzarea produselor țărănești direct in străinătate, pe 
lângă aceea a samsarilor speculanți; de asemeni, trebuia creiat 
standartul cerealelor basarabene, Prima constătuire a fost con- 
vocată din iniţiativa mea de către guvernatorul Haruzin, iar 
după plecarea lui a prezidat guvernatorul conte Kancrin. La 
această consfătuire au luat parte: V. S Kossovici, administratorul 
averilor mânăstirești; D. N, Semigradov, președintele zemstvei 
provinciale şi membru ales al Consiliului de Stat; directorul băncii de 
stat și alţi membri ai zemstvei: G. S. Gonata, E, F. Suruceanu, S, M. 
Sârb (1915), inspectorii băncii de stat şi reprezentanţii agri- 
cultorilor şi ţăranilor din comunele regiunii Prutului. Cu mari 
sforțări s'a putut atrage atenția sferelor financiare din Petersburg, 
Din sumele direcţiei mânăstirilor s'a destinat un fond de milioane 
pentru acordarea de imprumuturi, iar din partea domeniilor de 
stat, o sumă tot atât de importantă pentru construirea de 
silozuri şi hambare in porturile dela Prut. 

In 1915, amiralul Vesiolkin a înțeles importanţa acestei 
întreprinderi şi a lucrat activ pentru transformarea regiunii 
Dunării şi a Prutului, dar războiul mondial a pus capăt acestei 
frumoase inițiative. 


Guvernatorul von Raaben 
şi progromul evreesc din 1903 


Locotenent-generalul Rudolf Samoil von Raaben, primul 
guvernator al Basarabiei in secolul XX, s'a născut in 1843, in 
părțile Cernigovului, din părinți nobili. A fost catolic, dar pe 
urmă a trecut în ortodoxie. Și-a încheiat studiile la academia de 
stat major Nicolaevski, s'a remarcat în campania contra turcilor 
din 1877, dela 1883 a fost în armata dela Don, în a cărei clasă 
căzăcească s'a inscris în 1890. Numit la 10 iulie 1899 guvernator 
al Basarabiei, von Raaben a lost transferat aci din postul de 
comandant al diviziei 26 de infanterie, fiind cavaler al tuturor 
ordinelor ruse până la „Vulturul alb” inclusiv, 

După cum scrie prințul S. D . Urusov în „Insemnările unui 
guvernator“ (Petersburg, 1907)—„Raaben a făcut parte dintre 
guvernatorii cari îşi consideră situația ca un post de onoare şi 
sigur, primit drept răsplată pentru activitatea lor anterioară“. 
De aceea, von Raaben, care nu era inteligent, dar nici rău, nu 
se amestec: în treburile şi administrarea ținutului, aşa că, de 

fapt, în fruntea Basarabiei se găsea vice-guvernatorul (1892— 1903) 
Vas. Gavr. Ustrugov. Chișinăul însă era condus de prefectul de 
poliție esauluj de cazaci Alexandru Const. Hanjencov, adus de 
guvernator din regiunea Donului. Cu celelalte treburi „mici“, dar 
rentabile, se ocupa un oarecare Pasmurov, care,—după cum poves- 
teşte Urusov în amintirile sale, — „stătea în casa lui von Raaben 
în calitate de prieten, muzicant ghinionist şi jucător de cărţi cu 
noroc”. Un rol oarecare juca în treburile cancelariei guvernato- 
rului și în chestiunile ce-l priveau personal, directorul cancelariei, 
consilierul de stat Mih. Gheras. Leibin (f 1907) Totuşi, un 
personagiu care merită atenţie a fost numai Ustrugov. 

Ustrugov, un ocârmuitor apreciat al Basarabiei, a fost 
inteligent, dar, ca funcţionar, avea poate defectul de a fi dispre- 
tuit pe evrei, pe cari îi socotea drept exploatatori și incapabili 
de muncă personală. Cu toate ideile sale, Ustrugov se purta 
foarte corect cu evreii și pe când, în zilele de ingrijorare care 
au urmat progromului din 1903, după demiterea lui von Raaben 
şi până la sosirea lui Urusov, era silit să îndeplinească funcțiunea 
de guvernator, colinda cu trăsura Chişinăul, neadmiţând noui 
dezordini. Prinţul Urusov, filosemit înfocat, numai pentru antise- 
mitism și fără alt temei, acuză pe Ustrugov de corupție și, din 
clipa sosirii sale la Chișinău, caută să îndepărteze pe vice-gu- 
vernator, care după puţin timp e mutat la Tiflis, In 1906, mai 
ales în urma stăruințelor aceluiaș prinț Urusov, pe atunci sub- 
secretar de stat la interne, se strâng acte care să dovedească 
nerespectarea dispiziţiilor Senatului de către Ustrugov, În răstimp 
însă, acesta moare. 

Vorbind despre von Raaben, prințul Urusov spune că tot 
ce se poate scrie despre acela.e că „a avut o slăbiciune a 
inimii”, Era căsătorit cu fata colonelului Popov, Olga Petrovna, 
dar nu trăia cu ea, La Chișinău, făcea curte multor femei, mai 
cu seamă Alexandrinei S-nski. „La Hanjencov stătea, în calitate 
de rudă,! așa numita „doamnă galbenă“, care ocupa in oraş o 
situaţie semiolicială. Era. invitată la serate impreună cu guverna- 
torul, la teatru stătea în loja guvernatorului şi dispărea din oraș 
când von Raaben pleca in concediu, Von Raaben plăcea femeilor 
pentru amabilitatea sa și pentru maniera lui de a le face curte. 
De aceea, guvernatorul primea mereu invitaţii, atât în Chișinău, 


1. Nepoata Cuşnareoy. 

cât și In gubernie. Inspecţiile lui în provincie se transformau în 
sărbători”. 

„Raaben — scrie mai departe prințul Urusov — se potrivea 
cum nu se poate mai bine cu caracterul general al ținutului, în 
care, în mijlocul unei naturi bogate, domneau lenea şi lipsa de 
griji. O populaţie rurală incultă, puţin civilizată, avută şi paşnică; 
moşieri uşuratici și plini de voe bună; o societate îngăduitoare 
faţă de slăbiciunile sale şi ale altora, căreia îi plăcea luxul și 
care gravita către reprezentanţii puterii; puţină muncă și „puţin 
carácter, multă ospitalitate şi bunăvoință şi oarecare decădere a 
moravurilor, iată, în linii generale, Basarabia, Trebue să recu- 
noaștem că ea reprezenta, pentru guvernatorul ei, un cadru 
foarte potrivit“, 


Evenimentul cel mai de seamă petrecut sub guvernatorul 
von Raaben a fost progromul evreese din 1903. El s'a întâmplat 
în zilele de Paşti, mai ales la 7 april. In acest progrom sa 
văzut toată lipsa de pregătire a veacului XIX şi caracterul inedit 
al secolului XX, mormântul autocrației ruse, Ca să ne dăm seama 
de importanța istorică a prosromului dela Chişinău, fac un citat 
din memoriile faimosului conte S. I. Witte: 

„Progromul evreesc dela Chişinău, din toleranța lui Pleve, 
a inebunit pe evrei şi i-a impins definitiv spre revoluţie. O 
politică îngrozitoare, dar şi mai idioată, Nu vreau să spun că 
Pleve a organizat direct aceste progromuri, dar n'a fost împo- 
triva acestei reacţiuni antirevoluţionare, cum spunea el. Progro- 
mul din Chişinău a agitat opinia publică a întregii lumi“... 

După părerea eruditului cunoscător al problemei evreești 
şi talmudului, |. Liutostanski, autorul vastei lucrări „Talmudul și 
Evreii“, progromul din Chişinău a fosto imagine a presei iudaice 
şi a presei „progresive” străine, care l-au umflat, atribuindu-i 
cruzimi nemaipomenite, al căror fantastic îl recunoaște și frun- 
tașul evreu doctorul M. B. Sluţki (1851 — 193%), autorul cărţii: 
„In zile de restriște, Progromul din 1903 dela Chişinău“ (Chi- 
şinău, 1930), Doctorul Sluţki arată că, în lucrarea lui, „va ignora 
povestirile fantastice cu copii rupți in două şi femei siluite in 
massă“,.. 

„Prosromul dela Chișinău, — serie Liutostanski, — a îngră- 
mădit, datorită presei evreeşti, atâta minciună in viața noastră, 

incât şi acum, după o jumătate de an, numai puţină lume poate 
să se descurce in ea“, 

După Liutostanski, Cruşevan şi alți fruntaşi antisemiţi ai 
„dreptei“, progromul a fost început de însiși evreii, cari erau 
pregătiți şi înarmaţi perfect, Scopul prosromului a fost, pe de o 
parte, dorinţa evreilor de a stârni compătimirea şi de a obţine 
ajutorul material al evreimii apusene, iar pe de altă parte, dorința 
de a compromite guvernul rus şi aristocrația (aceasta din urmă foarte 
puternică in Basarabia prin proprietăţile ei rurale), în care scop 
se și făcuse o încercare neizbutită, la asasinarea — după 'recol- 
tele deficitare ale anilor 1893-95 — a cămătarului Oizer Dimand 
de către moșierul sorocean V, V. Boutmi de Katzmann, Incă de 
atunci „stânga“ striga că „moșierii omoară pe evrei”, deşi Boutmi 
a săvârşit crima ca răspuns la batjocurile cămătarului:— „Am 
să vă iau toată averea, să plecați goi în lume, Am să vă seches- 
trez şi nasturii nobili!“ 

P. A. Cruşevan a numit pe Dimand: „landoctopus”*, plantă 
asemănătoare caracatiței, iar apărătorul lui Boutmi, Karabcevski, 
care ulterior s'a ridicat împotriva devastatorilor din 1903, a spus: 
„Argumentele, aduse de adversarii mei în apărarea drepturilor 
lui Dimand, ar folosi astfel lui Scheylock însuși. El cerea, de 
asemenea, numai după contract. Prin voia cerului, el (Boutmi) e 
un orb; prin voia lui Dimand, — un cerșetor. Judecaţi-ll“ 
Boutmi a fost achitat, dar puţin după aceea a murit din cauza 
emoţiilor încercate.! 

Încercarea n'a reușit. Totuşi, mai cu seamă dela 1900. re- 
voluţionarii au întețit propaganda impotriva guvernului și aristo- 
craţiei. Pe de altă parte, după cum scria în „Bessarabeţ“ (Nr. 
94/1903) cel mai vestit ziarist basarabean, P. A. Crușevan: „In 
acest progrom a răbuinit toată ura poporului, ură care mocnise 
vreme îndelungată sub jugul exploatatorilor“. Doctorul Sluţki 
tăgăduește această ură a poporului, Progromurile nu pot fi apro- 
bate. Presa neutră le-a criticat vehement, dar tocmai ea e aceea 
care -a constatat în progrom o explozie de ură împotriva exploa- 
tatorilor, numeroși Dimanzi, explozie ce s'a produs, e drept, nu 
fără presiunea unor agitatori. 

Presa evreiască și cea de „stânga“ au căzut în extrema 
opusă și, intemeindu-se pe prosrom, au formulat, o serie intrea- 


1, Fratele lui V. Boutmi, 
e autorul unor studii antisemite. 





Gheorghe, mort prin 1923, economist cu renume, 

să de acuzaţii împotriva tuturor fruntașilor de „dreapta“, gu- 
vernului și a Impăratului însuşi, tăgăduind existența urii în 
popor și admițând un singur plan perfid, care, — după părerea 
ziaristului evreu lurie Kalughin (Klugman), din Chişinău — „a inau- 
gurat o politică specială, care, prin progromuri, sustrăgea atenţia 
masselor dela participarea la deslegarea problemelor politico-so- 
ciale“ („Cuvântul Basarabiei“, Nr. 1021/1927). Doctorul Sluţki, 
cu toate că au trecut 27 ani dela progrom, acuză categorie de 
organizarea acestuia pe ministrul de interne Viaceslav Const. 
Pleve (1842—1904) şi pe directorul departamentului poliţiilor, 
A. A. Lopubhin, cari, cu consimțământul Împăratului, au operat 
prin şeful Ohranei! din Chișinău, baronul von Lâwendal, sprijinit 
cu energie de „voluntarii“ antisemiţi — Cruşevan (cu ziarul său 
„Bessarabeţ“), Pronin şi alţii, In primele zile după progrom, se 
făceau, de asemeni, atacuri mai ales impotriva lui von Raaben 
și Haniencov, dar acum nu se mai vorbeşte de ei, ca și de Us- 
trugov, de altfel, care, numai datorită lui Urusov, fusese socotit 
drept devastator. ` 

Socot că nu-i nevoie să vorbese de Impăratul Nicolae II și 
atitudinea sa față de evrei, pentrucă oricine ştie ce a fost Im- 
păratul Rusiei, nu-l va acuza de participare la un progrom, Impă- 
ratul Nicolae II a disprețuit, ca şi strămoşii săi, pe evrei, ca un 
Împărat care îi găsea un element parazitar ţării sale, dar nici 
nu poate fi vorbă de protejarea unor devastatori, după cum nu 
sunt juste concluziile doctorului Sluţki : dacă nu s'a revoltat când 
i s'a adus la. cunoștință, inseamnă că a știut, Dacă a cerut să nu 
se mai producă excese antisemite, lucru care a fost indeplinit, 
inseamnă că nu se puteau organiza progromuri impotriva voinței 
guvernului, ete, — Nu poate fi invinuit de progromiri nici guver- 
nul rus, Printr'un ordin dat încă dela 10 mai 1882, el „hotărise 
ferm să reprobe cu energie orice violare a persoanei şi averii 
evreilor*. Dim. Serg. Sipiaghin,2 ministru de interne asasinat in 
1902 de S. V. Balmaşev din indemnul evreului Gherşuni, trimi- 
sese la 12 mart 1902 tuturor guvernatorilor o cireulară, cerând 
să se ia la timp măsuri pentru preintâmpinarea dezordinilor 
de stradă... 

Primul motiv de acuzare a ministrului Pleve de organizarea 


1. Siguranța statului, 
2. Soţia lui Sipiaghin, Alexandra Pavlovna (1851 — 1920), nepoata prinţului 
poet Viazemski, a stat după revoluţie în Basarabia, unde a și murit, 

progromului din 1993, a fost scrisoarea pe care ar fi trimis-o la 
25 mart a aceluiaș an lui von Raaben și care a fost sustrasă 
dela acesta și publicată în ziarul „Times“ din Londra, apoi în 
alte ziare străine, In această scrisoare, Pleve, în așteptarea unor 
excese antisemite, invită pe guvernator ca, „spre a nu întărâta 
populaţia creştină, să potoleaseă excesele prin indemnuri la ordine, 
fără să se facă uz de arme“. — După părerea prințului 
Urusov și chiar a doctorului Sluţki, această 
scrisoare e apocrifă, Prinţul adaogă: „Pleve n'ar fi 
riscat in nici un caz să lase dovezi privitoare la planurile sale 
de provocare în mâinile unui guvernator, pe care-l cunoştea 
foarte puţin și în care n'avea încredere, fără să mai vorbese de 
faptul că Pleve a stăruit şi a obţinut dela Impărat demiterea lu; 
von Raaben.,, Dimpotrivă, cred că Pleve a fost prea inteligent și a 
avut o experiență prea mare ca să fi recurs la astfel de 
măsuri în lupta sa contra evreilor“, Afară de aceasta, Urusov 
arată că Pleve a trimis o serie de telegrame severe, cerând să 
se ia măsuri urgente pentru reprimarea dezordinilor şi că, în tot 
cazul, firele prosromurilor nu duceau la el. Doctorul Sluţki serie 
că Pleve a luat de asemeni, toate măsurile ca prosromul să nu 
se repete de Paşti, în 1904, şi că numai după asasinarea acestui 
minstigator“ la progrom, dezordinele, pe care le împiedicase fiind 
în viață, s'au produs din nou, în octombre 1905. 

Ar fio absurditate să vorbim despre Lopubhin ca despre un co” 
organizator de progromuri, asemănător lui Pleve, pentrucă acest di- 
rector al departamentului poliţiilor avea mai puţin decât oricine vreu 
amestec în progromuri. Lopuhin își exprima deseori ideile libe- 
rale, ca procuror al curţii de apel din Harcov. Pleve il ridicase 
tocmai pentru ideile lui liberale, fapt pe care îl reamintea ori 
de câte ori era acuzat de reacționarism, Părerea prințului Urusov 
despre Lopubin e întrucâtva părtinitoare (L, a ținut in căsătorie pe 
sora prințului), dar descoperirea unei tipografii clandestine de către 
el, făptul că a confirmat scriitorului V. L. Burţev destăinuirile aces- 
tuia asupra activităţii de provocator a faimosului Azef, demiterea lui 
Lopubhin din postul de guvernator din Reval, în sfârşit, procesul 
lui din 1909 şi comutarea pedepsei de ocnă in aceea de de- 
portare în Siberia, pentru descoperirea de secrete in serviciu 
(confirmarea activităţii lui Azef), toate acestea pledează pentru 
liberalismul lui, poate pentru o instabilitate de păreri, Cu toate 
concluziile doctorului Sluţki, nu se poate admite că Lopuhin a 

fost un antisemit „de dreapta” şi că îşi schimba ideile numai 
pentru carieră, pe care și-a distrus-o tocmai prin liberalismul său. 
(Pe când era director al poliţiilor, au fost asasinați Marele Duce 
Serghei Alexandrovici și acelaș Pleve), Lopuhin a murit in 1928, 
la Paris, unde se refugiase după revoluția bolşevică. — La 12-14 
april 1903, el a fost la Chișinău, dar na plăcut evreilor, 
pentrucă n'a dovedit zel cu prilejul cercetării și a ascultat liniştit 
plângerea despre inactivitatea poliţiei. Acest fapt a servit, proba- 
bil, doctorului Sluțki ca motiv principal de acuzarea lui Lopuhin, 

Doctorul Sluțki susţine că- Pleve și Lopuhin au lucrat prin 
şeful Ohranei din Chişinău, baronul Lavrentie Nic, Lâwendal, 
Această acuzaţie a fost lansată de prințul Urusov, care nu şovăia 
de învinuirea antisemiţilor, Lâwendal a venit in Basarabia în 
toamna anului 1902, Acuzarea lui de organizarea progromului 
e cu totul neintemeiată, pentrucă dacă Pleve nu putea avea in- 
credere în von Raaben, cu atât mai puţin s'ar fi încrezut într'un 
funcţionar mic al Ohranei. Faptul că Lâwendal cunoștea pe 
Pronin (acesta a vizitat de câteva ori pe şeful Ohranei din Chi- 
şinău) nu poate să pară suspect, pentrucă Pronin era membru 
în comitetul inchisorii. Singurul motiv, pentru care prințul Uru- 
sov aduce in scenă pe Lăwendal, e dorința de a explica într'un 
fel sau altul relatările presei străine despre participarea lui Pleve 
la progrom. Urusov vrea să stabilească o legătură intre Pleve 
și Basarabia, cu atât mai mult, cu cât desminte existența unei 
astfel de legături prin von Raaben, fapt care până atunci era 
susținut de presă, Ceeace prințul Urusov socoate că ar compro- 
mite pe Lăwendal, e că a fost „un om care a prevăzut posibili- 
tatea unor excese antisemite in timpul Paştilor“ și că „incă din 
Vinerea Patimilor a trimis la departamentul poliţiilor un ra- 
port, arătând agitaţiile primejdioase din oraș şi plângându-se că 
prefectul poliţiei şi guvernatorul nu dau importanţă avertismen- 
telor sale“, — Prinţul Urusov subliniază că Lăwendal a fost 
singurul om care a prevăzut excesele, dar aceasta nu-i ade- 
vărat, pentrucă, inainte de progrom, delegaţii evrei, de frica unor 
excese, s'au adresat lui von Raaben, impărtășindu-i temerile lor. 
Apoi, în săptămâna patimilor, se făcea o propagandă aproape 
făţișă pela periferiile orașului, prin piețe și cârciumi. Dată fiind 
natura postului de șef al Ohranei, ar fi fost suspectă tăinuirea 
şi trecerea sub tăcere a instigaţiilor la progrom. Lâwendal a făcut 
tot ce i se putea cere, De aceea, pare și mai ciudat faptul că 

doctorul Sluţki susține acuzaţia, atât de neintemeiată, despre 
organizarea progromului din 1903, acuzaţie formulată de prinţul 
Urusov, şi mai mult chiar : îi atribue primul rol in această afacere. 

Dacă acestea sunt criticile ce se aduc „celor trei principali 
vinovaţi de progrom“, ne-ar fi şi mai ușor să dovedim că von 
Raaben și prefectul de poliţie Hanjencov n'au avut nici un ames- 
tec la organizarea progromului, Poate că aceştia au fost vinovaţi 
numai de lipsa de pregătire și de nepricepere. Doctorul Sluţki, 
care, in istoria sa a progromului din 1903, urmează pe prințul 
Urusov, e perfect de acord cu acesta în ce privește caracteriza- 
rea lui von Raaben: „un om bun şi străin antisemitismului, care 
a fost un țap ispăşitor“. Ministrul de războj Kuropatkin i-a pro- 
pus să demisioneze imediat şi numai intervenţia lui Goremâkin 
l-a salvat pe general; altă dată Goremâkin administra averea 
prințului Sviatopolk- Mirski, iar von Raaben, în timpul ce Svia- 
topolk-Mirski era, hatman-comandant al cazacilor de Don, a fost + 
ataşat pe lângă prinț. 

Cu deosebită violență a criticat presa, în 1903, pe von 
Raaben, care era socotit drept principalul organizator al pro- 
sromului, verigă ce lega Basarabia de Pleve, ete, dar prințul 
Urusov a desmințit acuzaţiile. Se părea că prin aceasta a fost 
ruptă legătura dintre capitală și prosrom, creată din nou de 
doctorul Sluţki prin Lâwendal, pentrucă, în general, era un obi- 
cei de a-l acuza pe Pleve de organizare de progromuri, absolut 
fără nici un temei. Întâi, prințul Urusov a desminţit legenda 
„scrisorii lui Pleve către von Raaben, care a fost demis, suferind 
cel mai mult dintre toţi „organizatorii“ progromului. Chiar dacă 
Pleve putea să creadă că un progrom la Chișinău ar fi fost ne- 
cesăr, nici atunci— observă prințul Urusov — von Raaben, prin 
firea şi însuşirile sale, n'ar fi putut accepta rolul de organizator 
şi înfăptuitor al măcelului. Poate că vina lui von Raaben consta 
numai in faptul că n'a trimis trupe la timp, n'a anunţat autori- 
tăţile, ete. Doctorul Sluțki acuză pe yon Raaben că serile de 6 
şi 7 april le-a petrecut la Cercul Nobilimii — în timp ce in oraș 
se desfăşura progromul, iar ziua făcea vizite împreună cu pre- 
fectul. In prima zi de Paști, la 6 april, amândoi au făcut, in ade- 
văr, vizite, dar orașul era relativ liniştit, Seara, von Raaben n'a 
fost la club, Aceasta e și firesc: cine a cunoscut Cercul Nobi- 


1. După progrom, Lăwendal a fost mutat, în calitate de ispravnic, în Ba- 
sarabia de Nord 

limii, işi aduce aminte că, în ultimele zile ale săptămânii patimilor 
şi în zilele de Paști, acolo nu se aduna lume. De altfel, oare se 
putea duce guvernatorul la club în primele zile de Paști? 

A doua zi, la 7 april, von Raaben a stat tot timpul acasă. 
De dimineaţă, a primit în audiență o delegaţie de evrei și gu- 
vernatorul a vrut să facă o inspecţie prin oraș, dar, în urma 
sfatului dat de Lâwendal, a renunțat la acest gând. Ziua de 8 
april a petrecut-o tot acasă, stând lângă telefon și dând instruc- 
tiile necesare la intervenţiile autorităţilor, Aşa, de pildă, la cere- 
rea doctorului Sluţki, a trimis pază la spitalul israelit, ete. In 
răstimp, Hanjencov a colindat partea de sus a orașului, unde se 
găseau instituţiile statului, venind de câteva „ori să raporteze gu- 
vernatorului. Dar viteazul cazac a fost un rău administrator şi, 
afară de paza autorităţilor, n'a ştiut să utilizeze poliţia 

Pe vice-guvernatorul Ustrugov şi pe generalul-maior: Iv. 
Grig, Cearnoluski (t 1905), comandantul jandarmeriei guberniale 
din Basarabia, lumea nu-i amesteca in progrom. De aceea, am 
să-i trec şi eu sub tăcere, In ce priveşte însă pe primarul C. A, 
Schmidt (1848—1928)/! acesta a fost la post şi a ajutat cu cea 
putut victimele progromului, cu atât mai mult, cu cât era socotit 
filosemit In aceeași direcţie a lucrat şi doctorul Nic. Anton. Do- 
roşevski (1857—1910), medie cu idei de stânga. 

Acum, ca să încheiem lista „organizatorilor progromului“, 
să mă întorc la „acuzaţii“, — Crușevan şi Pronin, deşi despre 
acest din urmă am să vorbesc mai jos, 

Dintre calomniile intenţionate ale presei de stânga, una din 
cele mai neverosimile a fost afirmaţia că P. A. Cruşevan (1860—1909), 
cel mai talentat gazetar basarabean, și ziarul său „Bessarabeţ" 
ar fi luat parte la organizarea prosromului, Despre acest ziar, 
evreul Iurie Kalughin scria în noembre 1927 („Cuvântul Basa- 
rabiei“, Nr. 1021 — 1023); „Am cercetat cu multă atenţie co- 
lecţia ziarului „Bessarabeţ“ pe anul 1903 şi trebue să constat 
că el n'are vină directă în evenimentele sângeroase dela Chișinău... 
Rolul lui „Bessarabeţ“ în progromul din Chișinău trebue redus 
la zero. Din cauza prețului mai ridicat (5 copeici), acest 
ziar nu cred că se citea în păturile de jos ale populaţiei“, Apoi, 
pe vremea aceea, nu publica articole ațâțătoare, așa că ziarul 





Fiu de medic, şi-a făcut studiile la liceul din Chişinău şi la facultatea Ju- 
ridică din Odessa, Intre anii 1877-1903 a fost primar al Chişinăului, pe care l-a 
transformat. A fost căsătorit cu M. |. Cristi, 

Hu poate fi socotit ca un factor al progromului, deși, din zeci 
de exemple, doctorul Sluțki găseşte vreo două-trei, neinsem- 
nate și nepotrivite. lntrucât „rolul şi participarea“ lui Crușevan 
la progrom se reduce la atitudinea ziarului „Bessarabeţ”, nu 
mai vorbim de ele. Liutostanski subliniază pe bună dreptate 
acţiunea de provocare a ziarelor de stânga, care au dus la agre- 
siunea săvârşită la Petersburg de Pinhus Dașevski împotriva lui 
Cruşevan. Numai datorită sulerului inalt, serobit, al acestuia, cuțitul 
lui Dașevski nu i-a tăiat beregata. Un apel cât de mic al lui 
Cruşevan ar fi putut cauza, pe vremea aceea, evenimente mai 
Grave decât un progrom, 

„Nu pot să trec cu vederea dorința „vocii poporului” de a 
amesteca și nobilimea în progrom. Aici trebue să pomenesc de min- 
ciuna că ar fi participat la progrom, din nobilime, notarul Victor Pi- 
sarjevski, care, pe urmă, având mustrări de conștiință, s'a 
împuşcat. Aceste bârfeli au lost introduse în literatură de VI. 
Korolenco, care a scris după spusele „martorilor oculari“ și ale 
presei de stânga, „Casa Nr. 13“. E curios că această minciună 
a amintit-o şi doctorul Sluţki, care ar fi trebuit să ştie, ca un 
vechi trăitor al Chişinăului, că Pisarjevski s'a sinucis din motive 
sentimentale şi că până şi prințul Urusov, care spune că pricina 
morţii lui ar fi fost căldura, nu îndrăznea să-l treacă în rândul 
devastatorilor, 

Atunci cine a organizat progromul? — veţi întreba dys.— 
Crușevan („Bessarabeţ“, Nr. 96-1903 scria: „Nu ştim cine a 
suferit mai mult depe urma progromului: evreii sau creștinii“, 
Pe vremea aceea, era greu să faci un bilanţ. Să-l facem acum. 

Dela inceputul veacului XX, partea de Sud-Vest a Rusiei 
a fost impânzită de mii de broşuri, proclamaţii şi hârtii de tot 
felul, de agitații şi provocări. Cineva aţâța poporul împotriva 
guvernului şi aristocrației care susținea pe acesta din urmă. 
Trebuia făcut un început, și Basarabia, care se învecina cu Ro- 
mânia, unde instigatorii s'ar fi putut refugia cu ușurință, trebuia 
să servească drept arenă de acţiune, Era necesar să se recruteze 
o mulțime de oameni, dar aceasta era greu de făcut, pentrucă 
orice propagandă, mai ales cea revoluționară, era interzisă şi 
m'avea succes in popor. Atunci s'a hotărit să se recurgă la un 
truc, să se adune massele poporului şi în ultima clipă, să fie 
ademenită această turmă, datorită câtorva păstori ai ei. Se știe 
psihologia obtuză a mulțimii, care se lasă ademenită uşor, De 

aceea, agitatorii nu se îndoiau de succes, Lucrau curat, aveau 
și timp liber: era de Paşti, Făceau propagandă pentru adunări 
antisemite, pentrucă sub masca aceasta a pseudo-patriotismului 
era foarte uşor să provoci poporul la manifestații. Pe de o parte, 
se pregătea o adunare a mulfimii in vederea organizării unui 
progrom, pe de altă parte se făcea rost de arme de apărare, 
Se hotărise ca, imediat ce guvernatorul va veni la fața locului, 
să fie omorit, Prin aceasta trebuia să se dea semnalul la ridi- 
carea de steaguri roşii cu lozinci, la împărţirea de proclamații, etc, 
Unirea apărării inarmate cu mulțimea putea se desființeze ușor 
poliția, care trebuia să apere populaţia evreiască, adică să fie 
împrăștiată în partea de jos a oraşului, pe când, în răstimp, în 
partea de sus a urbei trebuiau devastate toate instituţiile de stat, 
Dacă soldaţii nu s'ar fi lăsat ademeniţi, agenții provocatori s'ar 
fi refugiat peste Prut, lăsând armata să se răfuiască cu mulţimea 
nevinovată... 

In prima zi de Paşti, 6 april, nici creștinii, nici evreii, cari 
serbau ultima zi a sărbătorilor lor, nu s'au dus la întruniri, Ziua 
a fost relativ liniştită. Numai seara, au fost sparte unele geamuri, 
nu numai la evrei, dar şi la creştini, e drept că mai mult în 
partea dejos, evreiască, a orașului, care avea o populaţie mai 
deasă și care era mai întunecoasă, aşa că vinovaţii puteau să 
dispară mai lesne. La două-trei prăvălii şi depozite s'au auzit îm- 
pușcături din revolvere, 

A doua zi, evreii, speriaţi, au organizat echipe de apărare. 
Aceasta s'a putut observa numai acolo, unde au lucrat agenţii 
cari au înzestrat cu arme cartiere întregi și casele mari Afară 
de aceasta, s'au adunat “şi măcelari, vânzători, etc., înarmaţi cu 
cuțite, Așteptuu să se adune creștinii, dar aceștia nu atacau, 
deși, afară de agenţi, printre creștini începuseră -să opereze ade- 
văraţii fanatici-antisemiţi, cum ar fi G. A. Pronin (1840—1915), 
cunoscut antreprenor de lucrări, originar din Oreol și care ura 
pe evrei din cauză că-i făceau concurență. Pronin îndemna in 
taină la progrom. 

In circulara trimisă de Pleve guvernatorilor, se spunea că 
poporul, îndemnat de ura inăscută impotriva evreilor, s'a lăsat 
ademenit ușor, acuzână pe evrei de crime rituale săvârșite la 
Dubăsari (provincia Herson), la Kiev și la Chișinău. Aceasta nu-i 
adevărat, pentrucă, din cauza marei sărbători, creştinii refuzau, 
în ciuda tuturor îndemnurilor, să atace. Numai prin cârciumi, 

câţiva beţivi țipau despre progromuri. Atunci, a intrat în func- 
țiune „apărarea“, Din casele unde, sub formă de „apărare“, se 
ascundeau provocatorii, au început să tragă cu armele, să arunce 
cu vitriol și să atace pe câte un creștin, căutând să nu producă 
răni grave. In câteva ore, au fost duşi la diferite spitale vreo 70 
creștini răniți și doi morţi. Pe evrei nu-i atacau încă, deşi gălă- 
gia, strigătele, geamurile sparte- și impușcăturile (creştinii erau 
neînarmaţi, iar poliția nu'făcea uz de arme, așa că trăgeau numai 
provocatorii) ii inspăimântau şi între ei circulau cele mai fan- 
tastice svonuri. În cele din urmă, creștinii n'au mai putut să 
rabde. Văzând că „evreii“ îi bat și omoară, au inceput să se 
adune în grupuri şi să se răzbune, 

Dacă, în prima zi, în piața mare au fost. mici incidente, 
apoi ele au început dia piaţa Ciuili, unde un evreu, antreprenor 
de distracţii populare, a dat jos din serânciob o femeie care se 
urcase fără plată, A urmat o bătaie, după care femeile au ince- 
put să spargă geamurile prin case. Dar un progrom era încă de- 
parte. Progromul a inceput în urma împușcăturilor care s'au 
auzit din magazinul de fierărie Stopudis Sa adunat o mulțime 
de popor. Un bătrân beat, însoţit de un copil, s'a apropiat de 
uşă şi a spus: „Ce plăcere aveţi să trageţi? Hristos a spus să 
vă iubiţi unii pe alţii”, Un glonţ l-a doborit pe loc. Atunci mul- 
țimea a năvălit în prăvălie, a omorit pe trei din evreii cari se 
aflau acolo, iar celui de-al patrulea i-a spart capul cu o lopată, 

Agenţii provocatori aşteptau sosirea guvernatorului ca să 
inceapă acţiunea lor, dar Ohrana, deşi a fost informată în ultima 
clipă, a avut timpul să împiedice o revoltă, pentrucă Lăwendal 
(fapt care pare deosebit de suspect ddetorului Sluțki) s'a opus 
categoric ieșirii lui von Raaben în oraș, opus stăruințelor dele- 
saților evrei: rabinul Ettingher, doctorul Mucinic, avocatul Kö- 
nisschatz şi alţii, cari tremurau de frică pentru conaţionalii lor, 
Semnalul n'a fost dat. Pe de altă parte, prefectul poliţiei, în urma 
insistențelor lui Lâwendal, a adus pază puternică la instituţiile 
publice, iar după aceea a fost chemată și armata. Razvrătiţii s'au 
zăpăcit. Impușcăturile și sălăgia au incetat, dar, deodată, fără ca 
provocatorii să se aștepte la aceasta, poporul, înfierbântat dina- 
inte de agenţi, iar mai târziu şi de fanaticii din sânul său, a în- 
ceput să bată pe evrei şi să jefuiască averea lor, Din cauză că 
provocatorii au şters-o, evreii au dat un număr mai mare de 
victime decât creştinii. 

E adevărat că Hanjencov şi von Raaben n'au avut pre- 
zența de spirit și n'au putut să ferească cele două părți, de pro- 
vocare şi turburări. lată vina lor, Dar cine ştie ce s'ar fi intâm- 
plat, dacă ei ar fi luat alte măsuri, Ca 'să aţâţe poporul, agenţii 
provocatori îi strigau că Țarul însuşi permite lovirea evreilor, 
După ce provocatorii au atacat poporul, acesta, revoltat de bună 
dreptate, a-sărit împotriva evreilor, In spatele acestora lucrau 
provocatorii, cari au lăsat apoi evreimea lipsită de apărare, 
Aceasta, cu atât mai mult, cu cât poliţia, știind rostul „apărării“, 
împrăștia grupurile de evrei. Lâwendal era sigu? că de o parte 
era o mare primejdie, iar de altă parte — jaful şi o slabă bătaie, 

Guvernatorul a neglijat să inştiințeze imediat guvernul des- 
pre dezordini, dar, la început, nimeni nu putea să prevadă pro- 
porţiile pe care le va lua progromul, De aceea, părea. ciudat că 
primele veşti despre progrom au fost aduse la Odessa de parti- 
culari, De pildă, moşiereasa V. D. Vauici, călătorind in prima zi 
de Paști dela moșia sa spre Odessa, a văzut cum, lângă gara 
Chișinău, nişte evreice băteau pe un gardian de poliţie bătrân, 
Acest caz „atât de curios“, povestit de o cumnată a sa, s'a părut 
exagerat lui E. |. Vuici, procuror la Curtea de apel din Odessa. 
La întrebarea lui, von Raaben a confirmat întâia oară știrea 
turburărilor. Totuși, dacă progromul nu s'ar fi terminat cu atâta 
scandal, lui nu i s'ar fi dat atâta atenţie şi graba guvernatorului 
de a chema armata sar fi părut ridicolă, Fiind nehotărit, von 
Raaben n'a luat măsuri extreme și, cu intârziere, abia miercuri 
dimineaţa, puterea autorităţilor civile a trecut asupra armatei. 
Lt.-generalul V. A. Beckmann a luat măsuri energice și, din 
cauza retragerii agitatorilor, turburările au încetat imediat. Dar, 
pentru acest lucru s'a cerut aprobarea Împăratului, fără care 
autorităţile militare nu s'ar fi putut amesteca într'o răfuială din- 
tre cetăţeni, Inainte de a se fi dat această aprobare, ofiţerii, stând 
în fața mulţimii de jefuitori beţi, puteau să-i sperie numai cu 
desfăşurarea forței armatei. 

Dela Odessa a sosit procurorul general al Curţii de apel, 
Pollan; apoi dela Petersburg a venit Lopuhin. Ancheta a fost 
făcută de iudecătorul de instrucție pentru chestiuni de deosebită 
importanță, Otto H. Freinat, impuşcat in 1915, pe frontul apu- 
sean, pentru spionaj in favoarea Germaniei, 

In toamna anului 1903, Curtea de apel din Odessa a ju- 


decat câţiva devastatori, dovediţi că au jefuit, A prezidat unul 

din cei mai însemnați reprezentanţi ai lumii judiciare, V, V, 
Davâdov, Procesul a avut un caracter demonstrativ pentru Europa, 
care era reprezentată prin vreo 30 ziarişti. Pentru ei au fost 
angajaţi vestiţii avocaţi: Carabcevski, Grusenberg, Pergament, 
Socolov, Zarudnâi, Kalmanovici şi alţii. De asemeni, au figurat 
câteva sute de martori. A fost judecată Rusia cu regimul ei. 
Martorii povesteau cum au văzut „cu ochii lor“ lucruri care s'au 
petrecut in acelaş timp în diferite cartiere ale orașului. Ca să 
scape de mărturii fanteziste, în ziua a cincea a procesului, Da- 
vâdov impărțise martorii pe circumscripții polițienești și pe 
mahalale, începând să-i interogheze în așa fel ca ei să răspundă 
în fond şi să nu insinueze. Procesul îşi pierduse atunci caracterul 
demonstrativ și, odată cu aceasta, orice interes, pentrucă, astfel, 
Rusia a fost îndepărtată depe banca acuzaților, iar apărătorii acu- 
zaţilor, A. S. $macov, |. N. Zaharov şi N. M. Jdanov, dovedeau 
ușor că majoritatea mărturiilor erau mincinoase. A șasea zi, 
avocaţii reclamanţilor, găsind un pretext, au părăsit demonstra- 
tiv Curtea, Acuzaţii au fost condamnaţi și şi-au ispășit pedeapsa 
până'n mai 1904, 

Cine a suferit mai mult? La această întrebare, Cruşevan a 
răspuns categoric; evreii nu. Numai pe cale oficială li s'au acordat 
ajutoare în valoare de peste un milion ruble. Pe vremea aceea, 
„toată lumea“ ataca guvernul rus şi, după 24 ani, la procesul 
lui Schwartzburd, asasinul comandantului ucrainean Simon Pet- 
liura, apărătorul acuzatului, Henry Torres, a stors lacrimi, 
amintind despre... prosromul dela Chişinău. 

Voi termina istoricul progromului, repetând cuvintele doc- 
torului Sluțki că „poporul rus nu este vinovat de toate 
progromurile evreești, care au fost inainte și după acela dela 
Chișinău, Masse de isnoranţi au fost o armă în mâinile“... nu 
„ale guvernului țarist, care vedea în evrei duşmani ai regimului 
politic din Rusia“, ci in mâinile acelora cari voiau să compromită 
şi să răstoarne acest regim, nearătându-și decât rareori adevărata 
faţă de provocatori. Aşa, şi în 1905, revoluționarii, cari se adu- 
naseră la meeting cu prilejul acordării constituţiei, au tras cu 
revolverele în credincioșii veniţi la Te-Deum-ul ce se oficia la 
catedrală, Numai sângele rece al bătrânului Vlădică, care a 
continuat serviciul divin, a evitat populaţiei, pentru scurt timp, 
un progrom, ce a luat, mai târziu, forme tot atât de monstru- 
oase ca şi dezordinele din 1903, 

Guvernatorul prinţ Urusov 


Prinţul Serghei Dimitrie Urusov a fost originar din gubernia 
Kaluga, în care, după ce absolvise, în 1885, universitatea din 
Moscova, a fost ales în organizaţiile nobilimii și la zemstvă, 
După ce s'a mutat la Moscova, în 1902 prinţul a fost numit 
vice-guvernator la Tambov, apoi, spre sfârşitul lui mai 1903, gu- 
vernator al Basarabiei, 

La inceput, Urusov adoptase o politică dualistă : fiind con- 
siderat drept liberal și legând, în Basarabia, prietenie cu unii 
fruntaşi evrei, prințul încuraja, în acelaș timp, lupta lui Pleve 
împotriva Consiliului de Stat, care a fost, pe vremea aceea, sin- 
gura stavilă în drumul despotismului ministerial. Urusov a jucat 
in această luptă un rol atât de ultrareacţionar, incât o singură 
amintire a lui stârnea scârbă la un om atât de moderat cum a 
fost L; Polovţev, deputat al Dumei („Vremea Nouă“, 1908, 24 
decembre) Când Pleve, un om de o perspicacitate extraordinară, 
care avertizase pe Urusov cu cuvintele: „vă rog: cât mai 
puţine cuvântări şi cât mai puţin filosemitism sentimental“, de- 
mascase activitatea prințului, acestuia nu i-a rămas decât să 
treacă definitiv în tabăra liberală. Aşa se explică discursurile lui 
filosemite ţinute în comisiunea pentru discutarea problemei evre- 
eşti (ianuar 1904) De atunci, Urusov, care inainte era nepărti- 
nitor măcar în aparență, ajunge, în lupta lui contra antisemiţilor, 
la măsuri extreme, până la deportarea administrativă a lui Pro- 
nin, de Paşti, în 1904, precum și la toleranța exiremă în ce pri- 
vește evreii. De pildă, ofensa adusă de un grup de evrei la doi 
ofițeri cari au lovit pe un vânzător obraznic şi cari ar fi fost 
bătuţi dacă nu intervenea poliţia, a rămas aproape nepedepsită. 

Mai târziu, după ce ideile lui politice au fost definitiv de- 
mascate, prințul şi-a tipărit, în 1907, la Petersburg, amintirile, 
sub titlul: „lasemnările unui guvernator“. Acelaş Polovţev spune 
despre ele că sunt „pseudo destăinuiri“, P. D. Draganov, cel 
mai bun bibliograf al regiunii, autorul lucrării bibliografice „Bes- 
sarabiana“ (Chișinău, 1912), spune despre aceste însemnări că sunt 
„0 lucrare fără valoare“, care excelează „nu numai prin carac- 
terul ei greoi și o expunere nepricepută, dar şi printr'o monstru- 
oasă disproporţie: aproape toată cartea e consacrată evreimii 
din Basarabia”. Din cauza lipsei totale de scrieri despre Basa- 
rabia, însemnările lui Urusov, cu toate marile lor defecte și în 

special cu toată părtinirea lor extremă, nu pot fi socotite totuşi 
ca o lucrare de mică valoare. In oarecare măsură, ele sunt măr- 
turii interesante ale unui contemporan inteligent și cu spirit de 
observaţie. Prinţul arată că îşi dădea seama de, pericolul intro- 
ducerii gusturilor şi prejudecăţilor sale in cârmuirea regiunii, 
Guvernatorul ţinea minte avertismentele ce i-au fost făcute de 
Pleve, dar le nesocâtea din cauza ideilor sale politice schimbă- 
toare, deși, in 1907, scria că a socotit necesar „să-şi precizeze 
planul de acțiune față de evrei“. E interesant că, in lucrarea sa, 
prințul recunoaşte rolul prea important al evreilor şi caută in 
zadar, ca și în administrarea provinciei, să se odihnească după 
„filosemitismul său sentimental“. Așa, în pagina 191, serie: „Cu 
acest prilej, am să mă odihnesc după prezentarea permanentă 
a evreilor în descrierile mele“, iar în altă parte scuză perspica- 
citatea lui Pleve, arătând: „Am rostit la Chișinău multe pirk 
tări şi am plecat de acolo având solida reputaţie de filosemite. d 
Aceasta, din propria lui dorință. 

Administraţia lui Urusov în Basarabia nu prezintă mult 
interes, ca și călătoria lui prin gubernie, consacrată aproape 
exclusiv evreilor. Această călătorie a avut „triumiuri“, dar și 
scandaluri. De pildă: V. Gr. Navroţki, onorabilul mareşal al nobi- 
limii din judeţul Cetatea Albă, a refuzat să urmeze pe guverna- 
tor, când acesta s'a dus la sinagogă. Mai interesante au fost la 
prinț simplitatea în raporturile cu oamenii, în vizite, în plimbă- 
rile lui prin oraș, lucruri cari au scăzut mult prestigiul guverna- 
torului, devenit de atunci un simplu, muritor, care putea fi înlo- 
cuit ușor, cu oarecare presiune făcută în capitală. Principalul 
colaborator al lui Urusov a fost vice-guvernatorul I. L. Block 
(1903 —1905), un om activ și energic, care a fost numit apoi 
guvernator la Samara, unde a fost omorît de o bombă aruncată 
de nişte teroriști, la 1906, 

Intre 1—5 octombre 1904, prințul Urusov a fost la Iași, 
unde l-a primit frumos Regele Carol I, care i-a conferit ordinul 
„Coroana României“, clasa | Pe vremea aceea, dela 15 iulie 1904, 
ministru de interne al Rusiei a fost prințul P. D, Sviatopolk- 
Mirski, cu care se leagă o epocă de „primăvară politică“, Pe de 
o parte, basarabenii stăruiau pentru înlocuirea lui Urusov, pe de 
altă parte, noul ministru al „increderii obşteşti“ „nu uita pe acest 
guvernator liberal. Pela sfârşitul lui octombre, prințul Urusov a 
fost numit guvernator la Harcov. De teamă că ar putea avea 
un conflict cu studențimea liber cugetătoare sau cu autorităţile 

şi prin aceasta să-și pericliteze cariera, Urusov a plecat la Pe- 
tersburg să ceară să fie mutat. A fost numit la Tver, gabernie 
cunoscută prin zemstva sa refractară, În general, guvernul căuta 
să numească funcţionarii liberali, pentru potolire, in guberniile | 
cele mai grele din punct de vedere administrativ, care aveau 
şcoli superioare sau elemente în fierbere. 

Prinţul n'a funcţionat multă vreme ca guvernator: la 22 
noembre 1905, în urma stăruințelor lui Petrunkevici, Muromţev 
etc, contele S, I. Witte l-a propus pentru postul de ministru 
de interne, adică pentru postul cel mai important și plin de răs- 
pundere depe vremea aceea. Intâmpinând opoziţia categorică a 
Împăratului, Witte | a făcut totuși subsecretar de stat la interne. 
Când, în 1908, L. Polovţev a atacat pe Urusov în coloanele zia- 
rului „Vremea Nouă”, Witte l-a apărat pe prinț făcându-l „pa- 
triot“ („Vremea Nouă“, 25 decembre 1908), După ce şi-a dat de- 
misia, Urusov a fost ales în cea dintâi Dumă, a rostit un discurs 
gălăgios în problema evreească și a iscălit apelul dela Vâborg 
îndreptat împotriva dizolvării Dumei, sperând că, prin el, va putea 
să ajungă la putere într'o „Rusie liberă“. Prin pedeapsa cu în- 
chisoare, pe care a-ispășit-o pentru apelul semnat, Urusov şi-a 
încheiat cariera politică. „Insemnările“ lui publicate în 1907, n'au 
avut succes. Uitat de toţi, în neagră mizerie, lipsit de familie și 
de avere, prințul a murit sub bolşevici. (P. P. Zavarzin, Jandarmi 
și revoluționari, Amintiri). 

E interesant să relev că, în 1917, in Basarabia, în fruntea 
listei partidului poporului (Nr, 5) pentru Adunarea Constituantă, 
a candidat prinţul S. D. Urusov, El era urmat de: 

2. S. Gutnic,! preşedintele comitetului bursei din Odessa; 

3. V. V. lanovski, deputat in prima Dumă; 

4, L. Siţinski, deputat în prima Dumă, preşedintele co- 
mitetului executiv gubernial; 

5. I. L Levinski (1859-—1923), fost primar al Chișinăului; 

6 F. M. Stanevici, ajutorul preşedintelui tribunalului ; 

1. P, Z. Bajbeuc-Melicov, comisarul Guvernului Provizoriu 
pentru judeţul Orhei și preşedintele zemstvei județene din Orhei; 

8, A, Bour, judecătorul de pace al orașului Ismail; 

9, A, S. Baltaga, preot în târgul Călăraşi: 

10, I. I. Westermann, medic de zemstvă; 


1. Ministru tn Ucraina, fiul agentului Navigaţiei la Cetatea-Albă. 

11 A. F. Aleinicov (1932), fost președinte al zemstvei 
basarabene şi membru al Consiliului de alimente din Petrogradi 

12 I. Şişco (1866— 1927, comisarul. Guvernului Provi- 
„zoriu pentru județul Bălţi, 

In 1936, ziarul „Rusul în Argentina“ a anunțat că L. V. 
Polovţev, omul de încredere al lui Stolâpin și criticul energic al 
prințului Urusov, s'a impușcat in Uruguay, în vârstă de 70 ani, 
Motivele au fost boala și sărăcia, soarta emigranților ruşi... 


O inspecţie a guvernatorului 





Odată pe an, iar uneori odată in tot cursul șederii sale în 
Basarabia, guvernatorul inspecta regiunea de Sud a provinciei, vi- 
zita Ismailul și alte orașe şi localităţi din intinsul județ Is- 
mail, situate la Dunăre și la Prut. De obicei, despre sosirea lui 
erau anunţaţi ispravnicul Ismailului şi ispravnicii judeţelor înve- 
cinate, cari înștiințau toate autorităţile interesate de călătoria de 
inspecţie a guvernatcrului. 

Guvernatorul își începea călătoria din partea de Nord a 
judeţului, dela târgul Leova, unde i se punea la dispoziţie cel 
mai bun vapor al Navigaţiei, iar eu eram însărcinat să însoțesc 
pe „stăpânul guberniei“ pe tot parcursul drumului urmat de el. 
Una din aceste inspecții am s'o descriu mai jos spre a carac- 
teriza pe neuitatul A. N. Haruzin, fost guvernator al Basarabiei 
dela 31 octombre 1904 până'n toamna anului 1908. 

P, A. Cruşevan scrie că, la numirea lui Haruzin, protecţia 
blestemată şi „mătușa dela Petersburg“ (aluzie la prinţul Urusov) 
n'au intervenit. Totuşi, nici noul guvernator n'a fost lipsit de 
protecţie ) Până atunci fusese directorul cancelariei prințului P. 
D. Sviatopolk-Mirski, întâi guvernator la Vilno, apoi ministru de 
interne, După cum se spune, Alexei Nic. Haruzin a fost fiul 
unui negustor din Moscova. A fost inteligent, cult şi energie. Il 
ajuta mult soţia, buna Natalia Vasilievna, născută baroana 
Hoeven, Soții Haruzin au desfăşurat în Basarabia o activitate 
deosebită, au fost foarte simpli, comunicativi și toleranţi. Printre 
alte opere, Natalia Haruzin a înființat Comunitatea crucii roşii 
Hârbovăţ și azilul „Olga“,/prezidând cu vrednicie instituţiile în 
fruntea cărora o pusese situația de soţie a Guvernatorului. 

Călătoria de inspecţie a lui Haruzin prin regiunea Prutului 

şi a Dunării a coincis cu umflarea celor două râuri, care se in- 
tâmplă in luna iunie, De aceea, călătoria a fost foarte reușită. 
La Leova, unde guvernatorul urma să se îmbarce pe vapor, l-a 
întâmpinat o mulțime imensă. Pe bordul vaporului „Patriot“, l-am 
salutat în cuvinte calde. Guvernatorul era însoţit de V. S. Kos- 
sovici, administratorul averilor mânăstirești, S. V. Cociorvă, directo- 
rul cancelariei, câţiva ispravnici ai județelor învecinate, șefi ai zem- 
stvei, pretori, ete. Vaporul trebuia să facă 240 km. în jos pe râu, 
Această distanţă a fost parcursă în 30 ore, fără să socotim opririle, 

La Leova, Haruzin s'a dus întâi în port, unde a primit ra- 
portul subalternilor şi a dispus să se ridice imediat ancora, fără 
să viziteze instituţiile târgului și ascultând numai rapoartele pre- 
torului și primarului local. Guvernatorului nu-i plăcea societatea 
diversă şi eterogenă a Leovei. De fapt, trebue să mărturisesc că 
și societatea Leovei îi plătea cu indiferență şi nu-i organiza pri- 
miri) Guvernatorul era foarte modest, îi plăcea numai ordinea 
în toate, chiar şi în raporturile cu oame: itând orașele prin 
care trecea, nu se lăsa ospătat de nimeni, sau plătea totul din 
buzunarul său. Chiar pe vapor, unde i-au fost refuzaţi banii, a 
ştiut să mulțumească, elegant, tuturor, incepând dela comandant 
şi terminând cu echipagiul. 

De fapt, moşierii din susul Prutului navisabil,cei mai mulți de 
origine străină, primeau cu multă răceală persoanele oficiale, De 
obicei, ei tratau pe toţi cu dulceaţă cu apă, iar musafirilor de 
seamă le mai dădeau o ceaşcă de cafea neagră. Dacă insă, cu- 
noscând obiceiurile locale, aduceai mâncare, gazda se aşeza lângă 
d-ta, ajutându-te la consumarea mai repede a proviziunilor. Ori- 
cât de departe sau mult ar fi călătorit şi oricât de mare ar fi 
fost foamea d-tale, tocmai acolo, în locurile acelea retrase, nu 
trebuia să contezi pe o primire demnă de un moșier moldovean, 
Marii proprietari de acolo erau atât de ssârciţi, încât țăranii, 
muncind lå culesul viilor, trebuiau să poarte... botniţă.,, 

Continuându-şi călătoria spre Cahul, Haruzin a debarcat prin 
sate, a vizitat şcoli și spitale, iar soția sa, care işi intovărășea 
totdeauna pe guvernator, s'a interesat de lucrările manuale și 
de învăţătura elevilor. Pe drum, s'au primit multe cereri, cu care 
s'a umplut servieta lui S. V. Cociorvă. Ne opream la cheiurile de 
acostare ale moşiilor mânăstirești, unde V, S. Kossovici asculta 
rapoartele subalternilor şi dădea lămuriri guvernatorului, Am fost 
la Fălciu şi încă la vreo 4—5 localităţi între Leova şi Cahul, 

unde am sosit spre seară. Din port, guvernatorul și suita au ple- 
cat cu trăsurile în oraş, Acolo, soţii Haruzin au fost întâmpinați 
cu flori de doamnele Cara-Vasile, din localitate. A fost cea din- 
tài manifestare de simpatie din partea societăţii culte. Guverna- 
totul a primit în audiență tot comitetul zemstvei, în frunte cu 
N. G. Crani, și pe alți reprezentanţi ai populaţiei. A ascultat cu 
atenţie nevoile locuitorilor, dovedind un interes pentru inceputu- 
rile agricole ale regiunii. 

Haruzin, ca şi alţii cari au vizitat regiunea noastră, a fost 
surprins de bogăţiile Basarabiei de lângă Prut, E mila lui Dum- 
nezeu, care depinde de o întâmplare, dar care nu lasă niciodată 
țăranul fără o bucată de pâine. Am constatat aceasta timp de 
50 ani. Intr'o jumătate de secol, a fost un an neroditor cu de- 
săvârşire și doi — relativ. În ce priveşte pășunile inundabile, de 
cernoziom sau loess, ele dădeau uneori câte două recolte, pe 
întinderi hemărginite, unde se puteau cultiva orezul și tutunul. 
Nu degeaba, din punct de vedere al producţiei de cereale, 
printre cele 60 subern i, Basarabia ocupa al patrulea loc. Şi mai 
vestită era viticultura Basarabiei, deși cultivatorii principali — 
moșierii nu-și puneau în vânzare vinurile lor preferate, 

Seara, am ridicat ancora, navigând incet la vale. Am pe- 
trecut noaptea în satul Culibaş. Guvernatorul cu soţia au rămas 
pe bord, iar suita a dormit în sat. Culibaș este un sat foarte 
bogat şi interesant, S'a întins pe o lungime de câţiva kilometri 
pe malul râului, are două biserici, două şcoli, o bancă coopera- 
tivă şi alte instituţii sătești. Satul e locuit exclusiv de moldoveni 
și slujba bisericească se făcea in moldoveneşte. Populaţia se in- 
deletniceşte cu agricultura și facerea de covoare, pânză și luc- 
ruri de lână. Doamna Haruzin manifestând dorinţa de a cunoaște 
viața moldovenilor, am vizitat primele două case, Musafirii au 
fost surprinși de bogăţia țăranilor.. 


Povestirea lui Kossovici despre popa din 
Culibaș. Brânza-Văleni. La Reni și Ismail. Bol- 
gradul. Generalul Inzov (1768—1845). Catedrala 
și liceele, Viaţa economică. Incercarea mea 
de-a uni Bolsgradul cu Ismailul prin apele 
lalpugului, Cuhurluiului şi ale râușorului Re- 
pida (1907). Uniunea societăţilor de creditţă- 
rănesc și alegerea mea ca epitrop de onoare 

al ei (1912). Aborisenii: fraţii Rodionov, Tito- 
rov, Marinov, Radov, Jeleazeov, Curtevy, 
Marcov, Stoianov, Terzi, Parușev, Jecov şa. 


Când în octombre 1908, A. N. Haruzin a fost numit di- 
rectorul general al departamentului cultelor din Petersburg, 
multă lume a regretat mutarea lui, (spunând că Basarabiei i se 
ia cel mai bun guvernator) P. Crușevan, (sub titlul: „Revoluţia 
se pregătește la Petersburg“,) a caracterizat în ziarul său 
„Prietenul“ pe guvernatorul cate pleca, în următorii termeni: 

„Basarabia n'a avut niciodată un reprezentant al guver- 
nului care să fie atât de inteligent, instruit şi cinștit, să aibă 
atâta tact Și căruia să nu i se poată reproșa nimic, nici în viața 
sa publică, nici în cea personală”) 

Zeci de delegaţii din toate colțurile Basarabiei au venit să 
salute pe soţii Haruzin. (Puţini oameni au fost sărbătoriţi ca A. 
N. şi N. V. Haruzin, între 11—17 octombre, In acest secol, nici 
un guvernator nu s'a învrednicit de atâta dragoste din partea 
populaţiei, ) 3 

La 11 octombre, în consiliul comunal, P..V, Sinadino, pri- 
marul orașului şi deputat al Dumei, a citit o adresă de mulțu- 
mire din partea tuturor instituțiilor provinciei.(A arătat impor- 
tanța şi rezultatele fericite ale scurtei guvernări a lui Haruzin, 
activităte ce a coincis cu războiul din 1904—1905 şi cu diferite 
turburări, Adresa omagială a fost înmânată intr'o servietă, cu 
următoarele date memorabile: „10 decembre 1904“ şi „5 octom: 
bre 1905”. Tot atunci i-a fost oferită şi o icoană copiată după 
icoana Maicii Domnului din mânăstirea Hârbovăţ, Soții Haruzin 
s'au înduioşat până la lacrimi, 

— „Am venit aici ca oameni străini, dar plecăm din Ba- 
sarabia ca «dintr'un ţinut natal, despre care vom păstra cele mai 
frumoase amintiri“ — a încheiat A. N. Haruzin, 

Duminică, 19 oetombre, fostul guvernator a părăsit Basa- 
rabia. In 1912, pe când era subsecretar de stat la interne (fu- 
sese numit in acest post în 1911), Haruzin, impreună cu soția 
sa, a vizitat Chişinăul. Fostul guvernator a avut rara cinste de 
a fi fost ales cetăţean de onoare al capitalei Basarabiei, 


Pe vremea aceea, în Basarabia s'au întâmplat multe eveni- 
mente. În special, s'au făcut alegerile pentru primele trei Dume 

(1906 şi 1907). Prima alegere a dat o listă liberală de deputați: 
marii proprietari V. V, lanovski, dr. L. Siținski și C. F. 
Kazimir (1860—1910), cunoscut filantrop; apoi invățătorul-revo- 
luționar F. A. Seffer, neamţul A. A. Wiedmer, țăranii P, I. Bo- 
gaci din Secureni și A. F. Popov, pe urmă părintele Vasile Guma, 
veneratul preot din Florești (Soroca), și moșierul A. C. Demea- 
novici, care a știut să se împace cu toată lumea și să lie ales 
in toate patru Damele. lanovski şi Siţinski (acesta din urmă cu 
procură) au semnat apelul dela Vâborg, prin care se protesta 
impotriva dizolvării Dumei dela 8 iulie 1906 

Duma a doua a avut o compunere mult mai de stânga, iar 
existența Dumei a fost și mai scurtă: 20 februar— 2 iulie 
1907. De data aceasta Basarabia a dat însă deputaţi străluciți 
de dreapta: V. M. Purișkevici (1870—1919), P. A. Cruşevan, P. 
N. Krupenski, prințul D. N. Sviatopolk-Mirski, P. V, Sinadino, 
A. E. Treţiacenco, E; A. Melenciuc și neamţul I. G, Hersten- 
berg. Cu toate că coloniştii bulgari erau mult mai numeroşi decât 
cei germani, la desemnarea alegătorilor pe plăși, germanii și-au 
împărţit satele pe plăşi intr'un mod foarte ingenios, pe când in- 
tinsele plăşi bulgăreşti reuneau câteva sate, care dădeau puţini 
alegători şi nici un deputat. 

Datorită nuanței Dumei a doua, Basarabia a fost recunos- 
cută drept unul din punctele de sprijin ale monarhiei, care era 
puternică prin nobilimea sa. Era, indiscutabil, o realizare a nu- 
meroasei și cultei familii Krupenski, care sta în fruntea partidu- 
lui de „Centru“ şi, în ciuda bârfelilor locale, a ştiut să se impună 
în capitală, în colegiile privilegiate, regimentele de gardă, in lu- 
mea politică și diplomatică, Din cauza aceasta, după Haruzin a 
fost numit guvernator un aristocrat — fostul mareşal al nobilimii 
judeţului Alexandrovsk din Ecaterinoslav, contele loan Victor 
Kancrin. (Contele nu era bogat, dar prin căsătoria cu Vera Petr. 

cov a devenit cumnatul cunoscuţilor general-adjutant Alexan- 
dru și Ananie P. Strucov, Acesta din urmă a fost bogatul mareșal 
al nobilimii din Ecaterinoslav și preşedinte al congresului general 
al mareșalilor nobilimii din Rusia, Datorită acestor legături de 
rudenie, contele avea la Curte rangul de maestru de grajduri. 

In 1910, sub contele Kancrin, a fost vice-guvernator M, D, 
Mordvinov, fost și el mareşal de nobilime sărac, Directoń al 
cancelariei a fost P. Vinogradski, fost mareșal din Podolia. 

Noul guvernator a fost un boier elegant, înfumurat si prost, 


www.dacoromanica.ro 


SeS 


care credea că puterea lui n'are margini: (în timpul călătoriilor 
sale era insoțit de aşa zisul „escadron at femeilor“, iar curtea 
pe care contele o făcea Natașei S. s'a terminat cu bătălie și 
scandal la pavilionul Cercului Nobilimii din Chișinău. La toate 
acestea, guvernatorul răspundea cu „ucazuri“, care intreceau în 
largheţe pe acelea ale „Pompadourilor” satiricului Șcedrin) Io cele 
din urmă, dându-și seama că nu-şi va putea achita datoriile, a 
ordonat poliţiei şi funcţionarilor cu însărcinări speciale să facă 
percheziţii la toți cămătarii locali şi să contfişte poliţele lui, Vestea 
acestei isprăvi a ajuns în capitală şi contele a fost.. indepărtat: 
Unul din fiii contelui a fost ucis in războiul ruso-japonez, 
iar fata lui mai mică a murit la Chișinău Altă fată a lui, baroana 
Rosen, are o pensiune la Paris. 
Dintre vice-guvernatorii Basarabiei, cari au funcţionat înain- 
- tea lui Mordvinov, voi pomeni pe Knol, fost director al cance- 
lariei a ministrului P. A. Stolâpin, pe vremea când acesta era 
guvernator la Saratov. Apoi, au funcţionat câtva timp M. Șram- 
cenco și Fucks, iar după Mordvinov, dela decèmbre 1910, — A. 
N. lusan, care ţinea locul guvernatorilor, când aceştia erau 
schimbaţi, şi care a fost numit apoi guvernator la Irkutsk (1914), 
Un funcţionar care merită atenție e directorul de cancelarie Și, 
Vas. Cociorvă, originar din Basarabia. Urmează nepotul soției 
mele, Boris Gh. Ciuikevici, om foarte capabil, dar cam ușuratic, 
întâi funcţionar cu însărcinări speciale pe lângă guvernator, apoi 
— şeful secţiei a T-a a ocârmuirii. suberniale. După plecarea Jui, 
cumnatul meu, consilierul privat Gheorghe Anton Ciuikevici, 
adminisratorul domeniilor Coroanei din Kiev, a venit special la Chi- 
șinău ca să plătească datoriile fiului său. Acest lucru l-a făcut 
cunoscut publicului intr'un mod foarte original, prin ziare, 
Dintre toți guvernatorii, pot să vorbesc cu deosebit respect 
numai despre A. N. Haruzin. A fost un adevărat administratori 
El a căutat în toate chipurile să mă reţină la Chişinău, unde, 
din iniţiativa noastră a fost convocată o consfătuire extraordinară, 
despre care am scris în legătură cu averile mânăstireşti. Tot 
Haruzin a stăruit pentru desemnarea mea în Comitetul de direcţie 
al epitropiei guberniale a închisorilor. Am ocupat acest post de 
onoare ani îndelungaţi, împreună cu N, D. Krupenski, generalul 
A. V. Novogorodţev (1824 — 1912), unul din fondatorii azilului 
Frăției Alexandru Nevski din Chișinău (1852), Const. Carl. Har- 


a 

tingh (t 1924), M. M. Razu, A. V. Sinadino! şi locotenent-colo- 
nelul I. G. Covalgi (1867 — 1929), mai târziu preot venerat, 
ctitor al unui azil de bătrâne 


Chişinăul. Cercul Nobilimii Nobilime şi 


zemstvă. Tabere adverse Basarabenii în isto- 
ria sfârșitului Imperiului Rosienesc, 


Războiul mondial 





Expediția cu Insărcinări Speciale. Amiralul Vesiolkin. 

Rolul Basarabiei în marele război n'a fost clarificat pân'acum, 
La inceput, el se reducea la „Expediția cu Insărcinări Speciale”, 
o mare acţiune a ruşilor la flancul stâng al frontului de Sud- 
Vest, intreprindere despre care istoria ştie foarte puţine lucruri, 

Impuşcătura dela Sarajevo sguduise toată Europa Eveni- 
mentele s'au desfăşurat cu o repeziciune uimitoare şi în câteva 
zile am fost puşi in fața unui război mondial, 

La 20 iulie 1914, în Basarabia a fost decretată starea de 
asediu, A doua zi, am sosit la Chişinău, unde se simțea o însu- 
fleţire destul de mare. Locţiitorul mareșalului gubernial al nobi- 
limii, Roman Grig. Doliva-Dobrovolski, a convocat la 24 iulie o 
adunare extraordinară a zemstvei, iar Vlădica Platon (1866—1934), 
care a fost ulterior exarhul Georgiei, de curând mort în Ame- 
rica, unul din ierarhii luminaţi, impreună cu Mitropolitul Flavian 
al Kievului, venit în august, au binecuvântat mulțimea. După 
puţin timp au fost aduși cei dintâi răniţi şi războiul s'a făcut simţit. 

In cei patru ani ai marelui război au fost de fapt câteva 
zeci de războaie parțiale intre diferite popoare, de a căror in- 
trare în teatrul de luptă depindeau victoria şi echilibrul interna- 
tional. Aceasta se simțea mai ales în Balcani, cari erau o făclie a 
nenorocirilor Europei, făclie care nu odată a dat foc steagului 
păcii, Germania, Austro-Ungaria, Turcia, până şi Bulgaria, toate 
aceste țări au ridicat armele împotriva Rusiei. Ele toate erau 
aproape de mica Basarabie și constituiau o primejdie pentru 
liniştea ei. România vecină, prin Regele său Carol I avea legă- 
turi de sânge cu poporul german și era greu de prevăzut de 
partea cui va lupta. Dar, în ciuda norilor negri cari se apropiau, 


1, t 1938. 

Basarabia nu era pregătită de război, Cred că era un ţinut cu 
frontul cel mai primejdios, lipsit nu numai de armată, dar şi de 
comunicaţie, muniţiuni și depozite de alimente, Plecarea persoa- 
nelor înstărite şi independente din această provincie și unele 
schimbări făcute în cercurile conducătoare au fost singurele mă- 
suri „excepționale“, pe care le luase guvernul față de populaţia 
Basarabiei, situată atât de aproape de zona de război, 

Printre cele dintâi persoane care şi-au părăsit posturile, 
a fost comandantul diviziei a 14-a, It.-generalul Al, L, levreinov, 
mobilizat din rezervă. Cu puţin timp inainte, din cauza firii ară- 
goase a soției sale, Sofia Nicolaevna, născută Rusanov, proprie- 
tară în Basarabia, care își trata rău ordonanțele, generalul avu- 
sese un conflict cu colonelul Komarov. Colonelul, care a fost ucis 
la începutul războiului, fusese mutat in provinciile poloneze, iar 
generalul pus în retragere. Războiul mondial îi dăduse putinţa 
să intre din nou în armata activă şi, după puţin timp, levreinov 
fusese numit comandant al corpului 20, Fiul său, Alexandru, co- 
lonel, a fost ucis în iunie 1917, lângă Tarnopol. In locul lui le- 
vreinov a fost numit It-generalul N. S, Glinski, fost şef de stat 
major al regiunii Turkestan. 

După aceea a plecat comandantul regimentului 54 „Mioski”, 
generalul-maior baron Al. Al. Heyking, veteranul campaniei din 
Balcani şi al războiului ruso-japonez, care a fost menţinut multă 
vreme în gradul de colonel şi inaintat general în urma interven- 
ției şefului onorar al regimentului, Țarul Ferdinand al Bulgariei, 
In timpul marelui război, pe când, lângă Prasnâș, eroii Barâbin 
şi Astașev s'au invrednicit: primul de a;lua masa cu Wilhelm III, 
iar al doilea de a primi crucea „Sf. Gheorghe“, baronul Heyking _ 
şi Zubcovski au stat în apropiere în inactivitate, temându-se de 
o infrângere. Amândoi au fost trecuţi în rezervă. După revoluţie 
baronul a stat la Chişinău, unde soţia sa, lulia Petrovna (1858-1936), 
fata generalului Şumleanski, a avut un liceu, Baronul a mu- 
rit în 1930, 

Amândoi generalii, levreinov și Heyking, deşi nu erau ba- 
sarabeni de origine, se aclimatizaseră în acest ținut și retragerea 
lor a stârnit unele regrete, ca şi moartea, la Sambor, la 5 oc- 
tombre 1914, a colonelului Ţ. F. Manicovski, comandantul regi- 
mentului 53 „Volânski“. Schimbarea principală în administraţia 
regiunii a fost insă „rechemarea“ guvernatorului Gilchen, 

După „Pompadour-ul“ gubernial contele Kancrin, în 1912, 

a fost numit guvernator sambelanul Curţii M. E. von Gilchen, 
funcţionar conștiincios, absolvent al colegiului juridic, care a 
căutat să se impace cu toată lumea, mai ales cu familia influ- 
entă Krupenski, cu care era inrudit, E drept că gubernia nu-l 
iubea și socotea că e protejat de puternicii zilei. Lumea știa că 
Gilchen fusese mutat dela Kursk, unde relaţiile lui de dragoste 
cu soția mareșalului nobilimii puteau să se sfârșească cu un 
scandal. După izbucnirea războiului, von Gilchen, protestant 
originar din Polonia, a de venit o piedică. Era dat ca un exemplu 
al „toleranței filogermane” în suberniile limitrofe, din care cauză 
guvernul, sub presiunea Dumei Statului și a ziarului „Vremea 
Nouă“, l-a îndepărtat, In august 1915, Gilchen a fost chemat la 
Petersburg, iar la inceputul lui octombre la Chișinău a sosit noul 
guvernator, M. M. Voronovici. Trei luni mai târziu, ziarele au 
anunțat că Gilchen, îndepărtat din serviciu, s'a impuşcat. S'au 
scris necroloage impresionante, dar, la urmă, totul s'a dovedit a 
fi fost o invenţie a ziariştilor: Gilchen mai venise in Basarabia. 
După război, a trăit la Varşovia, în mizerie, 

Demiterea lui Gilchen, acest țap ispăşitor în ochii opiniei 
publice, n'a putut să rezolve definitiv chestiunea apărării Basa- 
rabiei. Sustragerea atenţiei generale prin asemenea măsuri nu 
putea să nu se resfrângă asupra situaţiei adevărate şi, mai cu- 
rând sau mai târziu, nemulțumirea crescândă trebuia să izbuc- 
nească cu putere îndoită.. Faţă de aceste „măsuri“, adică faţă 
de o condamnabilă lipsă de griji a tuturor și o totală lipsă de 
informaţii privitoare la situaţia Basarabiei, crearea unei Expediţii 
cu Insărcinări Speciale a fost un adevărat eveniment şi un merit 
personal al Impăratului Nicolae II, care a ales din proprie iniția- 
tivă pe organizatorul şi şeful Expediţiei în persoana talentatului 
amiral Vesiolkin, din suita imperială, E 

Împăratul, care, cu câteva luni înainte de izbucnirea războ- 
iului, se întâlnise la Constanţa cu Regele Carol al României, iar 
la Chişinău desvelise monumentul Împăratului Alexandru l, au 
putea să nu aibă prea mult interes pentru relaţiile româno-ruse 
pe frontul de Sud-Vest al Rusiei, Pentru supravegherea vecinului, 
a cărui neutralitate inspira serioase îngrijorări, şi pentru exerci- 
tarea unei presiuni asupra lui, Împăratul avea nevoie de un om 
de încredere. Amiralul Vesiolkin era potrivit din toate punctele 


1. Gilchen era var cu Maria Gheorghievna IKrupenski, născută baroana 
Wyneken soția generalului M. G. Krupenski. 

de vedere. El a devenit „ochiul Țarului” în Balcani, fapt pe 
care | dovedeau zecile de curieri secreți, cari făceau naveta intre ma- 
rele cartier general al Impăratului și expediţia amiralului Vesiolkin. 


Mihail Mih. Vesiolkin, fiul guvernatorului regiunii Oloneţki 
şi al soţiei sale Matilda Valerianovna,! născută Stolâpin, nepoata 
contelui Protasov-Bahmetev, s'a născut la 13 noembre 1871. 
După ce, în 1893, a absolvit colegiul Impăratului Alexandru I 
din Țarscoie Selo, a intrat ca voluntar în flotă, unde și-a inceput 
cariera la Echipagiul de gardă, A fost numit adjutantul protec- 
torului său, generalul-amiral Mare Duce Alexei, unchiul Impăra- 
tului, a comandat crucișătorul „Amur“, apoi, având gradul de 
căpitan de rangul |, a fost adjutantul Impăratului Nicolae II. Om 
de o statură uriaşă, în a cărui figură unii pretindeau a vedea 
clar trăsăturile familiei Romanov, Vesiolkin era socotit fiul Impă- 
ratului Alexandru III sau al Marelui Duce Alexei, fapt prin care 
se explicau intimitatea amiralului cu Impăratul Nicolae II și in- 
fluența lui la Curte. 

După câteva călătorii lungi pe oceane, a căror amintire i-a 
rămas sub formă de tatuaje, Vesiolkin, bucurându-se de protecţia 
ministrului P. A, Stolâpin şi de încrederea nemărginită a Impă- 
ratului, a rămas la Curte. Războiul a turburat viața monotonă a 
capitalei, şi prietenul Împăratului, deși avea un grad relativ mic, 
de contra-amiral de suită, a fost numit într'un post de răspun- 
dere, acela de comandant al Expediţiei cu Insărcinări Speciale, 
care trebuia organizată in Basarabia, cu scopul (nu eoncomi: 
tent însă) de: 

1. A întreţine comunicaţia pe Dunăre cu Serbia; 

2. A aproviziona populaţia şi armata Serbiei cu alimente 
şi munițiuni ; 4 

3, A împiedica Bulgaria de a se uni cu Puterile Centrale 
și de a ataca România; 

4, A menţine neutralitatea română, iar în caz de război de 
a susține România impotriva Bulgariei; 

5, A aproviziona cu alimente şi muniţiuni armatele ruse a 
Vl-a și a IX-a, care operau in România şi, mai ales: 

6, A crea în spatele flancului stâng al frontului de Sud-Vest 


1, O femeie de inteligență rară, directoare a institutului Ecaterina din 
Moscova, unde a succedat-o fiica, Olga Vesiolkin. 

o bază care să poată susține trupele pe Dunăre, atât la înaintare, 
cât şi la retragere, chiar din Basarabia, 

Aceste şase insărcinări greu realizabile şi paza Dunării 
internaţionale legată de ele, cu lipsa totală a mijloacelor necesare, 
au fost o povară grea pentru Vesiolkin, venit acolo eu numero- 
sul său stat-major, Amiralul primise puteri nelimitate în admi- 
nistrarea provinciei, controlând instituţiile conduse de oameni cari 
il întreceau in grad şi mobilizând tot ce se putea pentru 
apărarea ţării, în special forțele fluviale ale Dunării, Nistrului, . 
Prutului şi, parţial, ale "Niprului, Astfel se explică apropierea 
mea de amiral, sub comanda căruia a trecut, în primul rând, 
Navigaţia pe Dunăre, cu tot materialul ei rulant, ce-a 
servit Expediţiei ca bază. ; 

Ca să descriu mai exact personalitatea și activitatea lui 
Vesiolkin in Basarabia, afară de amintirile mele personale, am 
să reproduc caracteristica inimitabilă ce i-a fost făcută de depu- 
tatul Dumei VI. Purişkevici în „Jurnalul“ său, la data de 9 
decembre 1916: 

— „Vesiolkin muncea aici fără odihnă, zi şi noapte, 
pătrunzând în toate lucrurile. Pedantismul, formalismul şi biro- 
cratismul îi erau străine. Multe zeci de mii de soldaţi, dintre 
aceia cari veneau acolo sleiți de foame, lui îi datorau sprijinul 
lor moral şi fizie Om murdar la sură, ca majoritatea marinarilor, 
dar de o bunătate fără margini, Vesiolkin u luat măsuri eroice 
pentru aprovizionarea armatei noastre cu tot ce-i era necesar. 
Nevoile erau însă atât de mari, încât trebuia furnizată până, și 
sârma de telefoane pentru facerea de legături între statele noastre 
majore“... 

Nu degeaba a insistat Purișkevici, în raportul său făcut 
Impăratului, la Movilău, asupra activităţii lui “Vesiolkin, care „a 
ocupat, în timpul războiului, aproape doi àni, un important post 
administrativ şi militar in regiunea aceea, care a devenit un 
mare cunoscător al conjuncturii militare -ce s'a creat acolo şi 
care a dovedit uù mare talent de administrator și o deosebită 
energie in domeniul aprovizionării trupelor cu cele necesare“, 

Organizator strălucit, mare patriot şi om cu totul dezinte- 
resat, amiralul a dovedit, în adevăr, calități neobişnuite in 
comandarea Expediţiei, căreia îi erau supuși, de fapt, comandanţi 
de armate şi Suvernatori, cu grade mai mari și cari nu intrau 
în sfera de influență a Expediţiei. După ce „a mobilizat flota 

locală, Vesiolkin şi-a stabilit statul-major la Reni, unde a con- 
centrat firele conducerii întregului ținut, pe care l-a cercetat cu 
prilejul numeroaselor călătorii de inspecţie, 

Sediul statului-major al Expediţiei a fost, mai ales, pe 
vaporul „Rusi”, perla Navisaţiei pe Dunăre, pe care sa 
arborat standartul amiralului. Pe acest vas a fost sărbătorit 
Impăratul Nicolae II, cu prilejul vizitei pe care a făcut-o la Reni, 
însoţit de Țareviciul Alexei, In toiul războiului, Impăratul, care 
inspecta tot frontul, s'a oprit, în trecere, la cartierul general al 
amiralului Vesiolkin, unde, după cum am arătat mai sus, se afla 
misiunea lui secretă pentru România. Tratativele cu guvernul 
român, care erau duse de însuși amiralul, erau păstrate în cel 
mai strict secret, Afară de ei, poate că numai ministrul Rusiei 
la Bucureşti, Koziell-Pokliewski, ar fi putut să descrie in parte 
acest joc superior diplomatie, 1 

Amiralul se ducea deseori la Galați şi la Bucureşti, unde 
era primit de Regele Ferdinand şi avea întrevederi cu lonel 
Brătianu, Take Ionescu, Nicolae Filipescu și mulți alţi bărbaţi 
de stai români. Take lonescu și Nicolae Filipescu au venit, la 
rândul lor, la Reni, iar emisarii lor asaltau zilnic Expediția. Cu 
relaţiile diplomatice se ocupa o secţie specială depe lângă biroul 
de contra-informaţiuni, bine organizat, al Expediţiei. Noi toţi 
știam foarte puţine lucruri, dar și crâmpeele, care ajungeau la 
urechile noastre, erau extrem de nebuloase și neclare, 

La drept vorbind, cred că însuşi Koziell-Pokliewski n'ar fi 
putut să lămurească mai bine activitatea diplomatică a lui Vesiolkin 
şi rolul său în ce priveşte intrarea României în război. Amiralul 
era partizanul celei mai energice presiuni asupra guvernului 
român, cu scopul de a-l sili să intre mai repede, La transmiterea 
notei din iulie 1916, prin care comandamentul militar ruso- 
francez insistă asupra intrării României in război „acum sau 
niciodată“, a contribuit şi influența lui Vesiolkin, Ministrul Rusiei 
la București, reprezentant al,vechii diplomaţii ruse, a împărtășit 
un punct de vedere cu totul opus. Probabil de aceea, amiralul 
a avut despre el o părere destul de proastă și, amintindu-l, nu 
spunea Pokliewski, ci numai „Koziell“.! Aceeaș părere proastă 
o avea amiralul și despre comandanții armatei ruse din România 
(afară de câteva excepții rare). Ă 

Ulterior, am avut ocazia să intru în contact cu reprezen- 


1. „Tap“ pe rusește, 

tanții ministerului afacerilor străine, cari reprezentau Rusia 
la Bucureşti. Mi s'a povestit că discursurile lui Vesiolkin făceau 
o impresie penibilă ministrului rus la București, a cărui 
autoritate scădea prin aceasta. Pe de altă parte, părerile amira- 
lului le impărtășea, de asemeni, primul secretar al legației, B. C. 
Arseniev, care voia, să se evidențieze în felul acesta, şi ataşatul 
militar, colonelul Tatarinov. Rapoartele lor înfuriau pe ministrul 
de externe, S. D. Sazonov, care nu-l inghițea pe Vesiolkin 
pentrucă acesta a făcut odinioară curte d-şoarei A.B, Neidhardt, 
devenită apoi soţia lui Sazonov, Ministrul şi reprezentantul său 
la Bucureşti. stăteau in espectativă, arătând lipsa de pregătire 
militară a României și lungirea silită a frontului în cazul când 
această ţară ar intra în război. Mai târziu, Arseniev a fost numit 
vice-guvernator al Basarabiei, în locul lui A. V. Rodzianko, care 
venise după S. D. Evreinov, mutat in 1914, guvernator la Cer- 
năuţi, Secretar al leaţiei ruse din București a fost numit prințul 
M, A; Gagarin, 

Pe Stanislav Alfons Koziell-Pokliewski l-am cunoscut foarte 
puţin. Fiul unui rebel polonez, s'a născut in Siberia, unde familia 
lui se îmbogăţise. Poseda, împreună cu fratele său, bogate mine 
de asbest şi uzine în munţii Ural. După ce a absolvit colegiul 
Împăratului Alexandru I, a intrat in diplomaţie şi a fost prim 
consilier al ambasadei din Londra, unde se remarca prin creş- 
terea sa aleasă, mondenitate și bogăție. Unul din cei mai buni 
jucători de bridje, a fost partener permanent al Regelui Eduard VII, 
care l-a recomandat pentru postul de ministru al Rusiei la Te- 
heran, De acolo, Pokliewski a fost mutat la Bucureşti. Numai 
astfel se poate explica această carieră frumoasă a unui polonez 
catolic, fiul unui răzvrătit, La București, Pokliewski era foarte 
popular și prieten al multor personalităţi de seamă, dar, după 
revoluţie, nu şi-a folosit niciodată autoritatea pentru apărarea 
ruşilor emigranţi și a intereselor lor.— In ciuda protecţiei lui Sa- 
zonov, care amenința cu demisia, si a mutării lui Arseniev, mai 
târziu Pokliewski a fost înlocut cu. sociabilul A, A. Mosolov, 
Guvernul provizoriu a reintegrat pe Pokliewski! in postul de 
ministru plenipotențiar la București. 


Mi-aduc aminte de vizita Impăratului Nicolae Il la Reni. 
Impăratul a venit cu trenul și, dela gară, a trecut printre 


1. A murit la Bucureşti, la 1 mai 1937. 

rândurile de soldaţi în port, urcându-se la bordul vaporului „Rusi“, 
care ridicase standartul împărătesc, Intâmpinat de cler şi de autori- 
tățile civile, Împăratul a asistat, la biserică, la un scurt serviciu 
religios. Apoi a trecut în revistă armata și flota, printre care 
erau comandanți şi reprezentanţi ai tuturor unităţilor comerciale 
ale flotei fluviale. Împăratul, însoţit de Vesiolkin, a vizitat ate- 
lierele și alte înstituţii, punâud întrebări și ascultând pe mulţi 
funcționari- veterani ai Navigaţiei pe Dunăre, Adjutantul, ca- 
re-l însoțea, nota unele declaraţii, ordine şi decoraţiile im- 
părțite diferitelor persoane, 

După trecerea în revistă, la bordul vaporului principal s'a 
servit un dineu. Impăratul (fotoliul, acoperit cu drapelul rus, in 
care a stat Țarul a fost păstrat cu sfințenie pe vas), a mâncat 
separat, numai cu Țareviciul și cu amiralul, iar suita și invitaţii 
au luat loc la câteva mese. După masă, Împăratul s'a retras cu 
Vesiolkin într'o cabină, şi vreo două ore sa auzit pe covertă 
discuţia lor vioaie. 

După ce vizitase oraşul, catedrala etc, Inaltul Oaspe a 
părăsit Renii, plecând cu un tren special la marele cartier general. 


„Era insoţit de amiralul Vesiolkin. La sară, s'au urcat în trenul 


imperial câţiva bărbaţi de stat din Balcani, cari au plecat cu Im- 
păratul şi s'au întors la Reni abia a doua zi. Ei au urmat apoi 
prin Galaţi la Bucureşti. Plecând seara târziu, am fost martor al 
plecării unora, Erau doi. li urmau câteva „slugi“, doi agenţi ai 
serviciului de contra-informaţiuni al Expediţiei şi al treilea, pe 
care nu-l cunoșteam şi care era, probabil, român, 


După sosirea Expediţiei cu lnsărcinări Speciale, portul Reni 
a fost complect reorganizat. S'a construit o dană de acostare 
pe o întindere de trei km S'a creat un şantier pentru repa- 
rarea și perfecționarea vaselor comerciale care navigau pe Dunăre 
și a vaselor de război care fuseseră concentrate mai ales în 
gurile acestui! fluviu S'au ridicat rezervorii de petrol, clădiri 
uriaşe pentru dependințe, spitale, magazii de alimente și, in 
sfârşit, pe un teren de 25 ha. cumpărat dela comună, a fost 
intemeiat un orăşel nou, numit al lui Vesiolkin. In acelaș timp, 
punctele ridicate din Basarabia au fost întărite cu tunuri şi 
mitraliere mascate în tufișuri, iar apele Dunării, păzite de cano- 
niere impotriva bandelor de bulgari, au fost inchise pentru 
dușmani cu câteva baraje de mine plutitoare 

După ce a construit linii de acces spre Reni, a introdus : 
telefonul și telegraful la clădirile restaurate ale administrației 
porturilor şi a dragat albia râurilor, amiralul Vesiolkin a luat, de 
asemeni, o serie de măsuri economice şi administrative pentru 
îmbunătățirea situaţiei generale a Basarabiei. Printre alte măsuri 
"militare, trebue să pomenesc construirea de pontoane pe Dunăre 
și Prut, în urma unei înțelegeri cu guvernul român, împietruirea 
şi repararea căilor de comunicaţie directă între centrele locale 
şi stabilirea drumului spre lacul Cartal, în regiunea Satului Nou 
şi a schitului Sf. Feraponte, unde, în timpul războaielor ante- 
rioare, au mai trecut trupe rusești, De pildă, în 1770, generalul 
Bawr a învins acolo o parte a oștirii turcești, iar în 1828, pe 
drumul făcut de generalul-maior Rupert, a trecut armata co- 
mandată de Impăratul Nicolae I, In amintirea trecerii Dunării de 
către această armată? în 1891, a fost ridicat un monument, 

In grija lui pentru nevoile Basarabiei, Vesiolkin nu neglija 
nici un mărunțiș, pătrunzând în viaţa populaţiei, ocrotind, mai : 
ales, pe pescarii din Vilcov, cari erau, atunci ca şi astăzi, ade- 
văraţi fii vitregi ai soartei, Locuitorii Vilcovului binecuvântează 
şi acum numele aceluia care le-a creat cele dintâi cooperative, . 
le-a ctitorit şi sfințit biserici, le-a înzestrat mânăştirile. In urma 
stăruințelor mele, au fost înfăptuite câteva proiecte vechi în le- 
sătură cu lacurile ce au aparţinut liceului din Bolgrad și cu 
averile mânăstireşti. S'a tăiat dela rădăcină răul care se făcea in 
administrarea acestor averi, de ale căror venituri beneficiau nu 
statul sau proprietarii lor, ci diferiţi samsari, administratorii mem- 
brii zemstvei etc. Pe vremea aceea, de pildă, comunicaţia pe apă 
între Bolgrad şi Ismail avea mare importanță, pentrucă despre 
drumul pe uscat între cele două oraşe se spunea: deocamdată, 
mergem o jumătate de ceas, cât ţine pavajul la Ismail, iar pe 
urmă, cum o da Dumnezeu: sau ieşim din noroi și ne continuăm 
drumul cu trăsura, sau mergem pe jos... 

Amiralul Vesiolkin a făcut mult și pentru reședința sa, 
Renii cari ar putea avea un viitor strălucit, unde, afară de noul 
cartier al lui „Vesiolkin“, un pare şi diferite instituţii, a creat 





1. Generalul Rupert, mai târziu guvernator în Siberia răsăriteană în timpul 
deportării „decemvriştilor“, a murit In 1840 la moşia Lohăneşti de langă Chişinău. 
Am cunoscut la Cernăuţi pe o nepoată a lui, Nadejda Ivanovna Rupert, moşie- 
reasă în județul Hotin. 

2, Puțin maí sus, la Isaccea, a trecut Dunărea în anul 515 inainte de Christos, 
regele Persiei Darius Histaspe, care a luptat cu sciţii, 

şi o cooperativă pentru funcţionarii Expediţiei. Nu se poate să 
nu pomenesc de capela făcută într'o sală anume amenajată in 
clădirea portului. Acolo veneau să se roage nu numai credincioșii 
din vecinătatea portului, dar și din oraş şi imprejurimi. Capela 
avea un cor propriu, şi amiralul citea deseori „Faptele aposto- 
lilor“, sau cânta în locul dascălului. Câteodată venea să oficieze 
acolo serviciul divin arhiereul vicar dela Ismail. Bisericii aces- 
teia i-au fost donate icoane rare, — unele din guberniile Novgorod, 
Vladimir şi Moscova, Amiralul era foarte religios. Dar nu din 
cauza aceasta se făceau donaţii, Nu era un secret pentru nimeni 
că el— deşi Vesiolkin căuta să ascundă acest fapt — își împarte 
leafa la săraci, și că nu numai apropiații lui, dar şi străinii din 
cele mai îndepărtate colțuri ale Rusiei trăesc, își caută de sănă- 
tate şi își fac studiile pe socoteala lui. Capela lui Vesiolkin, un 
adevărat muzeu de artă iconografică veche, a fost prădată spre 
sfârşitul revoluţiei, Un medic a adus la Galaţi cea mai mare 
parte a odoarelor. 

Vesiolkin a fost, în adevăr, excentric, dar legendele și anec- 
dotele, care sunt legate de numele lui, fără nici un temei, îl arată 
în culori false. Bârfeli, lipsite cu desăvârşire de realitate, pone- 
gresc memoria marelui amiral, ale cărui ieşiri, câteodată 
ciudate, n'au fost totuşi lipsite de simplitate, logică şi originali- 
tate ingenioasă, uneori chiar patriotică, Când venea cu statul său 
major la Galaţi, amiralul era exploatat de restauratorii greci fra- 
ţii Surre. Vrând să scape de presiunea permanentă ce se exer- 
cita asupra buzunarelor ofițerilor, a poruncit 'să se înființeze în 
portul Galaţi un restaurant propriu, unde masa se compunea 
dintr'un borş hrănitor și un terci, care erau mâncate de ofițeri 
ca la cazarmă, din acelaș castron: 

Lui Vesiolkin nu-i plăceau membrii zemstvei fin ai consilii- 
lor comunale, pe cari îi interesa in primul rând buzunarul lor 
şi cari numai la binele obștesc nu se gândeau. Când, odată, au- 
tomobilul lui s'a înglodat în noroi pe o stradă din Cahul, ami- 
ralul, ducându-se tu chin cu vai la primărie, a intrebat pe prima 
persoană pe are o văzuse, unde-i primarul? — Cel întrebat, 
grecul A. V. Agnostopol, care era chiar primar, a răspuns că el 
e „capul orașului“. Amiralul i-a dat o săpuneală grozavă... 

Cam brutal poate, Vesiolkin tutuia pe toţi aceia pe cari îi 
stima Acelaş lucru amiralul îl cerea subalternilor, pedepsind pe 
aceia cari nu voiau să se supună. Lumea se temea de el pentru 

francheţea lui, pentrucă, amiralul, care ştia să răsplătească impă- 
rătește pe cineva, știa să și pedepsească în aceeaș măsură. Mâ- 
nia lui indreptăţită nu cunoştea margini. 

Nu mai puţin drept s'a purtat Vesiolkin cu membrii zem- 
stvei și moşierii din Sudul Basarabiei, pe cari, adunându-i, i-a 
înjurat pentru starea detestabilă a drumurilor care duceau la mo- 
șiile lor, Apoi, a tratat pe „musafiri“ cu o masă excelentă şi 
s'a despărțit prieteneşte de ei, după ce îi „convinsese“ să refacă 
drumurile in cel mai scurt timp posibil. 

Amiralul a avut rare calităţi sufleteşti, Extrem de modest 
în viaţa privată, nu uita niciodată pe semenii săi în suferință, 
pe front sau in spatele acestuia. Leproșii dela Larjanca, nenoro- 
ciţii cari mai târziu, spre rușinea noastră, au fost siliți să-şi caute 
de mâncare la piețele de alimente din Ismail, nu erau uitaţi nici ei. 
Chiar dacă a înjurat, in gara Vulcănești, nişte femei care își 
boceau feciorii cari plecau pe front, nu le-a lăsat nici pe ele 
fără mângâiere, 

— „Să daţi femeilor câte o rublă, iar bătrânei aceleia 25, 
Să facă o slujbă la biserică şi să ne ajute Dumnezeu',—a ordonat 
amiralul cu glas tunător. Şi multe zeci de ruble curg din buzu- 
narele lui; le dă din toată inima. 

Impăratul, care l-a văzut pe Vesiolkin la începutul activi- 
tăţii sale rodnice, scria Țarinei: 

— „L-am văzut pe Mişa Vesiolkin, El face servicii inapre- 
ciabile ținutului în care lucrează“... 

lar lui Purișkevici Impăratul i-a spus: 

— „ Da, il cunosc demult pe Vesiolkin E un administrator 
minunat şi e foarte potrivit pentru locul pe care-l ocupă, mai 
ales în împrejurările actuale, Il apreciez mult și țin la el, Pä- 
rerea dvs. despre el mă bucură”: 

In adevăr, Împăratul îl aprecia mult pe Vesiolkin, dar el 
nu era iubit in „sferele“ Curţii. Aceasta insemna însă mult,, 

Amiralul avea un stat-major, o galerie intreagă de tipuri 
pozitive şi negative, a căror situaţie la Expediţie nu corespundea 
gradelor lor, ci raporturilor dintre persoanele respective și Vesiolkin. 

Comandantul regiunii riverane a fost un bun şi cinstit ve- 
teran al războaielor cu turcii, generalul-maior Maier, al cărui 
rol se reducea la certificarea actelor refugiaților. Dar și la acest 
„post“ toate afacerile le invârtea nu generalul, ci aghiotantul 

său, sublocotenentul de rezervă Lemiș-Lemișinski, om înstărit, 
cu studii superioare, dar cam cinic. Port-ţigaretul său era impo- 
dobit în întregime cu monograme, pietre preţioase şi chiar cu 
cerceii cetățencelor „recunoscătoare“, 

Pe lângă amiral era un om și un organizator remarcabil, 
şeful statului-major al Expediţiei, căpitanul de rangul I Klimov, 
prietenul personal al lui Vesiolkin. Idealist, om al legii și muncitor 
zelos, Klimov ținea de scurt tot statul-maior, pentru care fapt 
multă lume il ura. Ca şi căpitanul Şcepotiev, Klimov a fost 
mobilizat dela yachtul Țarului și detașat pe lângă Vesiolkin, 
care a știut să-şi găsească câţiva colaboratori eminenți, 

Serghei Al. Șcepotiev, inginer naval, a condus partea tehnică 
şi șantierele navale, Aristocrat și bon vivant, a fost căsă- 
torit cu Maria E. Râșleacov, moşieră în Basarabia. După revoluţie, 
căpitanul a murit de tifos la Odessa. 

Colaboratorul cel mai apropiat al amiralului, în ce priveşte 
partea tehnică a marinei, a fost căpitanul Mecislav Petr. Ermacov, 
ofițer instruit, care e stabilit acum la Paris. Au mai fost: căpi- 
tanul de rangul II Danilcenco, mort nu demult la Chişinău; 
funcţionarii cu însărcinări speciale Maclacoy, aghiotantul Micla- 
şevski, care după revoluție a jucat un rol extraordinar în istoria 
Albaniei, vrea 8-10 ofiţeri de stat-major, aghiotanţi, șefi de 
diferite unități militare de uscat şi navale, un reprezentant al 
flotei române şi mulți alţii. La statul-major al lui Vesiolkin au 
fost şi români: de pildă, viteazul și simpaticul ofițer Sturdza, 

Diametral opus lui Klimov a fost căpitanul de rangul II 
Evghenie E, Baricov, care era intim cu Vesiolkin şi care, fiind 
intendentul Expediţiei, înşela mereu pe răbdătorul său şef, Baricov 
a putut să se menţină pe lângă Expediţie numai datorită soţiei 
sale, o femeie care nu mai era tânără, dar care avea un rar 
bun simț. 

In ce privește rolul meu pe lângă Expediţie, el a lost 
foarte multilateral. Am continuat să conduc vasele fluviale mo- 
bilizate ale Navigaţiei pe Dunăre, făcând legătură între 
Basarabia de o parte, Expediția şi amiralul Vesiolkin de altă 
parte, După intrarea României în război, eram însărcinat mai 
ales cu aprovizionarea cu cereale a armatei ruso-române, trecând 
deseori Prutul, Dar, pe lângă dânsul, activitatea mea, în calitate 
de singurul basarabean care cunoșteam această provincie, a fost 
mult mai variată şi plină de răspundere, Amiralul nu, pleca 

niciodată in inspecție fără mine și rareori lua vreo măsură în 
legătură cu Basarabia fără să mă fi consultat în prealabil, Multe 
din măsurile luate de Vesiolkin au fost iniţiate de mine, iar pro- 
iectele pe care, înainte, fusesem silit să le susțin ani dearândul, 
sub el au fost aprobate, însă, din nefericire, realizate numai în 
parte, din cauza imprejurărilor, Așa s'a intâmplat cu calea de 
comunicaţie pe apă Bolgrad—Dunăre, cu standartul străin și în- 
ființarea de silozuri, cu multe îmbunătăţiri făcute în scopul creă- 
tii unei legături între diferitele porturi fluviale, etc. 

Mă bucuram de increderea amiralului, incredere care era 
mult mai prețioasă decât distincţiile pentru care mă propunea. 
Când s'a simţit nevoia extremă a unui spital plutitor pe Dunăre, 
el m'a însărcinat să strâns mijloacele necesare pentru crearea i 
lui, din donațiile benevole ale moşierilor basarabeni. Toată lumea 
a fost surprinsă când eu, însoţit de câteva doamne, am colindat 
Basarabia de lângă Dunăre şi Prut, colectând 150.000 ruble aur, 
Aceasta era de necrezut, dar eu îmi cunoşteam bine destoinicii 
prieteni basarabeni, cari mă primeau totdeauna cu toată bună- 
voinţa, Cele mai importante sume au fost donate de fraţii Zaha- 
riade, fraţii Atanasiu, Cara- Vasile, Tomoy, Titorov, Terzi, Șopov, 
calisa, Marearov și mulţi alţii. Cu aceste sume a fost amenajat 
într'un timp foarte scurt vasul-spital „Surioara“, 

La Reni, la Expediţie au fost detaşate trei baterii de arti- 
lerie, trei crucișătoare cuirusate fluviale cu un personal de co- 
mandă complect, două submarine, o flotilă a Navigaţiei pe Dunăre, 
compusă din 160 vase de diferite tipuri, 30 vase “rechiziționate 
dela armatorii particulari, personalul medical a două spitale, în > 
frunte cu talentatul medic Dumbravă, spitalul plutitor „Surioara“, 
cu farmacie, laboratoare etc., o biserică ortodoxă cu clerul ne- 
cesar, material rulant etc., Se înţelege, deci, marele număr al 
personalului de comandă și al ofițerilor din statul-major al ami- 
ralului, care era silit să se amestece deseori, atât în viața civilă 
a Basarabiei, cât şi în chestiunile frontului. Una din asemenea 
intervenţii ale lui Vesiolkin, intervenţie care a avut urmări grave, 
am fost nevoit s'o descure eu. 

La Chișinău exista un subcomisar neinsemnat de poliţie, 
Maitcov, care, pentru neglijență în serviciu, a fost înlocuit de 
către șefii săi direcţi. Cunoscând toate porţile, Maitcov s'a dus 
la cineva la' Reni şi, după puţin timp, Vesiolkin, fără să-și dea 
seama, a iscălit ordinul de reintegrare a subcomisarului La Chi- 

șinău s'a deslănțuit o furtună grozavă. Guvernatorul a convocat 

+ o consfătuire extraordinară a autorităților. La ordinul amiralului 
S'a redactat un răspuns având vreo 24 puncte, în care se argu- 
menta dece Maitcoy nu poate să rămână la postul său... 

La Reni, amiralul era supărat foc. Nevoind, în principiu, 
să cedeze guvernatorului Voronovici, şi-a pus la contribuţie toţi 
subalternii, căutând pe vinovat şi o ieşire din impasul creat. In 
răstimp, am sosit la statul-major. Cunoscând relațiile pe care le 
aveam la Chişinău, amiralul s'a agăţat de mine: — „Du-te ime- 
diat la Chişinău şi caută o soluţie, dar să nu-mi compromiţi ordinul”. 

Dacă la Reni a fost o furtună, apoi in capitala Basarabiei am 
găsit panică, Autorităţile nu știau cum să procedeze, au convo- 
cat areopagul gubernial şi au hotărit,,. să se lupte pe viaţă şi 
pe moarte, la nevoie demisionând în bloc şi făcând un raport 
personal ministrului. 

La Cercul Nobilimii, unde mă dusesem ca să mănânc „in 
linişte“, s'au adunat în câteva minute toate autoritățile guverna- 
mentale, în frunte cu directorul cancelariei guvernatorului, S. V. 
Cociorvă. Eu am protestat, m'am prefăcut că mă, surprind intre- 
bările ce-mi pun, dar, în urma invitaţiei lui Cociorvă, am primit 
să fac o vizită guvernatorului. Rezultatul întrevederii mele secrete 
cu Voronoviei a fost următorul: se vă recunoaște reintegrarea 
în funcţiune a lui Maitcov, care va fi mutat însă mi se pare la 
Baimaclia, în regiunea subordonată direct amiralului. 

Cu acest prilej, am cunoscut mai deaproape pe guvernator, 
tizul amiralului, Mihail Mih, Voronovici. Incă din 1905, 
în interes de serviciu, m'am adresat lui Voronovici, pe 
când era administratorul domeniilor statului din regiunea Herson 
— Basarabia. Un om de o inteligență remareabilă şi cu un orizont 
larg, era jurist şi coleg de studii cu Gilchen. Avea vreo 50 ani. 
Era foarte cinstit şi conştiincios. In timpul revoluţiei, a ajuns 
ministru de interne al Ucrainei şi pela sfârşitul anului 1918 a 
fost împușcat, la Viniţa, de oamenii lui Petliura. Soţia lui, Xenia 
Leontievna, care a fost odinioară o demnă „stăpână“ a guberniei, 
e emigrantă și e stabilită acum la Paris, 

După inapoierea mea dela Voronovici, Vesiolkin a fost 
încântat de aplanarea conflictului datorită mediaţiunii mele diplo- 
matice, Totuși, această mediaţiune nu se sfârşea totdeauna cu 
bine, sub neuitatul amiral. 

In urma unui ordin al comandantului circumseripţiei militare 

respective, senera!-guvernator Ebelov, moşierului |. C, Atanasiu, 
din Gotești, i-a fost rechiziţionată o herghelie de cai trăpași, 
Printre caii rechiziționaţi, erau patru cai negri, mândria pro- 
prietarei Ecaterina Atanasiu. In urma cererii sale, am izbutit, 
prin Vesiolkin, să eliberez cei patru trăpași. D-na Atanasiu, 
vrând să mulțumească amiralului pentru salvarea „mândriei“ ei, 
mi-a trimis un covor alb mare, de o frumusețe rară, lucrat la 
moşia ei din lâna adunată de prin România și Basarabia, ru- 
gându-mă să-l ofer lui Vesiolkin. l-am indeplinit rugămintea, 
am, predat covorul soției amiralului și m'am dus liniștit la 
adunarea statului-major, la cazinou. Furtuna s'a desiănţuit pe 
neaşteptate, Pe când mă urcam pe scară, am văzul tot statul- 
major, în cap cu amiralul, 

— „Mă mitueşti, ai?" — a răcnit Vesiolkin, 

Mi-a fulgerat un gând. Simţind că situaţia e cam proastă, 
am întrebat cu multă îndrăzneală pe judecătorul meu sever: 

— „Tătucule, Mihail Mihailovici, să te mituesc pe tine? 
Când şi cum?” 

— „Dar covorul lui Atanasiu?“ 

— „Nu-i pentru tine, binefăcătorule | E pentru biserică pe 
care ai făcut-o“,,, 

Biserica Expediţiei a fost opera și mândria amiralului. Ve- 
siolkin a râs, După el a râs tot statul-major. 

— „Ai scăpat!“ — a spus amiralul, 

După puţin timp, Vesiolkin, inspectând Prutul, s'a abătut 
pela mine, la Leova, și s'a oprit in casa mea. Amiralul a stimat 
mult pe soţia mea, Sofia Lvovna, 





Dar nu toți subalternii amiralului indreptăţeau increderea 
lui, Intrigile au redus importanța Expediţiei şi i-au accelerat 
sfârșitul, care şi fără ele nu era departe. 

După intrarea României in război, misiunea lui Vesiolkin 
nu mai era atât de necesară. După părerea sferelor superioare, 
Expediția inghițea fonduri enorme. E drept că Rusia n'avea un 
front mai bine aprovizionat decât acela al lui Vesiolkin, dar amiralul 
nu dădea cont nimănui, iar întrebările ministerului le socotea drept 
şicane, Odată, la intrebarea pe ce a cheltuit 2 milioane ruble, a 
trimis, confidenţial şi urgent, o necuviință, desenată de propria 
lui mână pe partea din dos a adresei ministeriale, 5 

Impăratul avea încredere în Vesiolkin, de a cărui activitate era 

foarte mulţumit. Aceasta nu era insă de ajuns în Rusia autocratică, 

La 3 noembre 1916, Împăratul și-a lăudat favoritul, iar la 
7 noembre, ministrul marinei I C. Grigorovici, a spus lui Puriş- 
kevici că Vesiolkin a fost înlocuit, 

— „Nu se poatel“ — s'a mirat Purişkevici.— „Dece aţi făcut 
aceasta dacă el a fost atât de folositor, atât de necesar. Şi Țarul 
care ii cunoaşte activitatea, are cea mai bună părere despre el“. 

Grigorovici a zâmbit amar : 

— „Să nu crezi că l-am îndepărtat eu. Ministerul marinei a 
aflat cel din urmă acest lucru. Vesiolkin a fost demis de către 
marele cartier general, eri, nu știu dece, In locul lui a şi fost 
numit amiralul Neniucov”. 

La 3 noembre Vesiolkin a fost lăudat, iar la 6 noembre 
înlocuit, Aşa se făcea în Rusia aprecierea unui om, spunea Gri- 
gorovici, mai ales când era vorba de un om care ocupa un post 
înalt administrativ, Omul era prețuit nu după activitatea lui, ci 
după uneltirile şi dispoziţia „sferelor“. 

Au încercat să lanseze svonuri despre niște nereguli săvâr- 
şite de unii subalterni ai lui Vesiolkin, dar nici unul din ei n'a 
fost trimis în judecată, Circula numele comandantului circum- 
scripției militare, generalul Saharov, care vizitase cu puţin îna- 
inte Expediția, dar adevărul nu era cunoscut decât „acolo, în 
sfere“, Nu se putea motiva înlocuirea lui Vesiolkin prin faptul 
că bulgarii au rupt frontul, adică printr'un eşec al Expediţiei, 
pentrucă acest fapt nu era in legătură cu activitatea amiralului, 
fiind un lucru care se excludea din orizontul şi cunoaşterea lui, 
Principalul vinovat de nenorocirile depe frontul balcanic a fost 
generalul francez Sarrail, numit în 1915 comandant-șei al armatei 
aliate din Orientul apropiat. Acest „cavaler trist al Salonicului“, 
din cauza unor influențe oculte, a împiedicat fără nici un motiv, 
timp de doi ani, devastarea Bulgariei, fapt care a avut repercur- 
siuni funeste asupra desfăşurării evenimentelor mondiale, în- 
greunând operaţiile armatei aliate din Balcani şi pricinuind ru- 
perea frontului rus la începutul revoluției. Vesiolkin nu se ex- 
prima despre Sarrail in alţi termeni decât acela de „slugă" 

Generalul Franchet d'Esperey, care a inlocuit pe Sarrail, 
deși târziu, a terminat cu triumf liberarea Balcanilor. 


Vesiolkin pleca .. 
In numele liceului local, o fetiță i-a oferit un buchet de 

flori, exprimându-i sincerele regrete ale tuturor acelora cari au 
venit să salute pe un om care era atât de scump Basarabiei. 
Induioşat, cu lacrimi în ochi, amiralul s'a sărutat cu toată lumea, 
rugând să-l ierte pentru supărările pe carei le-a făcut, poate, 
involuntar și mulțumind cu căldură colaboratorilor săi, 

— „Dacă o să-mi dea Dumnezeu zile, o să mai viu la Reni, 
ca să fac aci un mare portal Basarabiei“, — și-a incheiat Ve- 
siolkin cuvântarea de adio. Dar nu i-a fost sortit să revină 

Sub noul comandant, amiralul Neniucov, Expediția şi-a pier- 
dut importanţa iniţială. Lipsită de „spiritul ei bun“, toată intre- 
prinderea grandioasă părea inutilă şi moartă. Vulturul a sburat 
şi totul s'a liniștit. Pismeilor cari au urmat, le-au lipsit inteligența 
și largheţea lui Vesiolkin Odată cu ofensiva germană în Româ- 
nia, statul-major al Expediţiei a trecut în portul Chilia, apoi la 
Odessa, unde și-a schimbat denumirea şi o serie de comandanţi 
Expediția, sirălucita creaţie a lui Vesiolkin, a decăzut cu totul. 

La 5 ianuar 1917, ea se numea Flotilă de transporturi pe 
Dunăre, pe urmă — simplu — Flotilă de transporturi şi era co- 
mandată de căpitanul de rangul II Homatiano, Eu am rămas pe 
Dunăre şi pe Prut pentru aprovizionarea frontului ruso-româa. 

La 21 mart 1918, ministerul de marină al Republicii Ucrai- 
nene a restabilit navigația pe Nistru. In acelaș an, la 9 mai, am 
fost numit inspector al navigaţiei, cu reşedinţa la Tiraspol. In 
acelaş timp, am fost silit să îndeplinese funcțiunea de director 
economic pe lângă comandantul armatei germane de ocupaţie, 
Garnich. După ce Odessa a fost ocupată de ucraineni, Flotila de 
transporturi a ridicat stindartul ucrainian și a fost denumită 
Flotilă fluvială, Şelia trecea din mână în mână. Generalul Lu- 
comski, de pildă, a schimbat aproape tot personalul. La 22 au- 
gust 1918, am fost trimis din nou la Cahul, dar era prea târziu. 
Revoluția şi descompunerea începuseră pe toate fronturile. 

La Tiraspol, bandiții mi-au luat automobilul, m'au jefuit de 
lucruri, mi-au prădat cassa de bani. Odată, pe când mă întor- 
ceam cu vaporul dela Odessa,- am fost impins în apă de niște 
bandiți, cari au încercat să pună mâna pe banii ce-i duceam 
marinarilor, Știind să înot, am scăpat cu mare greutate de tâlhari 
şi m'am dus imediat la Chişinău. In octombre 1918, am aflat că 
amiralul Vesiolkin a fost arestat de bolşevici şi băgat la inchi- 
soarea Dereabinski din Petersburg. E ingrozitor sfârșitul acestui 
mare om și al colaboratorilor săi 

Dela Reni, amiralul plecase la marele cartier general al 
Impăratului, apoi la Sevastopol, unde mi se pare. că primise un 
post de comandă. Revoluţia a surprins pe Vesiolkin, servitor 
credincios al Împăratului şi al Tronului, la Petersburg unde se 
întorsese să-și apere prietenul încoronat. Dar, vai, stăruințele 
amiralului, ca şi ale altora, puţini. la număr, au fost zadarnice. 
El a plecat incognito spre Sud. Pe drum, într'un oraș, pe când 
Vesiolkin mergea cu trăsură, citind un ziar, au pus mâna pe el 
Chipul caracteristic al amiralului nu putea să treacă neobservat, 
II recunoscuseră niște marinari. Amiralul nu s'a descurajat la 
închisoare, deși sbârciturile îi brăzdaseră fruntea înaltă... și 
aducea aminte de Basarabia cu o căldură nespusă. 

Nam date precise despre tragicul lui sfârşit... Viaţa şi 
moartea lui Vesiolkin au fost învăluite in legende Intr'un timp, 
se afirma că amiralul ar fi scăpat — in chip fericit — din men; 
ghineaua- bolşevică și că sar fi stabilit fa Londra. Dar in 
“Basarabia au ajus vești mai verosimile, anume că, în 1919, a fost 
împuşcat la Moscova. Ulterior s'a precizat că, în iarna anului 
1917 — 1918, la Petersburg, bolşevicii ar fi încărcat, fără judecată, 
pe autocamioane, unii peste alţii, deţinuţi din aceeaş categorie 
cu Vesiolkin. Pe jumătate sufocat, fără cunoștință, amiralul a 
căzut victimă „marii revoluţii fără sânge“, doborit de gloanţele 
trădătorilor. 

Soarta colaboratorilor, săi dela Expeditie n’a fost cu mult 
mai bună, Căpitanul Klimov, cel mai apropiat colaborator al lui 
Vesiolkin, şeful statului său major şi care îi ținea totdeauna 
locul, găsindu-se la începutul revoluţiei la Sevastopol, -a fost 
printre primii condamnaţi la împușcare, pe coverta unui vas de 
război. Nevoind să fie ucis de gloanțele unor ruși trădători, 
căpitanul a preferat să piară în valuri şi s'a aruncat în mare, 
A fost însă pescuit de brutele de marinari şi, ca şi Vesiolkin, 
mai mult mort decât viu, a fost împușcat, In ziarul „Ultimele 
Știri“, în articolul „Tragedia dela Novorosiisk“, căpitanul Lukin 
a scris că Klimov, impreună cu alți ofițeri de marină, a fost 
impuşcat la Sevastopol, in noaptea ce a urmat primei execuţii, 
care a fost la 15 decembre 1917, la Măgura Malahov, 

O moarte eroică şi-a găsit încă un membru al Expediţiei, 
Lemiș-Lemişinski. Trimis în judecată de un „camarad“, suboli- 
țerul de rezervă Sivei, - morfinoman și beţiv, Lemiș-Lemişinski a 
fost condamnat la moarte prin împușcare. Stând inaintea pluto- 

nului de execuție, el a făcut un pas înainte, și-a murdărit 
cămașa ruptă su sângele unui ofițer impuşeat inaintea lui şi, 
arătând la inimă, a spus soldaţilor: 

— „Prieteni, vă rog să ochii bine ca să nu mi pricinuiţi 
chinuri zadarnice. N'am nici o vină şi sunt soldat ca şi voi”. 
— Din 12 gloanțe, 11 i-au nimerit in inimă, spre marea nemul- 
țumire a lui Sivei, care, comandând plutonul, a asistat, zâmbitor, 
la această scenă. 

Acelaş sfârşit tragic l-au avut mulţi eroi ai Expediţiei. 
Alţii au fost relativ mai norocoşi, dar işi duc cu greu existența 
pe meleaguri străine sau in Basarabia, pentru al cărei bine au 
muncit mult. Peste gropile comune ale eroilor, înmormântați fără 
onoruri, a crescut iarba, ca și peste inceputurile grandioase 
făcute de amiralul Vesiolkin, în Basarabia de Sud, amorţită după 
viaţa furtunoasă din timpul războiului.,, 


Revoluţia și ecourile ei în Basarabia 





„In revoluţii înving totdeauna nemernicii“. — Danton. 





Dela frontul principal de Vest au început să vină in Ba- 
sarabia, în armata a Vl-a și a IX-a, veşti rele despre moralul 
elementelor militare Soldaţii, sub influenţa agitatorilor, cari pro- 
povăduiau incheierea imediată a păcii cu germanii, „sloboda 
tuturor slobodelor* şi demobilizarea în vederea împărţirii pă- 
mântului -care ar fi fost luat dela moșieri şi dăruit țăranilor, au 
început să nu se mai supună superiorilor şi să manifeste tendința 
de a o 'şterge cât mai repede acasă. Pe frontul român, la Dunăre 
şi Prut, înfierbântaţi de agitatori, rebelii locali au prins să for- 
muleze și ei pretenţiuni. Astfel, fierberea revoluționară a început 
şi pe teritoriul Basarabiei, 

Valul revoluţionar s'a revărsat pe o înlindere importantă, 
în regiunea Prutului. La inceput, el s'a manifestat Ja Leova, 
printr'o mișcare revistă a muncitorilor şi soldaților rezervişti, 
cari încărcau cereale pentru armata dela Dunăre. Acolo lucrau 
vreo 100 muncitori și 200 soldaţi rezervişti nedisciplinaţi, cu 
căruțe, sub comanda unui tip foarte suspect, „subofițer de 
rezervă”, care purta tunică militară şi epoleţi probabil numai 
de formă şi care, in realitate, făcea mereu propagandă. Deodată, 
banda muncitorilor beţivi din port a incetat lucrul, cerând spo- 

rirea salariilor. Imitându-i, au încetat lucrul și rezerviştii, îndemnați 
de comandantul lor, S'au început bătăi şi incăerări prin piețe, 
mai ales între greviști și patrule române, 

Ştirea grevelor locale a ajuns la statele-majore ale armatelor 
a Vba şi a IX-a. Odată, şi-a făcut apariţia în port un „Packard“ 
cu șase militari veniţi pentru cercetarea celor întâmplate. Ime- 
diat, la Leova luase ființă un „Sfat al deputaţilor muncitori şi 
soldaţi“, care se intrunea în sala primăriei. Din acest sfat făceau 
parte muncitorii, câțiva rezerviști și soldaţi grăniceri, conduși de 
farmacistul, medicul, contabilul şi copistul cooperativei evreești. 
Sfatul a început să țină şedinţe şi să discute, dar nu s'a găsit 
nimeni care să ştie să pornească treaba începută. 

Pe urmă, şi-au adus aminte de mine. — Să vină Bezviconi, 
sluga Țarului și ajutorul amiralului Vesiolkin |—1 Dece nu plăteşte 
salariile sporite cerute de muncitori? 2, Dece-şi clădeşte un 
palat? 3, Dece trăsura lui e trasă de patru cai? 4. Dece chel- 
tuește banii poporului ?... Au cerut să mă prezintla „judecată“, 
la care asistau şi soldaţii veniţi depe front. Preşedintele adunării, 
singurul membru al „tribunalului“ care ştia carte, un evreu 
deştept, mi a suflat: „Donaţi adunării 300 — 500 ruble pentru 
„Imprumutul slobodei* și procesul se va sfârşi cu un chef“, Așa 
am și făcut. Mulțimea a ieşit din sala „tribunalului“, în frunte cu 
soldaţii dela statul major, şi a ținut o întrunire. A fost ridicată 
o estradă dela care soldaţii au rostit cuvântări de felul acesta: 

— „Tovarăși, pe front e linişte. In curând va fi pace pentru 
toată: lumea. Nu ne trebue război, nu ne trebue anexiuni și 
contribuțiuni, nu ne trebue Constantinopol. Jos războiul! Trăiască 
libertatea, tovarăşi! Ne trebue pământ şi libertate, Tovarăși, 
cumpăraţi Imprumutul slobodei. Acun ne trebue bani pentru pace”, 

Propaganda a avut un succes colosal, In aceeaș zi, spre 
seară, subseripţia pentru „Imprumutul slobodei“ printre negustorii 
locali a dat aproape 109.000 ruble. S'au adus diferite obiecte 
donate şi s'a improvizat o „loterie, Doctorul lampolski a pus la 
licitaţie un portret al lui Kerenski: „O rublă, cine dă mai mult?" 
Portretul a fost dat cu 900 ruble. Suma realizată a fost între- 
buinţată pentru „Imprumutul slobodei“. Preotul Lukianov şi alţi 
intelectuali au fost trași cu forța la tribună și obligaţi să vorbească. 
Succesul propagandei a întrecut toate aşteptările. Banii veneau 
mereu, ceeace le trebuia afitatorilor. Seara, militarii dela statul- 
major au venit să mănânce la mine, Au indopat o munte de 

călțunași, fără furculițe, cu mâna, luându-le din străchini mari, 
au mâncat şi au băut, A doua zi, in zori, conduşi de tovarășii 
locali, în urale, s'au intors pe front, cu „Packard“-ul furat. 

+ După puţin timp, am fost silit să plec şi eu. Cu mare 
greutate am scăpat de bandele de soldaţi şi de agresiunea unui 
lucrător beat, care sărise la mine cu un cuţit. 

A doua zi, cursul evenimentelor s'a schimbat şi ni s'a 
înfățișat un nou spectacol. După ce a chibzuit situaţia. cine.a 
putut să plece a plecat. Lucrătorii beţi, „instruiți“ de tovarășii 
sosiți de aiurea, au inceput ei înşişi să facă propagandă, băgând 
groază în toţi negustorii. Prăvăliile s'au închis.. Pe urmă, tova- 
rășii au atacat şi dezarmat o patrulă română. Comandantul 
patrulei, un sergent, nu s'a lăsat 'dezarmat şi-a vrut să treacă 
Prutul inot. Lăsându-și arma pe mal, s'a aruncat în apă, urmărit 
de mulțimea beată. Unul din tâlhari, punând mâna pe arma lăsată, 
a tras în sergent, omorându-l, 

A treia zi a revoluţiei, tabloul s'a schimbat, ca intr'un ca- 
leidoscop. Detaşamente puternice ale trupelor române au trecut 
pontonul construit pe Prut şi au intrat in Leova. Ordinea a fost 
restabilită, iar lucrătorii imprăştiaţi. Agitatorii principali, în număr 
de nouă, au fost arestați și judecaţi, Au fost duși pe malul 
Prutului, unde li s'a ordonat să sape un şanţ. Intr'o jumătate de 
ceas, a fost săpată o groapă comună Soldaţii-hamali, văzând 
cele ce se petrec şi dându-și seama că nu-i de glumă, s'au im- 
părțit în două detașamente. Unul a pornit pe malul Prutului spre 
Nord, adică spre gara Ungheni, celalt spre Sud, spre Dunăre. 
Soldaţii devastav tat ce întâlneau în cale, mai ales pivnițele cu 
vinuri, eonacurile și depozitele de alimente. Vreo doi-trei agita- 
tori au provocat răzvrătirea unor sate întregi, Primul conac in- 
tâlnit în drum, Soltăneştii, aparţinând moșierului Mihail Mih. 
Razu, un membru cult al zemstvei, a fost șters depe suprafața 
pământului, iar proprietarul sfâşiat de răzvrătiţii beţi (15 decem- 
bre 1917). După aceea, a suferit conacul familiei Leonard, Mereșenii. 

A urmat moşia Bumbăta, a lui Hristofor Gherasim Anuş. 
Proprietarul, energic, a ripostat cu disperare, Cu o carabină de 
vânătoare, a răpus câţiva bandiți. In cele din urmă, văzând că 
scăparea este cu neputinţă, în văzul mulțimii infuriate, a scos 
din cassa de fier teancuri de bancnote și le-a ars. Tovarășii au 
pus stuf în jurul casei și iau dat foc. Inăbu;indu se de fum, 

Anuş a ieșit pe galerie, unde a fost sfâşiat de mulțime, Bucăţi 
din trupul lui au fost aruncate la câini. 

Aşa au pierit doi dintre cei mai buni oameni ai Basarabiei 
vechi, amândoi purtători de cultură, moșieri de frunte. In timpul 
foametei care a bânduit regiunea Volgii, H. G. Anuş amenajase 
pe socoteala proprie un tren de ajutoare. — Așa au fost distruse 
cele mai bune moşii, pepiniere de agricultură în Basarabia, 

După aceea, detașamentele de rezervişti au pornit în grabă 
dealungul liniilor de cale ferată şi au dispărut în direcţia Tighinei. 

Detașamentul de Sud al rezerviştilor s'a retras pe malul 
Prutului spre Dunăre. Toate conacurile, pe care le-au întâlnit in 


„drum, aw fost devastate. Conacurile lui Cara-Vasile, Cavalioti, 


Zahariade au fost prefăcute în ruini. A fost cruțat numat conacul 
lui L. C Atanasiu, din Vadu-lui-Isac. Proprietarul a avut o idee 
ericită. A făcut tovarășilor o primire demnă, înștiințând in prea- 
labil pe taţi locuitorii satului, Au scos din pivnițe câteva butoaie 
de vin, au tăiat câţiva berci şi boi. făcând un adevărat ospăț, 
atât pentru „musafiri“, cât şi pentru țăranii locali. Proprietarul 
a luat și el parte la chef Tovarăşii au mâncat, au băut, au pe- 
trecut, dar nu s'au atins de conac. După aceea, o parte din bandă 
a pornit spre Tighina, iar alta s'a îndreptat spre Reni. 

In răstimp, la Reni, vasele Expediţiei cu insărcinări spe- 
ciale erau bombardate depe frontul bulgar, Fiind în mare pri- 
mejdie, ele “s'au refugiat cu mare greutate la Chilia. De fapt, 
Expediția nici nu mai exista. Era doar o flotilă de transporturi 
pe Dunăre, Pe vasul principal „Rusi”, a luat ființă un „Sfat ai 
deputaţilor soldaţi“, care a „judecat“ şi el pe comandanți, Cău- 
tau pe amiralul Vesiolkin,,. Marea revoluţie rusă se întinsese în 
tot Sudul ţării. Urmările ei se cunosc, A 

Cele mai bune vase maritime ale Expediţiei, încărcând ar- 
hivele şi inventarul, au luat drumul Constantinopolului, după ce 
primiseră la bord câţiva slujbași și alte persoane care iși expri- 
maseră dorința de a-și părăsi ţara „liberă şi fericită“, Aceste 
vase, printre care erau „Rusi“ şi „Marele Duce Alexandru Mi- 
hailovici”, fost crucișător chilian, care izbutiseră să scape bolșe- 
vieilor, au fost vândute ulterior, pentru datorii, de către furnizori. 

Ca să fiu complet în descrierea Basarabiei din timpul revo- 
luţiei, trebue să arăt şi situaţia judeţului Hotin, care, în opoziție 
cu restul provinciei, a trecut prin toate greutăţile războiului. - 
Din iulie 1914 şi până la retragerea definitivă a trupelor ruse, 

judeţul Hotin a fost centrul ostilităților impotriva Austro-Ungariei, 
Cernăuţii, situați la frontieră, au trecut de câteva ori din mână 
în mână. Trupele, în retragere, au săvârşit şi acolo câteva acte 
de banditism Un răsunet deosebit a avut atacul săvârșit asupra 
moșiei Caracușeni, a lui Mih, Const. Stamati (1862—1930), care, 
cu o vitejie fără seamăn, și-a salvat, în noaptea pe 19 august 
1917, familia şi conacul, Mai târziu, acest judeţ a fost ocupat 
de trupele austriace, după a căror retragere, populaţia pașnică 
a rugat pe români să ocupe ţinutul lor lăsat in voia soartei. 

In linii generale, in Basarabia n'a fost revoluţie, ci numai bande 
de soldaţi dezertori, agitatori și provocatori, cari au stârnit în câte- 
va comune, puţine la număr, turburări țărănești. Valul principal, 
care a nimicit cea mai mare parte a moșiilor Basarabiei centrale. 
a fost mânat de ocârmuitorii din Chişinău, al căror reprezentant 
a fost faimosul Rudiev, deputat în „Sfatul joci , care ulterior a 
fost împuşcat. 


Ecourile revoluției la Chişinău 


In oraş era o zăpăceală generală. Feţele oamenilor trădau ' 
spaimă şi tristețe. Seara, locuitorii nu ieșeau din casă. Pe stră- 
zile slab iluminate, nu circulau decât grupuri de „tovarăşi“. Ziua 
aceiaşi tovarăşi, bine dispuşi, colindau oraşul, intrau prin curţile 
oamenilor. Unii, în halate, abia ieşiţi din spitale, tolăniţi pe bănci, 
„se odihneau“ prin grădini. Alţii, cu servitoare şi bucătărese, se 
plimbau, mâncând seminţe, Semințele sunt simbolul revoluţiei, la 
Chișinău. Oraşul era plin de ele. 

Suboliţerii şi furierii, în automobile rechiziţionate, claxonând 
şi chiotind, colindau orașul, strigând : „slobodal“ Peste tot locul 
se vedeau funde roşii și portrete de-ale lui Kerenski... Cortegiul 
revoluționar se întindea pe sute de metri, purtând uriașe stea- 
guri roşii cu inscripţii. In oraș, jafurile s'au întețit; se trăgea cu 
armele, fără nici un rost, O viață omenească nu valora mai mult 
de un ban. Tovarășii, patrulând, opreau trecătorii şi-i perchiziţio- 
nau. „Burjuii“,! pe cari tovarășii îi recunoşteau după sulere scrobite 
şi şube, erau împuşcaţi. Intr'o seară, a fostimpușcat A, N. Șima- 
novski subdirectorul băncii orașului, numai din cauză că, auzind 
sgomot, a deschis usa: «„Burjuiule, dece iți scoţi nasul afară?“. 

Cam în acelaș mod a fost săvârșit şi dublul omor dela 
vila inginerului Andrei Hodorogea de lângă Chișinău, La 20 au- 


1. Dela franc. „bourgeois“ ; porecla, „boierilor“. 

gust 1917, pela ora 3 d. a., nişte soldaţi, cari furau struguri, au 
ucis pe proprietarul vilei şi pe publicistul moldovean S. Murafa... 

In localul liceului „Principesa Dadiani", se întruneau „Front- 
otdel“-ul și „Statul deputaţilor soldaţi şi muncitori“. A fost 
întocmită lista burjuilor (se spunea că in fruntea ei era P. V. 
Sinadino), cu hotărirea de a fi organizată o noapte a sf. Eremeu— 
(Bartolomeu!), In răstimp, servitoarele, îmbrăcate în rochiile furate 
dela stăpânele lor, ajutate de tovarăşi, își închideau stăpânii și 
prădau casele, Toată lumea se gândea cu groază la a doua zi, 

Populaţia a fost cuprinsă de panică. Aştepta o scăpare: 
intrarea trupelor române La 6 ianuar 1918, disdedimineaţă, a 
sosit un detașament de români ardeleni în drum dela Kiev spre 
lași. Tovarăşii, mai numeroşi, au înconjurat trenul, au dezarmat 
detaşumentul sosit, i-au luat steagul și, urcându-l solemn intr'un 
automobil, s'au dus la statul-major, Detaşamentul dezarmat a 
fost dus la cazarmă, 

Dar situaţia s'a schimbat şi aici repede. Tovarășii au ince- 
put să se frământe şi au şters-o spre Tighina, cu trenul și pe 
şosea. Tot materialul rulant și chiar automobilele dărăpânate au 
fost rechiziționate. Trăgând fără nici un rost cu arma dealungul 
străzilor şi asupra caselor, tovarășii dispăreau La 13 ianuar (stil 
vechi), orașul a fost ocupat definitiv de trupele române, Bucuria 
populaţiei a fost foarte mare Ostilitățile au trecut la Nistru, 
unde tovarăşii erau conduși, după cum se spunea, de tâlharul 
Katovski, evadat dela ocnă, apoi devenit general în armata roşie. 
Românii, ajungând la Nistru, au aruncat în aer podul dela Ti- 
ghina și cel dela Atachi, ocupând toate punctele de frontieră și 
izolând Basarabia de Rusia revoluționară Totuși, luptele au mai 
durat vreme îndelungată. După un an, mai găsim o victimă in 
persoana generalului român Poetaș, care a pierit în jud. Soroca. 

In Basarabia n'a fost revoluție, dar agitatorii revoluționari 
au rămas. Multi din ei şi-au schimbat culoarea politică. Pe cei 
mai mulţi dintre aceşti revoluționari, voinţa de fier a generalului 
Broșteanu (1932) i-a îndepărtat repede dela orizontul nostru, 
Dacă generalul Broșteanu ar fi fost menţinut la postul său de 
comandă, ar fi curăţit definitiv Basarabia de molima cu care 
proaspeţii patrioți speriau guvernul, deși ei înşişi provocau multe 
manifestaţiuni politice. Dar nu toți.. au avut inteligența, dreptatea, 
tactul și noblețea generalului Broșteanu.. Istoria va stabili cu 
timpul scăpările. . 

— Cu durere adâncă anunţăm dispariţia din viaţă a unei 
prietene a ediţiei noastre, Baroana Elena Hübsch. von 
Grossthal, născută Ralli, femee de elită de altă dată, a 
cărei frumuseţe și distincţie sufletească corespundeau unei bunătăţi 
și spiritualități fine. Umorul Baroanei n'a părăsit-o nici în zilele 
de jalnică decădere de după razboi. Dumnezeu s'o odihnească | 

— La 12 mai, la Paris, în vârstă de 78 ani, a încetat din 
viață Alexandru N. Ktupenski, Maestru al Curţii 
Imperiale şi cel din urmă Mareșal al nobilimii basarabene. A 
fost înmormântat la cimitirul S-te Geneviève des Bois. 

— La Roma, în vârstă de 65 ani, a decedat Teodor 
Dim, Krupenski, fostul Mareşalal nobilimii din jud. Tighina. 

— La 13 mai Sau implinit trei ani dela moartea Prof 
Alexandru N. Donici, unul din Ctitorii ediţiei noastre. 
Moartea regretatului nostru prieten a fost semnalată de Dr N. 
Moroşan („Viața Basarabiei“ şi Rev. științifică „V. Adamachi“). 
Prof. |. Andrieșescu (Rev. de preistorie și antichităţi naţionale) 
şi Prof. E, Pittard — in periodicele occidentale, 

— La 10 mai, D. Prof. N. lorga a evocat figura măreață 
a Regelui Carol L Reţinem din strălucitul discurs următoarele 
cuvinte profetice :; 

„Boieri cum erau aceia din 1866 şi aproape până la 1890, 
dacă um putea să-i facem din noul Dacă-am putea face din 
ceiace a rămas dela vechile seminjii eroice, inteligente și mândre, 
şi am putea să-i facem din pou! Dacă i-am impodobi cu o astfel 
de aristocrație România! Fiindcă orice ţară are 
nevoe de o aristocrație, aristocrație de naș- 
tere, adecă de rasă, aristocrație de merite, 
de inteligenţă, aristocrație de moralitate“. 

— La cimitirul Central din Chişinău, o piatră părăsită 
aminte;te mormântul sulgerului Iordache Gafencu, mort 
in 1824, străbunul E. S. D Ministru Gr. Gafencu. Ar fi de 
datoria noastră să ingrijim acest vechi mormânt românesc, 

— ln ciclul romanelor din viața Moldovei de odinioară, 
D-i D-r Theodor Râşcanu intenționează să publice 
volumul „Râşeanovea“, dedicat strămoşilor săi basarabeni. 

— D. Andrei S, Illiaşenco, urmaş al familiei Ralli din 
Basarabia, compozitor cu renume și membru al Soc. Compozito- 

rilor Români, a obţinut un succes deosebit la Opera Regală din 
Bruxelles, unde baletul său: „En Bessarabie“ a ținut 22 
reprezentații, Muzica românească și introducerea cântecului în 
balet, au atras eloşiile unanime. In trecut, amintim montarea 
unor balete excelente ale D-sale: „La forêt vierge“ şi „Danses 
Antiques“ — un festival ul Teatrului Regal „des Galleries“. 

—'D. Aurel Sava a conferenţiat la Orhei despre trecutul 
acestui oraș, D sa ya publica un volum de documente despre 
Orhei, dându i aceeași formă 'ca și monografiei Lăpuşnei. 

— Problema denumirii străzilor nu se va tranșa defi- 
nitiv, la Chișinău, decât în urma unei, examinări serioase a ei 
de către toți cunoscătorii trecutului oraşului, cari se vor. călăuzi 
de principiile: înapoierea la vechile denumiri istorice, inlătu- 
rarea complectă a denumirilor politice și înlesnirea posibilă a 
situaţiei actuale, 

— Cimitirele locale sunt printre puţinele monumente isto- 
rice şi naţionale. Indiferent de limba inscripțiilor, ele păstrează 
nume vechi româneşti. O Epitropie specială ar trebui să 
regulamenteze menţinerea acestor cimitire şi repararea monu- 
mentelor istorice, indiferent de originea lor. 

— Expoziţia Cercului depictori și amatori de belle-arte 
aduce și anul acesta o contribuţie prețioasă în propăşirea artelor 
plastice. Participă : N. Gumalie, l. Bulat, T. Chiriacov, C. Miciu- 
Nicolaevici, Xenia Sinadino, M Berezovski, G. Remmer, P. Țur- 
canu, V Adiaseviei. V. Blinov, I. Moiseev, D. Papaiani ș. a. Se 
observă munca constantă și o ridicare de nivel a operelor expuse. 

— Scriitorul Dumitrescu-Dorul, care intenţiona să 
publice o monografie romanțată a Chişinăului (fragmente proaste am 
şi citit undeva), e preocupat de viaţa boierului basaravean Varfo- 
lomeu, Cu tot talentul său de scriitor, D D habar nare de 
viaţa Moldovei de altă dată, incât ar face bine să renunțe și la 
această incercare. 

— „Preocupări Literara“ (Nr, 4— 1939) publică un articol 
foarte documentat al D-nei E. Dvoicenco: „Completări la 
„Vieaţa şi opera lui C. Stamati“. D-na Dvoicenco 
publică date noui asupra tatălui scriitorului, dar mai cu seamă 
acoentuiază legăturile lui C Stamati cu scriitorii Svinin şi Puşkin, 
care le-a semnalat autoarea, ca şi noi, mai demult. Nota de 
polemică cu D-l T. lonescu-Nişcov este cu totul de prisos, 
deoarece acest autor n'are nici o autoritate în problema tratată, 


www.dacoromanica.ro 


E po 


Ar fi interesant de-a lămuri enigma scrisorii paharnicului (Toma ?) 
Stamati, care cere pașaport pentru copilul Costache, ca să treacă 
Prutul pentru „a pune la cale lucrurile nemișcătoare după moartea 
maicii sale“. Publicând această scrisoare, D-1 L, Boga (Documente 
basarabene, Chișinău, 1928, p. 26) numește pe pabarnic „lon“, 
iar anul „curgător“ al morţii mamei copilului Costache e 1813, 
deși scrisoarea datează dela 1814, 

Reviste: Viaţa Basarabiei, Bugeacul, Revista Critică, Făt-Fru- 
mos, Straja Neamului, Neamul Românesc pentru popor, Gânduri 
dela Mare, Ararat, Gazeta Cărţilor, Itinerar. 

— Mulţumim pentru ajutoarele trimise de D.D.: Gabriela 
Țiţeica, M. Missir, Al. C. Manole, VI. G. Cristi, N, M. Krupen- 
ski, Cesar Stoika, L G Țanco Chileic, E. Păunel, G. Vârnav, T, 
Pruncu, P, V. Sinadino, C C. Malaneţki, H. N. Marchetti, 


OAMENI ŞI FAPTE 


Afirmarea vitalităţii româneşti. Venerabilul aşezământ 
de suflet şi tradiţie românească dela Vălenii-de-Munte îşi va 
desfășura preţioasa i activitate din vara anului acesta în cadrul 
unui ciclu sugestiv pentru clipele prezentului, DI. Profesor Iorga 
ştie să se alăture totdeauna cu elan în slujba marilor idealuri, 
astfel că alegerea ritmului de .Afirmare a vitalității româneşti“ 
formează o pașnică pregătire de apărarea drepturilor consfinţite 
de însăşi acea „vitalitate“. Universitatea populară „N, Iorga” dela 
Vălenii de Munte se regăsește in plin rol istoric, după ce ani 
de zile ascultătorii acelui amvon au fost pregătiţi acolo pentru 
cea mai de seamă înfăptuire a istoriei noastre, 

O cronică a neutralității noastre. DI. prof. D. Munteanu- 
Râmnic anunță preţioasa lucrare documentară intitulată: „O cro- 
nică a neutralității ncastre, 1914—1916“, cuprinzând material 
din publicațiunea sa de afirmare și cultură naţională „România 
Viitoare“ (1914—1916) Importante documente contimporane celor 
doi ani de sbuciumată neutralitate vor fi redate circulaţiei în 
cadrul volumului anunțat. Cunoaștem laborioasa existenţă cărtu- 
rărească a D-lui D. M. Râmnic, profesor de elită şi frumos nume 
al scrisului zilelor noastre; câteva pagini reproduse în „Gazeta 
Cărţilor* arată deosebitele calități de memorialist ale autorului, 
persoană cu juste şi dramatice viziuni şi tot atât de clare prevederi. 

Voci din presa italiană. „Corriere Diplomatico“, 

săptămânalul roman, și „Popolo di Brescia“ publică o 
reușită prezentare a poetului Coşbuc datorită profesorului Clau- 
dio Isopescu. Doamna prof. E. Padrini semnează în „Cor- 
riere Adriatico“ (Ancona) și „Gazzetta del Mez- 
zogiorno (Bari) călduroase coloane închinate activității pro- 
fesorului lsopescu, omul cu drept cuvânt considerat de prof, Ra- 
miro Ortiz drept un „adevărat apostol al culturii româae in Italia“. 
Autoarea termină judicioasele sale constatări recunoscând profe- 
sorului român dela Roma de a fi „contribuit in largă măsură la 
înţelegerea spirituală a celor două popoare, care cu toată depăr- 
tarea unul de altul, au păstrat multă şi indestruetibilă afinitate“, 
Doamna Padrini, care a mai scris — printre altele — un articol 
despre P, Cerna, il așează pe profesorul, Isopescu printre acei 
„grandi latini” de astăzi, titlu suficient să ne onoreze. 

Din „Cuget Clar“. Nr. 37 al „Noului Sămănător“ conține 
două evocative conierinţi ale D-lui N Iorga: Poesia popu- 
lară italiană, şi Despre teatrul lui Goldoni, 
Desemnele D-nei El. Brătescu completează acest număr excep- 
tional. In cadrul primei conferinţe, DI. Iorga expune câteva reu- 
șite traduceri de ale D-sale din poesia populară italiană, remarcabil 
de asemănătoare cu concepţia inspiraţiei populare românești. 
Apoi, cât de judicios observă ilustrul conferenţiar că „poesia 
populară nu trebuie să fie tratată nici retoric, niei ştiinţific, 
adecă in aşa fel încât se distruge cu desăvârșire, atunci când 
ajunge să fie in serviciul filologilor“. In prelegerea despre Goldoni, 
D-l Iorga, pe lângă relielata prezintare a marelui autor dramatic, 
risipeşte opinia acreditată cu privire la o așa zisă decadenţă a 
societăţii venețiene contimporane; 

Sensul Geografiei moderne. Buletinul Societăţii 
Regale Române de Geografie, 1938, publică lecţia 
cu care prof. G. Vâlsan — prematur răpit catedrei sale — şi-a 
inceput cursul de Geografie fizică la Universitatea din Bucureşti, 
in 1930, Pe lângă pioasă amintire, această frumoasă lecţie inaugu- 
rală stabilește o adevărată profesiune de credință, precizând 
rolul, rosturile și limitele Geografiei ca știință. Citez câteva juste 
puneri la punct: „ar fi preferabil ca geografia să nu fie numită 
știință, ci disciplină ştiinţifică... Geografia merge alături cu ştiinţele 
naturii, pe un drum nou, pe care şi-l croieşte singură. Este o 
ştiinţă sintetică, nu analitică, fiindcă atunci chiar când face 
analiză, o face intotdeauna spre a lâmuri sinteza... Geografia 

nu diformează natura. Pentru ea, realitatea, aşa cum se infăți- 
şează pe fața pământului e sfântă... Pentru geograf, pământul e 
caʻo scenă pe care se desfășoară imensa dramă a naturii. O 
dramă care se reprezintă veşnic, dar veşnic variat, pe o mulţime 
de teatre mici și mari, imprăştiate pe toată fața globului“... 

Regretatul profesor afirmă că se va sili „iatrucât va fi cu 
putință. ca studentul să vadă problemele geografice răsfrânte în 
aspectul pământului românes şi să capete deprinderea de 
a căuta singur să descopere şi să rezolve enismele care stau 
mecercetate intr'o măsură atât de covârșitoare pe întinsul țării | 
noastre“. În treacăt, imi permit să afirm că Geografia, prin 
poezia şi multiplele sale accesorii, se oferă cu generozitate ama- 
torismului, și de atâtea ori amatorii sau curioșii faţă de lumea 
exterioară pot colabora eficace cu specialiştii. 

Un îndepărtat și erndit prieten al României, In Argen- 
lina, la Tucuman, orașul care se mândreşte cu laborioasa Uni- 
versitate ale cărei lucrări sunt apreciate în toată lumea, activează 
profesorul Andrés Campanella, cunoscut etnolog şi asiduu verce- 
tător în domeniile atât de variate ale specialităţi sale, O fru- 
moasă scrisoare. ale cărei amicale accente parcă -sunt dublate de 
farmecul seniorial al limbii spaniole, vine să-mi aducă ştiri neaş- 
teptate. Profesorul Andrés Campanella cunoaște bine România, 
o cunoaşte din auzite şi încă din cel mai bun izvor: tatăl pro- 
fesorului, italian de origine, a călătorit mult în tinerețele sale, iar 
drumurile l-au adus până la noi, unde poposi mai bine de un 
an, Călătorul avu prilejul să ne cunoască la noi acasă, păstrând 
cele mai luminoase amintiri din mijlocul unui popor dăruit cu 
excepţionale însuşiri. Din povestirile tatălui, fiul a învățat să ne 
preţuiască și intâmplătoarea legătură cu modestul intocmitor al 
acestor rânduri s'a indeplinit pe baza duioaselor amintiri despre 
frumosul pământului și sufletului românesc Dela ameţitoarea de- 
părtare a Tucumanului, din mijlocul unei existenţe consacrată in- 
tenselor cercetări, profesorul Campanella n'a rămas străin față 
de omenia şi sbuciumul neamului românesc, şi aceasta doar din 
povestirile părintelui său, om care a văzut multe, deci a putut 
face deosebiri şi comparații | Redau aici cuvintele de însullețită 
simpatie față de România, așa cum au fost scrise de învățatul ar- 
entinian, care îmbină atât de armonios valoarea unui desăvârşit 
specialist cu delicateța de simţire: 

„Tengo las mejores impresiones sobre Rumania, por cuanto 

mi padre, como. „pionner“ italiano, ha viajado muchisimo en su 
juventud, e hizo „escala“ durante mas de un anoen su hermosa 
patria i asi que, a través de las narraciones de mi padre; el 
pueblo runrano — sus inquietudes y sus gentilezas — no mes to- 
talmente desconocido“. ` 

Faptul că aceste rânduri n'au nevoie de o traducere alătu- 
rată, vine să aducă el însuşi un omagiu posibilităţilor de priete- 
nie între niște Latini atât de depărtaţi. Poate că vreo viitoare 
scrisoare a profesorului Andrés Campanella ne va aduce câteva 
mănunchiuri de amintiri evocative — dintr'ale sa tal — despre 
România, 

Université catholique de Louvain. Bibliographie Aca- 
démique, VI. 1914—1934. Louvain, Bibliothéque de l'Univer- 
sité 1937, (Textul în limbile franceză şi flamandă). 452 pag. Ma- 
sivul volum, cuprinzând bilanțul activităţii Universităţii catolice 
din Louvain între anii 1914—1934, este dedicat Monseniorului 
P. Ladeuze, rectorul magnific al secularei instituțiuni. Cuprinde 
lista lucrărilor şi articolelor apărute sub auspiciile Universității 
sau tipărite de profesorii respectivi ; bibliografia se prezintă strict 
academică, limitându-se la inşirarea lucrărilor publicate sub aus- 
piciile Universităţii de către membrii corpului profesoral, admi- 
nistrativ şi direct de autorităţile academice. Universitatea din 
Louvain şi-a publicat in 1880 prima bibliografie, cuprinzând lu- 
crările dintre 1834—1879, operă complectată şi reeditată in parte 
la 1900 și 1908 mulţumită profesorului Brants, ajutat de arhivis- 
tul J Wils. Intre 1901 şi 1913 apărură suplimente ținute regulat 
la zi, iar războiul şi moartea profesorului Brants puseră capăt 
importantei publicaţiuni. Lucrarea a fost reluată in urma propu- 
nerii Monseniorului Ladeuze. Profesorul canonic Cochez se ocupă 
de bibliografia Fac. de litere și filozofie; cavalerul de Schaelzen, 
al doilea secretar al Universității, culese bibliografiile dela Drept, 
Medicină și Știinţi, având colaborarea prof J. Coppens; ultimii 
doi sunt semnatarii scurtei introduceri a volumului Bogata biblia- 
grafie vorbește dela sine în favoarea nobilului așezământ de cul- 
tură creştină dela Louvain. 

„Viaţa Basarabiei“, publicaţie lunară de literatură, artă şi 
cultură generală. Chișinău. Director, Pan. Halippa; Prim-Redactor, 
N. F. Costenco. Revista continuă a se afirma printr'o aleasă 
ținută şi atitudine. la Basarabia tiparul românesc înaintează sub 
semnul eroismului, iar cei opt ani de viaţă ai preţioasei tribune 

dela Chișinău formează un foarte justificat orgoliu pentru cărtu- 
rarii adunaţi în jurul animatorilor respectivi. Basarabia se silește 
să-şi cristalizeze personalitatea-i spirituală — plină de vigoare și 
specific dintre cele mai importante de cultivat, — care rămâne 
desigur, o impunătoare rezervă creatoare în arta naţională. D-l 
George Meniuc, strecoară câteva linii juste şi sculpturale, ară- 
tând vastele posibilităţi ale rezervei de artă basarabeană : 

„Climatul geografic și structura internă dă putință Basarabea- 
nului să fie mai chinuit de realitatea vieţii. Psihologia acestei 
provincii cuprinde comori neprevăzute, Să le arătăm lumii”... 

„Viaţa Basarabiei“ contribue in mare parte să prezinte acele 
„comori neprevăzute“, fiind în acelaş timp cu totul integrată 
năzuințelor comune intreg pământului românesc. Materialul celor 
cinci numere ale anului VIII oferă pe lângă o aleasă literatură, 
preţioase pagini documentare, astfel că interesul revistei trece 
dincolo de atmosfera provinciei natale. „Viaţa Basarabiei“ este o 
însullețită solie de inimă şi lumină românească, îndeplinindu-și 
cu prisosință menirea. 

Aurel George Stino 


Eufrosina Dvoicenco. Fiecare an aduce o nouă contribu- 
ție la tezaurul cunoaşterii literaţilor moldoveni. Este un merit 
special al D-nei Dr. Eutrosina Dvoicenco. 

Din părinţi aristocrați ai Donului, crescută pentru o altă 
viaţă decât aceea a unei emigrante, Eufrosina Dvoicenco nu s'a 
lăsat bătută nici în trista epopee a bejenăriei. In scurt timp a 
ştiut să ajungă Doctor în litere şi cea mai autoritară cunoscătoare 
a relaţiilor literare româno-ruse, a scriitorilor C. Stamati, Hasdeu, 
Al, Donici, C. Negruzzi, contemporanilor basarabeni ai poetului 
Pușkin etc, Ajungea la toate cu o uşurinţă uimitoare pentru toți, 
căci nimeni nu s'a interesat de munca formidabilă învestită de 
această femee — mamă a unei familii pentru care și-a sacrificat 
o viață personală. Ca să-şi agonisească o posibilitate de existen- 
tă, iar copiilor un pic de cultură, s'a inhămat la o activitate prea 
mare pentru o sănătate așa de slabă ca a ei. lar cărturarii noştri 
lipsiţi de catedre profesorale, nu sunt dintr'acei cari să fie fa- 
vorizaţi în chip special, ținându-se seamă de meritele şi posibi- 
lităţile lor, iar nu de cerinţele „oficiale“. 

Astăzi, cu adâncă tristeţe, aflăm din București că D-na Dr. 
Dvoicenco a căzut victima unei boli grele de plămâni — darul 

instituției, în arhiva căreia distinsa cercetătoare trebuia să 
lucreze ca o simplă funcționară. Macar în prezent, când încă nu 
este prea târziu, ar Îi bine ca intelectualitatea noastră să-și dea 
seamă de tragedia unei savante ca Eufrosina Dvoicenco, care 
din primii săi pași a ştiut să contribue enorm pentru știință, 
Sunt oameni cu merite reale, dar despre care se vor aduce 
aminte abia după „. moartea lor! 
Al. Lucaciu 

Reviste Dobrogene. In metropolă Dobrogii — Constanţa — 
apar două reviste cu caracter regional: „Pontice“ şi „Gânduri dela 
Mare, Revista „Pontice“ apare lunar sub patronajul D-lui Rezident 
Regal N, Ottescu — scriitor de elită, ca o expresie a oamenilor de li- 
tere şi știință din Ținutul Mării. Prezentată în optime condițiuni tipo- 
grafice, revista împlineşte o operă utilă de cercetare și definire 
a unei spiritualități dobrogene. Printre colaboratori se remarcă 
pentru poezie D- Al. Gherghel, D. Stoicescu, G. Gregorian 
și într'un mod deosebit — D. Olariu; pentru proză, D-nii: G. M. 
Vlădescu, Ion Lolu, Val. Petrescu, Const. N. Sarry şi D-na S. 
Cotovu. Latura ştiinţifică, în speţă arheologică, se bucură de 
colaborarea D-lor Gr. Florescu, Radu Vulpe şi loan Micu. 

Cealaltă revistă : „Gânduri dela Mare”, condusă cu multă râv- 
nă de D. Titus Cergâu, un ales institutor dobrogean. contribue cu 
fiecare număr la' cunoaşterea şi popularizarea problemelor pri- 
vitoare specificului provinciei dintre Dunăre și Mare. Co aborează 
` D-nii Gr. Sălceanu, D. Stoicescu, Radu Vulpe, |. Ghibănescu, pre- 
cum și un mănunchiu ales de tineri literați — D-nii Roman Secă- 
reanu, loan Micu ș. a. Frumoase culegeri din folklorul dobro- 


gean publică în fiecare număr D-l Titus Cergâu. 
D. N. Mincev 


G. Golohvastov. Peirea Atlantidei. New-York. 1938. 
256 XXII pag. Dela Platon şi până în zilele noastre, peirea 
Atlantidei frământă omenirea, insă mitul acesta n'a găsit o ex- 
presie poetică, care să eternizeze în literatură subiectul nuanțat 
printrio tragedie nerepetată — peirea unui continent intreg, 
probabil leagânul culturii şi al credințelor noastre, D-l G, Golo- 
hvastov — unul din cei mai mari poeţi ai ruşilor, completează 
această lacună, venind astăzi cu o operă genială — in sensul 
autentice al cuvântului — dând o epopee clasică, demnă de un 
succesor al lui Dante, astăzi, când genul acesta al literaturii e 
în decădere. 

În versuri admirabile, poetul concepe opera sa de o putere 
formidabilă, religioasă-filosofică, care, indiscutabil, va ajunge o 
scriere epocală. La baza epopeii găsim mitul lui Platon, pe care 
poetul il presupune însă, monoteist. Eroul operei—o figură 
măreață, departe de declinul patimilor, — preotul suprem al 
Atlantidei, este desăvârşit redat de poet, în trăsături puternice 
de caracter și inteligență. Dragostea sa pentru popor, crează o 
idee și voință de nebiruit, pentru a învinge moartea. Soarta îi 
aduce o armă in palatul regelui Atlantidei, unde dragostea idilică 
a doi copii ai regelui, trece intr'o dramatică dragoste a unui frate 
şi soră Neputând rezista mai mult, prinţesa se retrage în templu, 
iar preotul caută in impreunarea începutului femenin şi masculin 
într'o ființă superbă, să invingă moartea dând naştere tipului 
unic  Androgin, care nu va mai permite existenţa în univers 
a dualității pozitive și negative: viaţă și moarte, lumină și beznă, 
frumusețà şi monstruozitate... Preotul însă, pătrunzând în taina 
dumnezeeştii unități, nu-şi dă seamă că trece dincolo de existența 
omeneseului. El determină pe prinţ şi prințesă să se sacrifice şi 
spre dimineață așteaptă ivirea existenţei noui, Dar...steaua dimi- 
neţii nu mai râsare. Forţele naturii nu-şi pot stăpâni revolta și... 
Atlantida piere în valurile oceanului, 

Oricare vor fi discuţiile în juru! subiectului tratat, este evi- 
dent că D-l Golohvastov s'a oprit asupra unor concepţii de o 
adâncime enormă El rămâne în acelaş timp—poet prin grația 
lui Dumnezeu, și un filosof de o etică pură „Peirea Atlantidei“ 
este un prinos preţios în literatura universală. Abia apărută, 
opera este tradusă în mai multe limbi. Critica şi literatura îi dau 
o apreciere bine definită. E de notat contribuţia la acest volum 
dată de D-l VI S. lliiaşenco, un literat de seamă, căruia poetul 
dedică poemul, și ilustrarea de mare talent a pictorului A, N. 
Avinov. * AI, Lucaciu 

C. N. Burileanu. Intre „Frunză Verde“ şi doine. Chiși- 
nău, 1936. 104 pag. Autorul tratează o paralelă între „frunză 
verde” oltenească și doine Discipol al lăutarului Dumitru din 
Blahniţă, D-l Burileanu povesteşte impresiile şi felul de-a cânta 
„frunză verde”. Subliniind libertatea în canto și alegerea cuvin- 
telor în cântecul oltenesc, D-sa trece la doine, originea acestui 
nume (doina, duios etc.) provenind — după părerea autorului 
dela slovenescul : „duiu“, „dunul“ — a sufla. Sunt interesante con- 
sideraţiile privitoare la muzica noastră populară şi acea din 
Sudul Balcanilor. 

ERORI CARI NU SUNT... DE TIPAR 


In „Curentul Magazin“ (Nr. 6 din 14 Mai c.) cineva care 
semnează „A, Pomescu“ scrie despre Dora d'Istria Și spune: 
„contesa“ Dora d'Istria! O face contesă, Dece contesă? 
Pomescul „Curentului Magazin“ crede (pe semne) că „d'Istria“ 
este un nume propriu. Nu ştie (dar dacă nu ştie dece scrie?) 
că „Dora d'Istria" este un pseudonim. Pseudonimul literar 
al Principesei Elena Ghika. o scriitoare româncă, insă care, 
ca multe alte românce scriitoare de mai târziu, a scris in fran- 
ţuzeşte și italienește. Nu ştie Pomescul că „Dora d'Istria” fiind 
„un nom de guerre“ (ca Pierre Loti sau Anatole France) 
nu poate avea titlu de nobleţe. Pomescul crede că „d'Istria“ este 
numele ei adevărat şi dacă l a văzut scris aristocraticește, cu 
particulă şi apostrotă, apoi de bună seaină că-i contesă. Nu 
ştie că Dora d'Istria e fiica prințului Mihai Ghika și a fost mā- 
ritată cu prinţul rus Kolţov - Masalsky, deci de două ori 
Principesă. Dece o face Pomescul contesă? Dece vrea 
să înveţe pe alţii ceiace singur nu ştie? 

Și nu-i numai atât. Articolul Pomescului este însoțit de un 
portret al Dorei d'Istria. Pe portret se vede, jos, o stemă : stema 
Ghikuleștilor cu coroana princiară. Dar Pomescul 
ce ştie el despre astea? Habar n'are că Dora d'lstria e româncă 
şi născută la Bucureşti, în anul 1829; el o face albaneză, 
născută în „țara Souli“ (sic) în oraşul Parga, pe coasta Albaniei 
meridionale“... Și mai spune c'a „trebuit să se exileze, impreună 
cu părinţii ei” (care păriaţi?), că s'a refugiat la Corfu, apoi la 
Triest şi în cele din urmă familia sa (?) s'a stabilit la Zürich, unde 
tatăl şi mama sa „slârşiți de oboseli și necazuri“ au adormit 
somnul de veci. Apoi, zice Pomescul, pastorul Hermann a luat 
la sine pe tânăra orfelină, S'ar pârea — cum scrie Pomescul — 
că Dora d'Istria (contesa) era fiica unor bieţi oameni de rând, 
cari au murit mizerabil, la Ziirich. Rămâi înmărmurit de atâta 
ignoranță și fantezie, Pomescul mai spune că Dora a fost înfiată 
de ducesa de Milly, care i-a dat o instrucţie aleasă. 

Adevărul este că Dora d'Istria (cine nu știe?) este pseu- 
donimul literar al Elenei Ghika, fiica banului Mihai Ghika, crescută 
în casa tatălui ei şi că acolo a făcut studii serioase sub direcţia 
profesorului G. Pa adopol, un savant arheolog. Apoi, la 1849 s'a 
măritat cu kneazul Masalsky și a plecat cu el la Petersburg. 
Amintiri despre ea şi o anumită întâmplare a ei la Petersburg, 

găsim în „Amintirile“ lui Radu Rosetti, Ca să știe cine a fost 
Dora d'Istria și ca să nu scrie astfel de năzbâtii, Pomescul putea 
să citească, în afară de „Amintirile“ lui Rosetti, biografia Dorei 
d'Istria în „Dictionnaire des Contemporains” de A, Bitard, sau 
cartea lui Pomier (ce coincidență de nume!) biograful Dorei 
d'Istria, sau — măcar — un foarte interesant foileton apărut acum 
doi ani (August 1937) în două n-re consecutive ale ziarului 
„Dreptatea“, despre Dora d'Istria, datorit D-nei Seraphine Brukner. 

Th. Râșcanu 

„O biografie romanţată”. Când zic: „biografie romanţată”, 
veţi ințelege de'ndată câ e vorba de D, Const, Gane, autorul 
unor „opere de istorie romanţată. Acum cinci ani (17 decem- 
bre 1934), D-sa ne scria: 

„Vă mulțumesc pentru trimiterea interesantei Dv. reviste 
„Din trecutul nostru“, din care am cules multe interesante date... 
V'aşi ruga, stimate Domn, să binevoiți a-mi trimite şi No. de 
Decembrie a revistei Dv, pentru a avea colecţia complectă“.., 

Am căutat să satisfacem aceustă dorință şi i-am trimis 
regulat revista. Când a vrut să serie volumul MI al romanțatelor 
„Trecute vieţi de Doamne şi Domniţe“, D. C. Gane ne-a cerut 
două clișee. Le-am imprumutat şi ne-a supărat” mult neglijența 
D sale la reproducerea lor eronată. Nu l-am insultat totuși, 
arătând numai în numărul pe ianuar — april 1939, erorile lucrării 
D-sale. Corectitudinea noastră a fost deplină, lată însă, primim pe 
numărul următor al revistei un semn nou alatenţiei D-lui C. Gane: 

„Să nu mi se mai trimită această fiţuică”, 

Suntem politicoși şi nu i-o mai trimitem, deși „fițuica” 
actuală e superioară „interesantei reviste“ din 1934. Dar de ce 
s'a supărat D, C. Gane, care, trimițându-ne volumul III, seria la 
12 februar c.: „cu bunele sentimente ale autorului“ ? — Am ţine 
să vedem din partea D-sale aceeași râvnă de-a veni in ajutor 


cercetărilor istorice, corectându-ne erorile. Am înțelege orice! 


critică, căci — doar — D-sa are o experiență de o viaţă lungă, 
cât două de-ale noastre. Am înţelege o lecţie seniorală, a unui 
urmaş care se coboară din familiile străvechi ale ţării Dar — 
regretăm — e puţin să te ocupi de oameni aleși ai pământului. 
Astăzi — noblețea nu obligă. 

Interesant, la ce injurii e degradat autoritarul genealogist 
orge Florescu, care intrun memoriu recent scrie despre 
ane, că „păcătuește tocmai prin prea multă fantezie 
osică în slujba istoriei adevărate“ ?... 
i G. B. 


ANUL VII. August — Septembre 1939. 


DIN TRECUTUL NOSTRY.. 


Ediţie istorică dedicată memoriei mult regretatei Sofia Bezviconi. 

